Dhunya ge thaureef Nasheed ah: Gulhigen ulhey nama kaamiyabu vaane | Mihaaru\nނަޝީދާއި ދުންޔާ އެކުގައި ބޭއްވި ބައްދަލުވުމުގެ ތެރެއިން ފޮޓޯއަކަށް ހުއްޓިގެން. - ފޮޓޯ: ދުންޔާ ފޭސްބުކް ޕޭޖް\nދުންޔާގެ ތައުރީފު ނަޝީދަށް: ގުޅިގެން އުޅޭ ނަމަ ކާމިޔާބުވާނެ\n03 އޮކްޓޯބަރ 2018 - 12:33 30 comments\nކުރީގެ ރައީސް މުހައްމަދު ނަޝީދަކީ ޑިމޮކްރަސީ އާއި އިންސާނީ ހައްގުތަކަށް ބުރަކޮށް މަސައްކަތްޕުޅު ކުރައްވާ ލީޑަރެއް ކަމަށް ވިދާޅުވެ، ކުރީގެ ރައީސް މައުމޫން އަބްދުލްގައްޔޫމްގެ ދަރިކަނބަލުން ދުންޔާ މައުމޫން މިއަދު ނަޝީދަށް ވަރަށް ބޮޑަށް ތައުރީފްކުރައްވައިފި އެވެ.\nނަޝީދުގެ ބައެއް ސިޔާސަތުތަކަށް މީގެ ކުރިން ފާޑުވިދާޅުވި، ދުންޔާ މިއަދު ވަނީ ނަޝީދާ އެކު ނެންގެވި ފޮޓޯއެއް ވެސް އޭނާގެ ފޭސްބުކް ޕޭޖްގައި އާންމުކުރައްވައިފަ އެވެ.\nދުންޔާ ވިދާޅުވި ގޮތުގައި އެއީ މީގެ ދުވަސްތަކެއް ކުރިން ނަޝީދާ އެކު ބޭއްވި ބައްދަލުވުމެއްގައި ނެންގެވި ފޮޓޯއެކެވެ. އެމަނިކުފާނާ އެކު ކުރެއްވި މަޝްވަރާތަކުން ޝައުގުވެރި އެތައް ވާހަކައެއް އިވިވަޑައިގެންނެވި ކަމަށް ވެސް، ރައީސް އަބްދުﷲ ޔާމީންގެ ފުރަތަމަ ފޮރިން މިނިސްޓަރު ވިދާޅުވި އެވެ.\nދުންޔާ ފޭސްބުކް ޕޭޖްގައި ކުރެއްވި ޕޯސްޓު.\nދުންޔާ ވިދާޅުވީ ސިޔާސީ ގޮތުން "ދެކޮޅުވެރިންގެ ގޮތުގައި" މީގެ ކުރިން ތިއްބެވި ކަމަށް ވިޔަސް ޑިމޮކްރަސީ އާއި އިންސާނީ ހައްގުތައް ކަށަވަރުކޮށް ދެއްވަން ނަޝީދު ކުރައްވާ މަސައްކަތްޕުޅުތަކަށް އިހްތިރާމް ކުރައްވާ ކަމަށެވެ.\n"އަޅުގަނޑު ތާއީދުކުރީ ވެސް މަޝްވަރާ އިން ކަންކަން ހައްލުކުރުމަށާއި ދެކޮޅުވެރިކަމާއި ބައިބައިވުން ނައްތާލުމަށް،" ފޮރިން މިނިސްޓަރުކަމުން އިސްތިއުފާ ދެއްވިތާ މާ ގިނަ ދުވަހެއް ނުވެ، ހެލްތު މިނިސްޓްރީގެ ސްޓޭޓް މިނިސްޓަރަކަށް ވަޑައިގެންނެވި ދުންޔާ ވިދާޅުވި އެވެ.\nބޮޑުބޭބޭފުޅު ރައީސް ޔާމީންގެ ސަރުކާރުން ދެ ވަނަ ފަހަރަށް އޭނާ އިސްތިއުފާ ދެއްވީ، ފެބްރުއަރީ 1 ގެ ސުޕްރީމް ކޯޓުގެ ހުކުމަށް ފަހު، މައުމޫން ހައްޔަރުކުރުމުންނެވެ.\nދުންޔާ ވިދާޅުވި ގޮތުގައި މާޒީވި ކަންކަމަށް ފަހު، މިހާރު ދާންވީ ކުރިއަށެވެ. ސިޔާސީ ދެކޮޅުވެރިކަމުގެ ސަބަބުން އުފެދިފައިވާ "ޒަހަމްތަކަށް" ފަރުވާ ހޯދަން އިންތިޚާބީ ރައީސް އިބްރާހިމް މުހައްމަދު ސޯލިހް (އިބޫ) އާއި ނަޝީދު ހިމެނިވަޑައިގަންނަވާ ގޮތަށް ސިޔާސީ ލީޑަރުން ބޮޑު މަސައްކަތްތަކެއް ކުރަން ޖެހިފައިވާ ކަމަށް ވެސް ވިދާޅުވި އެވެ.\n"އަޅުގަނޑަށް ޔަގީންކަން އެބަ އޮތް، ގުޅިގެން ކުރާ ބުރަ މަސައްކަތުގެ ސަބަބުން ވަރަށް ގިނަ ކަންކަން ހާސިލްވެގެންދާނެ ކަމަށް. ކާމިޔާބަށް އެދެން،" ނަސްލީ އިމްތިޔާޒާ ދެކޮޅަށް މަސައްކަތް ކުރެއްވި ނެލްސަން މަންޑޭލާގެ ބަސްކޮޅަކުން މިސާލު ނަންގަވައި، ދުންޔާ ވިދާޅުވި އެވެ.\nޖުލައި 5، 2016 ގައި ފޮރިން މިނިސްޓަރުކަމުން ދުންޔާ އިސްތިއުފާ ދެއްވީ ރައީސް ޔާމީނަށް ކުރައްވާ ތާއީދު އަނބުރާ ގެންދެވިކަން މައުމޫން އިއުލާންކުރެއްވުމުންނެވެ.\nއިތުރު ލިޔުންތައް ރައީސް މައުމޫން އަބްދުލްގައްޔޫމް ރައީސް މުހައްމަދު ނަޝީދު އެމްޑީޕީ ދިވެހި ސަރުކާރު އިދިކޮޅު ފަރާތްތައް އަދާލަތު ޕާޓީ ޖުމްހޫރީ ޕާޓީ ދުންޔާ މައުމޫން ރައީސް އިބްރާހިމް މުހައްމަދު ސޯލިހް\nވަކިވަކިން އެއްބަސްވެފައިވާ އެއްބަސްވުމެއް އެބައޮތް


Addu City ge Hoapital Vegendhaanee enme Reethi Hiygaimu Hospital Ah _ Naazim\nއައްޑޫ ސިޓީގައި ޤާއިމްކުރާ ޓާޝަރީ ހޮސްޕިޓަލް ވެގެންދާނީ އެ ސަރަހައްދުގައި ހުރި އެންމެ ރީތި އަދި އެންމެ ހިތްގައިމު ހޮސްޕިޓަލަށް ކަމަށް ހެލްތް މިނިސްޓަރ އަބުދުﷲ ނާޒިމް ވިދާޅުވެއްޖެއެވެ.\nޗެނަލް ތާރޓީންގެ ނިއުސްޓޯކް ޕްރޮގްރާމްގައި ވާހަކަ ދައްކަވަމުން ހެލްތް މިނިސްޓަރ އަބުދުﷲ ނާޒިމް ވިދާޅުވީ ނުވަ ސަތޭކަ މިލިޔަނެއްހާ ރުފިޔާ ޚަރަދުކޮށްގެން ކުރީގެ ރައީސް ނަޝީދުގެ ސަރުކާރުން އަޅާފައިވާ ކޮންވެންޝަން ސެންޓަރު އެތާގައި ހުރިއިރު، ސިޓީ ކައުންސިލަށް އެތަން ނުބެލެހެއްޓި ވީރާނާ ވަމުން ދިޔަކަން އައްޑޫ ސިޓީގެ ރައްޔިތުންނަށް މާ ރަނގަޅަށް އެނގޭނެ ކަމަށެވެ. އަދި އައްޑޫ ރައްޔިތުންގެ އެންމެ ބޮޑު ކަންބޮޑު ވުމަކީ ސިއްހީ ދާއިރާ ކަމަށްވާތީ ރައީސުލްޖުމްހޫރިއްޔާ އަބްދުﷲ ޔާމީންގެ ސިޔާސަތުގެ ދަށުން އެތަނުގައި ފެންވަރު ރަނގަޅު ޓާޝަރީ ހޮސްޕިޓަލެއް ޤާއިމް ކުރުމުގެ މަސައްކަތް މި ސަރުކާރުން ފަށާފައި ވާކަމަށް މިނިސްޓަރ ވިދާޅުވިއެވެ.\nއެގޮތުން ހޮސްޕިޓަލްކައިރީގައި މިސްކިތަކާއި، އެ ހޮސްޕިޓަލަށް ބޭނުންވާ ސަރވިސް ބިލްޑިންގ އަކާއި ހިމެނިގެން ވަރަށް ފުރިހަމައަށް އެތަނުގެ މަސައްކަތް ނިމިގެންދާނެ ކަމަށް ވިދާޅުވިއެވެ. މިނިސްޓަރ ވިދާޅުވީ އެހެންކަމުން އެތަނުގެ މަސައްކަތް ނިމުމުން އެ ހޮސްޕިޓަލް ވެގެންދާނީ އެ ސަރަހައްދުގައިހުރި އެންމެ ރީތި އަދި އެންމެ ހިތްގައިމު ހޮސްޕިޓަލަށް ކަމަށެވެ.\n“އިރާދަކުރެއްވިއްޔާ މާތްﷲ ސުބުޙާނަހޫ ވަތަޢާލާގެ މިންވަރުފުޅުން ރައީސް އަބުދުﷲ ޔާމީންގެ ހަރުދަނާ ސިޔާސަތުގެ ދަށުން އެތަން ވެގެންދާނީ މި ރީޖަންގައިވެސްހުރި، ހިތްގައިމު އެންމެ ރީތި ފުލް އެއަރކޯން ހޮސްޕިޓަލަކަށް. ހޮސްޕިޓަލްގެ ވަށައިގެން ރީތި ބަގީޗާލެވި، ކައިރީގައި މިސްކިތަކާ އަދި ހޮސްޕިޓަލަށް ބޭނުންވާ ސަރވިސް ބިލްޑިންގ އަކާއި ހިމެނިގެން ވަރަށް ފުރިހަމަ ހޮސްޕިޓަލަކަށް އެތަން ވެގެންދާނެ” މިނިސްޓަރ ވިދާޅުވިއެވެ.\nހޮސްޕިޓަލްގެ މަސައްކަތަށް އަލިއަޅުވާލައްވާ މިނިސްޓަރ ވިދާޅުވީ ކޮންސްޓްރަކްޝަންގެ މަސައްކަތް ވަރަށް ބާރު ސްޕީޑްގައި ކުރިއަށްދާކަމަށާ، އެތަނަށް ބޭނުންވާ މެޝިނަރީސް ގެނައުމުގައި ދަތިތަކެއް އުޅޭކަމަށެވެ. ނަމަވެސް އަވަސް މުސްތަގުބަލެއްގައި އެ މެޝިނަރީސްތައް ގެނެވޭނެކަން މިނިސްޓަރ ފާހަގަކުރެއްވިއެވެ. މިނިސްޓަރ ވިދާޅުވީ ސިއްޙީ ދާއިރާ އާއި ގުޅިގެން އައްޑޫ ރައްޔިތުން ދެކެމުން އަންނަ ހުވަފެންތައް ވަރަށް އަވަހަށް ހަޤީޤަތަކަށް ވެގެންދާނެ ކަމަށެވެ.\nއައްޑޫ ސިޓީގައި ރައީސް ޔާމީންގެ ސަރުކާރުން އަޅާ ޓާޝަރީ ފެންވަރުގެ އެ ހޮސްޕިޓަލަކީ ދެހާސް އެގާރަ ވަނަ އަހަރުގެ ސާކް ސަމިޓަށް އައްޑޫގައި އެޅި އިކުއެޓޯރިއަލް ކޮންވެންޝަން ސެންޓަރު (އީސީސީ) ގައި މި ސަރުކާރުން ތަރައްޤީ ކުރާ 100 އެނދުގެ ހޮސްޕިޓަލެކެވެ.


ޅައިމަގު ސްކޫލްގެ އައު އިމާރާތުގެ ވަށާފާރު ރޭނުމާގުޅޭ\nމިސުކޫލުގެ ނަންބަރު (GS104-A/IUL/2018/07) އިޢުލާނާ ގުޅިގެން އެންމެ ފަރާތަކުން ބިޑު ހުށަހަޅާފައިވާތީ އެ އިޢުލާން ބާޠިލް ކުރުމަށްފަހު އަލުން އިޢުލާން ކުރަމެވެ.\nމި ސްކޫލުން ދޭ މަޢުލޫމާތާ އެއްގޮތަށް އަމިއްލަ ތަކެތީގައި، މި ސުކޫލްގެ އައު އިމާރާތުގެ ވަށާފާރު ރޭނުމުގެ މަސައްކަތް ކޮށްދޭނެ ފަރާތެއް ހޯދަން ބޭނުންވެއެވެ.\nމަޢުލޫމާތު ސާފުކުރުމާއި، އަންދާސީހިސާބު ހުށަހެޅުން.\n10 އޮކްޓޯބަރ 2018 ވާ ބުދަ ދުވަހުގެ 13:00 ގައި\n18 އޮކްޓޯބަރ 2018 ވާ ބުރާސްފަތި ދުވަހުގެ 13:00 ގައި\nވީމާ، މިކަން ޢާންމުކޮށް އެންގުމަށް ޓަކައި އިޢުލާން ކުރީމެވެ.\nސުންގަޑި: 10 އޮކްޓޫބަރު 2018 1300


enme furathama islahuvaanvee R.nasheed\nއިދިކޮޅު ފަރާތްތަކުން އިންޑިއާ އައުޓް ގެ ނަމުގައި މިހާރު ހިންގަމުންދާ ކެމްޕޭން ހަރަކާތަކީ ދީނީ ހަރުކަށި ފިކުރުގެ މީހުން އަޑީގައި ތިބެ އިދިކޮޅު ޕީޕީއެމް އާއި ޕީއެންސީން ބައިވެރިވެގެން ކުރާ ކަމެއްގެ ގޮތުގައި ރައްޔިތުންގެ މަޖިލިހުގެ ރައީސް އަދި ކުރީގެ ރައީސް މުހައްމަދު ނަޝީދު ތުހުމަތު ކުރެއްވުމާ ގުޅިގެން ޕީއެންސީގެ ނައިބު ރައީސް އަދި މާވަށު ދާއިރާގެ މެމްބަރު މުހައްމަދު ސައީދު އެކަމަށް ރައްދު ދެއްވާ ޓްވީޓެއް ކުރައްވައިފިއެވެ.\nމިޓުވީޓްގައި ސައީދު ވިދާޅުވީ އެންމެ ފުރަތަމަ އިސްލާހު ވާންވީ ނަޝީދު ކަމަށެވެ. އަދި ހައްދުފަހަނައެޅުމުން ދުރަށް ޖެހި ޕާޓީގެ ވެރިއަކީ ކޮބައިކަން ރައީސް އިބްރާހިމް މުހައްމަދު ސޯލިހާ މަޝްވަރާ ކުރައްވައިގެން ނިންމެވުމަށް އޭނާ އެދިވަޑައިގެންނެވިއެވެ.\nރައީސް ނަޝީދަކީ އަބަދުވެސް ދީނީ ހަރުކަށި މީހުންނޭ ކިޔައިގެން ދީނީ ޢިލްމުވެރިންނާއި ދެކޮޅަށް އަޑު އުފުލާބައެކެވެ. ބައެއް މީހުން ބުނަނީ އެގޮތަށް ނަޝީދު އެހެން އެވިދާޅުވަނީ ނަޝީދަކީ ދޭތެރެދޭތެރެއިން ދިނާ ޚިލާފު ވާހަކަދައްކަވާ ބެފުޅަކަށްވެފައި އެވާހަކަ ތަކަށް ދީނީ ޢިލްމުވެރިން ރައްދުދޭތީއެވެ. އަދި ނަޝީދަށް އެއްމެ ދެކޮޅުބަޔަކަށް ދީނީ ޢިލްމުވެރިންވާތީއެވެ.


ރުހެއްޏާ ލޯބި ދޭށޭވެ! –4- DhiDaily\nރުހެއްޏާ ލޯބި ދޭށޭވެ! – 4\nއަހަރެންގެ ދިފާޢުގައި އަހަރެން ނޫން މީހަކު ވާހަކަ ނުދައްކާނެއެވެ. ދައްކާކަށް ނުވެސް ހުންނާނެއެވެ. އަދިވެސް އަހަރެންނަކީ އެބުނާފަދަ ވިއަޔާ ނުދާ އަންހެނެއް ނޫންކަމުގެ ގެރެންޓީ މިރޭ މަރީދައްތައަށް ނުދެވިއްޖެއްޔާ އަހަރެންގެ ބޮލުގައި އެޅިގެން އެދަނީ ވަރަށް ވެސް ބޮޑު އިލްޒާމެކެވެ. ބަދުނާމެކެވެ. އެހެންކަމުން ނެތް ހިތްވަރުލާ ވާހަކަ ދެއްކޭތޯ، ހަގީގަތް ހާމަކޮށްދެވޭތޯ އަވަސްވެގަތީމެވެ. އެހެންނަމަވެސް އެއްވެސް ވާހަކައެއް އަހަރެންގެ ދުލަކަށްނައެވެ. އެންމެ ފަހުން މަރީދައްތަގެ ގައިގާ އޮޅުލާގަނެވުނީއެވެ. އަހަރެން ރޯނެ ވަރަކަށް ރޯން މަރީދައްތަ އަހަންނަށް ވަގުތުދިނެވެ.\nމަރީދައްތަގެ ކޮނޑުގައި ބޯއަޅާލައިގެން އޮވެ ރޮއެ ލެވުނީމާ އަހަރެންގެ ސިނކުޑިން ޓަނެއްގެ ބަރުދަން ލުއިވިކަމުގެ އިހުސާސްކުރެވުނެވެ. އެހިސާބުން ވާހަކަ ދެއްކޭހާ ހިތްވަރު ވެސް ލިބިއްޖެއެވެ.\n”އަޅުގަނޑަށް ކުރެވެން އުޅުނު ގޯސްކަމުން މާތް ﷲ އަޅުގަނޑު ސަލާމަތް ކުރައްވައިފި! މިހާރު އަޅުގަނޑަށް ވިސްނިއްޖެ!“\nމިރޭ ކުރެވެން މި އުޅެވުނު ފަދަ އެއްވެސް ކަމެއް ކުރުމުގެ ފުރުސަތެއް ކިތަންމެ ލޯބިވިޔަސް ރައްޔާނަށް ނުދޭނެ ކަމުގެ ޔަގީންކަން މަރީދައްތައަށް ދިނީމެވެ.\n“ އަޅުގަނޑު ވަރަށް ދެރަވެއްޖައިން! ވަރަށް ދެރަ ވެއްޖެ! އަޅުގަނޑުގެ މަންމަ ދުނިޔޭގައި ހުރިނަމަ އަޅުގަނޑަށް ވެސް ދުނިޔޭގެ ވަރަށް ގިނަ ކަންކަން މިހާރަށްވުރެ ބޮޑަށް އެނގުނީސް!“\nވާހަކަ ނުދައްކާ އިރުކޮޅަކު އިނުމަށްފަހު އަނެއްކާވެސް އަހަންނަށް ބުނެވުނެވެ.\nއަދި އެފަދަ ގޯސް ފާފަވެރި މަގަކުން ދެވެން އުޅުނީތީ ހިތާމަ ކުރާކަމަށާ ދެން ދުވަހަކުވެސް އެހެން ނުވާނެކަމަށް ތަކުރާރުކޮށް ވެސް ބުނީމެވެ.\nމަރީ ދައްތަ ވާހަކަ ދެއްކީ އަހަރެން ވާހަކަ ދައްކަން ވަގުތު ދީގެން އިނުމަށްފަހުއެވެ. ރައްޔާން ޝިބާ ދެކެ ހަގީގީ ލޯބިވާނަމަ ޝިބާގެ ފަރާތުން އެފަދަ ގުޅުމަކަށް ނޭނދޭނެ ކަމަށާ އެފަދަ ކުށް ކުށަށް އަރާގަންނަން އުޅެނީ ވަގުތީ އުފާ ހޯދަން ބޭނުންވާ މީހުންކަމަށް މަރީ ދައްތަ ބުނުމުން އަހަރެން ޙައިރަންވިއެވެ. ތެދުވެރި ޚާލިސް ލޯބީގައި އެއްވެސް ފިރިހެނަކު ލޯބިވާ އަންހެން ކުއްޖަކަށް އެފަދަ ކަމެއް ހުށަނާޅާނެ ކަމަށާ އެއީ ދެވޭ އަނިޔާއެއް ކަމަށް ވެސް މަރީދައްތަ ބުންޏެވެ. ދެންވެސް ރައްޔާން އެއީ ރަނގަޅު މީހެއްނަމަ ޝިބާގެ ފަރާތުން މަޢާފަށް އެދޭނެކަމަށާ އަދި އަހަރެން އެފަދަ ގުޅުމަކަށް މަރުހަބާ ނުކިއީތީ މަރީދައްތަ ވަރަށްބޮޑަށް އުފާވާކަމަށް ބުނަމުން އަހަރެންގެ ބުރަކަށީގައި ފިރުމާލިއެވެ.\nމަރީދައްތަ ދައްކަން ބޭނުންވި ވާހަކަތައް ދައްކާ ނިމުމަށްފަހު ތެދުވެގެން ހިނގައިގަތީ ދޮރާ ދިމާއަށެވެ.\n“ ދެން ހަމަ ޖެހިގެން ނިދާލާ!“\nދޮރުމަތީ ހުއްޓި ހުރެއަހަންނާ ދިމާއަށް ބަލާލުމަށްފަހު ދޮރު ލައްޕާލާފައި މަރީދައްތަ ނިކުމެގެން ދިޔައީއެވެ.\nމަރީދައްތަ ދެއްކި ވާހަކަތަކާމެދު ވަރަށް ފުންކޮށް އަހަންނަށް ވިސްނުނެވެ. އުންމީދުކުރީ އަދި އިންތިޒާރު ކުރީ މަރީދައްތަ ބުނި ފަދައިން ރައްޔާން މައާފަށް އެދި މެސެޖް ކުރާނެ ވަގުތަކަށެވެ. ފަހަރެއްގައި ރައްޔާންގެ އެހާ ހިތްވަރު ނެތިގެން މެސެޖް ނުލިޔެވިގެން އުޅެނީކަމަށް ވެސް ނިންމީމެވެ. އަހަރެން ނިދުނުއިރު ވެސް އެ މެސެޖެއް ނުލިބެއެވެ. އިސްވެ ރައްޔާންއާ އެ ވާހަކަ ނުދައްކަން އަހަރެން ނިންމީ ހެނދުނު ވެ، އަދި ހެނދުން މެންދުރަށް ބަދަލު ވި އިރުވެސް އެ މެސެޖް ނުލިބުމުންނެވެ. މީގެ އިތުރުން ރައްޔާންގެ އެއްވެސް ކޯލެއް ވެސް އަހަންނަކަށް ނުލިބުނެވެ.\nމަރީދައްތަ ދެއްކީ މުޅިން ވެސް ތެދު ރަނގަޅު ވާހަކަ ކަމަށް ގަބޫލު ކުރަންވީތޯ އަހަރެންގެ ހިތާ ސުވާލު ކުރެވެމުން ދިޔައީ މި ހުރިހާ ސަބަބުތަކަކާ ހެދިއެވެ. ހަމަޖެހިފައިވާ ގޮތަށް ކަންތައް ދާނަމަ ޔަގީނުން ވެސް މިހާއިރު ވާއިރު ރައްޔާން ހުންނާނީ ރައްޔާންގެ މަންމަ ގާތު އެރަށުގައެވެ.\nރައްޔާން ކަންތައް މި ކުރިގޮތުން އަހަރެން ވަރަށް ދެރަވިއެވެ. ރޭގައި އަހަންނަށް ކަންތައް ކުރެވުނުގޮތުން ރުޅިއައީ ނޫންބާވައޭ ކިތަންމެ ފަހަރަކު ހިތަށް އެރިއެވެ. އެކަމަކު އަސްލު ރުޅިއަންނަން ޖެހެނީ އަހަންނެވެ. އެހެންވީއިރު ރައްޔާންގެ ޚަބަރެއް ނުވީ ކީއްވެހެއްޔެވެ! ނުގުޅީ ކީއްވެހެއްޔެވެ! ފުރަމުން އެވާހަކަ ވެސް ބުނެލަންވާނެ ނޫންހެއްޔެވެ! އަހަރެން ދެކިލަން ނައަޔަސް ގައިމު ގުޅާފައި ނުވަތަ ވައިބަރ މެސެޖަކުން ނަމަވެސް ކޮންމެވެސް އެއްޗެކޭ ބުނެލެވިދާނެ ނޫންހެއްޔެވެ! ހިތުގައި އުފެދުނު ހައިޖާނާ ގިނަވަމުން ދިޔަ ޝަކުވާތަކުން ބޮލަށް ބަރުވާން ފެށުމުން ފެންވަރާލައިގެން އަހަރެން ނިކުތީ ބޭރަށެވެ.\nޗުއްޓީ ދުވަސްވަރުކަމަށް ވުމުން ގޭގައި ހުރިހާ ކުދިން ވެސް އުޅެއެވެ. ބަނޑުހައިވެފައި ހުރުމުން ކާބަޔަށް ދިޔައިރު ސައިބޯން އިނީ މަރީދައްތަގެ ފިރިމީހާ ޔޫޝައު އެކަންޏެވެ. ޔޫޝައު ފެނުމުން ރޭގެ ހާދިސާގެ މަތިން ހަނދާންވެ އެވާހަކަތައް މަރީދައްތަ ޔޫޝައު ގާތު ބުނެފައި އޮވެދާނެއޭ ހީވެ ލަދުން އިސްޖަހައިލެވުނެވެ. އަދި އަނބުރާލާފައި ނުކުންނަން ހިނގައިގަތް ވަގުތު އިވުނީ ޔޫޝައުގެ އަޑެވެ.\n“ޝިބާ ! ސައި ބުއީތަ! މަރީ ވީ ހޮސްޕިޓަލަށް ގޮސް!“\nޔޫޝައު އޭނަގެ އާދައިގެމަތިން މަޑުމައިތިރި، އޯގާތެރި އަޑަކުން ވާހަކަ ދެއްކިއެވެ. ނަޒަރު ހުރީ އަހަންނާ ދިމާއަށެވެ.\nޔޫޝައުއަކީ އިސްކޮޅުން ރައްޔާންއަށް ވުރެ ތަންކޮޅެއް ދިގު ބުރުސޫރަ ރީތި، އުމުރަށްވުރެ ހަނގު ކަމަށް ފެންނަ ފިރިހެނެކެވެ. ޔޫޝައުގެ ފަރާތުން އެންމެ ބޮޑަށް ފާހަގަވާކަމަކީ ހުންނަ ޔޫޝައުގެ ހުންނަ މަޑުމައިތިރި މިޒާޖެވެ. މޫނުމަތިން އަބަދު ވެސް ފެންނާނީ ތާޒާކަމާ އަލިކަމެވެ. ހީވާގޮތުން އަހަންނަށްވުރެ ދިހަ ބާރަވަރަކަށް އަހަރު ޔޫޝައު ދޮށިވާނެއެވެ.\n“އެހެންތަ! ….. ކާކާ އެކު މަރީދައްތަ މިއަދު އެ ދިޔައީ!“\nއަހަރެން އެގެއަށް އައިފަހުން މަރީދައްތަ ހޮސްޕިޓަލަށް ގިނަފަހަރު ގޮއްސަ ހުންނާނީ އަހަންނާ އެކުގައެވެ. އެހެންކަމުން އަހަރެން ވެސް މަޑުމައިތިރ އަޑަކުން އެހީމެވެ.\n“ޒީން ގޮވައިގެން ދިޔައީ! އިށީނދޭ ސައިބޯން!“\nއަނެއްކާ ވެސް ސައިބޯން އިށީންނަން ބުނެފައި ޔޫޝައު ތެދުވެގެން ދާން ހިނގައިގަތެވެ. އަދި އަހަންނާ އަރާ ހަމަވުމުން އަހަރެންގެ އިސްޖެހިފައިވާ މޫނަށް ފަރުވާތެރިކަމާއެކު ބެލިހެން ވެސް ހީވިއެވެ. އެވަގުތު ލަދުން އަހަރެންގެ ފައިދަށުން ބިންގަނޑު ދެމިގެން ދިޔަފަދަ އިޙުސާސެއް ކުރެވުނެވެ. އެކަމަކު ރޭގައި ހިނގަން އުޅުނުކަމަކާ ޔޫޝައު ނުބެހޭނެކަން އަހަންނަށް އެނގެއެވެ. އެއީ އޭނަގެ މިޒާޖެވެ.\nއިރުއޮއްސެން ގާތްވެފައިވަނިކޮށް ރައްޔާންގެ މެސެޖެއް ލިބުނެވެ. ލިޔެފައި އޮތީ މަންމަ މާބޮޑަށް ބަލިވުމުން ދަތުރު އަވަސް ކުރަން ބޭނުން ކަމަށާ ފައިސާގެ ތާށިކަމެއް ހުރުމުން އަވަސް ނުކުރެވިގެން އެކަމާ އުޅޭތީ ޚަބަރެއް ބަލާނުލެވިގެން އުޅެނީކަމަށެވެ.\nއަހަރެންގެ ހާލު އަހާލުން އެއީ މުހިންމުކަމަކަށް ރައްޔާންއަށް ނުވީ އުޅެން ޖެހުނު ބުރަކަމުންނޭ ހިތަށް އެރިއެވެ. ރައްޔާންގެ އާއިލާގައި އެންމެ ދޮއްޓަށް ހުންނަނީ ރައްޔާންކަން އަހަންނަށް އެނގެއެވެ. އެހެންވީމާ އެ ހުރިހާ ޒިންމާއެއް ނަގަންޖެހޭނީ ރައްޔާންއޭ ހިތަށް އެރުމުން އައިސްފައި ހުރި ރުޅިއާ ހިތުގައި ހިނގަމުންދިޔަ ޝަކުވާތަކުގެ މަތިން ވެސް ހަދާން ނެތުނެވެ. ރައްޔާންގެ ބޮލުގައި ރިހޭނެ ވަރު ހިތަށް އެރުމުން ރައްޔާންއާ މެދު ހަމްދަރުދީ ވެވުނެވެ. ހުރިހާކަމެއް ވެސް ރަނގަޅުވާނެކަމަށާ މަންމައަށް އަވަސް ޝިފާއެއް ދެއްވުން އެދި ދުޢާ ކުރާވާހަކަ ލިޔެ އަހަރެން ވެސް މެސެޖްކޮށްލީމެވެ. އޭގެ ގަޑިއެއްހާ އިރުފަހުން އަނެއްކާ ވެސް ރައްޔާންގެ މެސެޖެއް ލިބުނެވެ. އޮތީ ފައިސާގެ ކަންތައް ހަމަ ނުޖެހޭ ކަމަށާ މަންމަގެ ހާލު ދަށަށް ދާ ވާހަކައެވެ. އަހަންނަށް ވެދެވިދާނެ އެހީއެއް ނެތްތޯ ވެސް އަހާފައި އޮތެވެ.\nކޮންމެ މަހެއްގެ މުސާރަ ލިބުމުން ދޮންމަންމައަށް އަހަރެން ބަރާބަރަށް ފައިސާ ފޮނުވާކަން ރައްޔާނަށް އެނގޭނެއެވެ. މިކަން އެނގިހުރެ ވެސް ފައިސާގެ ދަތިކަމުގެ ވާހަކަ ރައްޔާން ބުނާނީ އެއްވެސް ގޮތެއް ނެތިގެން ކަމަށް އަހަންނަށް ގަބޫލުކުރެވުނެވެ. އެހެންކަމުން އަހަރެން އަތުގައި ރައްކާކޮށްފައި ހުރި ފައިސާކޮޅުން ކޮންމެވެސް ވަރެއް ރައްޔާންގެ މަންމައަށް ދޭން ނިންމީމެވެ. ރައްޔާން ހާސްވާނެ ވަރު ހިތަށް އެރުމުން ހިތުގައި ހަމްދަރުދީ އުފެދި ރައްޔާންގެ މި ދަތި ވަގުތު ގާތުގައި ހުރުމަށް ވެސް ހިތް ނުހަނު ބޭނުން ވިއެވެ. ބޭނުންވަނީ ކިހާވަރެއްތޯ ރައްޔާން ގާތުން އެހީ އެ ދަތި ވަގުތުން އަވަހަށް އަރާގަތުމަށް ރައްޔާންއަށް އެހީ ވުމުގެ ބޭނުމުގައެވެ. ރައްޔާން ބުނީ އަހަންނަށް ދޭން ފެންނަވަރެއް ދިނީމައި ރަނގަޅުވާނެކަމަށާ އޭނާއަށް ލިބުނުހާ އަވަހަކަށް އެ ދޭ ފައިސާއެއް އަނބުރާ ދައްކާނެ ކަމަށެވެ!\nރައްޔާން އަކީ އަހަރެންގެ މުސްތަގުބަލުގެ ފިރިމީހާއެވެ. އެކަން އެގޮތަށް ވާނެކަމުގެ ޔަގީންކަން އަހަންނަށް އޮތަސް ރައްޔާން އެހެން ބުނީތީ އަހަރެން ވަރަށް އުފާވިއެވެ. އެހެންކަމުން ރައްޔާން ފޮނުވި އެކައުންޓަށް ވަގުތުން އަހަރެން އަތުގައި ރައްކާކުރެވިފައި ހުރި ފައިސާގެ ބޮޑުބައެއް ޖަމާކޮށްދިނީމެވެ. ފައިސާ ނުދިނަސް އެންމެ ރަނގަޅޭ ބުނާނީ ފަހުންނޭ ހިތަށް އަރާ އެވާހަކަ ނުބުނެ ފަސްކުރީމެވެ.\nއަހަރެން ވެދިން އެހީތެރިކަމަށް ޝުކުރުއަދާކޮށް ވަގުތުން ރައްޔާން މެސެޖްކުރިއެވެ. އަދި ގުޅާނުލެވިގެން އުޅެނީ ބިޒީކަމުންކަމަށާ ފަހުން ގުޅާނެ ކަމަށް ބުންޏެވެ. ބައްދަލުކޮށްނުލާ ފުރައިގެން އަންނަން ޖެހުމުން ދެރަވާ ވާހަކަ ލިޔެ ފޮނުވި މެސެޖް ލިބުމުން ރައްޔާންއަށްޓަކައި ހިތުގައި އޮތް ލޯބި އިތުރުވެ، ހުރިހާ ޝަކުވާއެއް ފިލާ ހިތް ސާފުވެގެން ދިޔައެވެ. އަހަރެން ވެސް އަޅާނުލާ މަޑުކޮށްގެން މިހިރީ ރައްޔާން އުޅޭނެ ބުރަކަން ހިތަށް އަރާ، އުދަނގޫ ނުކުރަންވެގެންނޭ ބުނެ މެސެޖް ކުރީމެވެ. އަދި ތަކުރާރުކޮށް ލޯބިވާކަމަށާ އަބަދުވެސް އެ ގޮތުގައި ހުންނާނެ ކަމުގެ ޔަގީންކަން ދިނީމެވެ. ވަރަށް މިސްވާ ވާހަކަ އެތައްފަހަރަކު ބުނީމެވެ. އެހެންނަމަވެސް އެއްފަހަރު ވެސް ރައްޔާން އެފަދަ ޖުމުލައެއް ބުނެ ނުލައެވެ. އަހަރެންގެ ޝަކުވާއެއްނެތެވެ. ރައްޔާން މާ ބިޒީއީއެވެ.\nދުވަސްވަރަކީ ސްކޫލްތަކުގެ ބޮޑުޗުއްޓީ ކަމަށް ވިޔަސް ދޮންމަންމަމެން ގާތަށް މާލެ ދިއުމުގެ ޝައުގެއް އަހަރެންގެ ނެތެވެ. ބޭނުންވީ ހުންނަގޭ ކުދިންނާ އެކު ޗުއްޓީ ނިންމާލުމަށެވެ! އަދި ރައްޔާން އެނބުރި އައުމުން ކާވެނީގެ ވާހަކަ ދައްކައިގެން އަވަހަށް ކައިވެނި ކުރުމަށެވެ! މި ވިސްނުމުގައި ދުވަސްތައް ފާއިތުވަމުންދެއެވެ. އަހަރެންގެ ގިނަވަގުތު ހޭދަކުރަނީ އެގޭ ކުދިންނާ އެކު އެކިއެކި ކަންކަމުގައެވެ. މަރީދައްތަ ބަލިވެ އުޅޭތީ ގޭގެ ގިނަ ކަންތައް ކުރާނީ އަހަންނާ ޒީންއެވެ. ބާކީ އޮންނަ ވަގުތުތައް ހޭދަ ކުރަނީ އެކުދިންނާއެކު ކުޅެ ޓީވީ ބެލުމުގައެވެ. އެކުދިން ކާޓޫން ބަލަންޏާ އަހަރެންވެސް ބަލާނީ ކާޓޫނެވެ. އެގަޑިތަކުގައި އަހަރެން ވެސް ވާނީ އެކުދިންނާ ދާދި އެއް އުމުރުގެ މީހަކަށެވެ. މި ގޮތަށް ދުވަސްތައް މާޒީވަމުން ދިޔައިރު ރައްޔާންގެ ހަނދާންތަކުން ލިބޭ ނުތަނަވަސްކަމެއް ފިޔަވާ އަހަރެން އުޅުނީ އުފަލުގައެވެ.\nވާހަކަ: މޭގައި މަގޭ ފިރުމާލަދީ…. – ފަސްވަނަ ބައި\nވާހަކަ: މޭގައި މަގޭ ފިރުމާލަދީ…. – ހަތަރުވަނަ ބައި\nނޮވެމްބަރ 7, 2021\nވާހަކަ: މޭގައި މަގޭ ފިރުމާލަދީ…. – ތިންވަނަ ބައި\nއޮކްޓޯބަރ 31, 2021


Covishield vaccine balai gannan EU ge9gaumakun nimmaifi - vNews.mv\nކޮވިޝީލްޑް ވެކްސިން ބަލައިގަންނަން ޔޫރަޕްގެ9ގައުމަކުން ނިންމައިފި\nސައިފް އަޒްހަރު 01 July 2021, 19:13\nޔޫރަޕްގެ ބައެއް ގައުމުތަކުން އިންޑިއާގައި އުފައްދާ ކޮވިޝީލްޑް ވެކްސިން ގަބޫލުކުރަން ނިންމައިފިއެވެ.\n"ކޮވިޝީލްޑް" އަކީ އޮކްސްފޯޑް/އެސްޓްރަޒެނެކާއިން ޑިވެލޮޕްކޮށް އިންޑިއާގެ ސިރަމް އިންސްޓިޓިއުޓް އޮފް އިންޑިއާގައި އުފައްދާ ވެކްސިންގެ ބާވަތަށް އިންޑިއާގައި ކިޔާ ނަމެވެ.\nއިންޑިއާއާއި، ޔޫރަޕްގެ އިއްތިހާދާ ދެމެދު މި ފަހުން މައްސަލަ އުފެދުނީ، އީޔޫގެ ވެކްސިން ޕާސްޕޯޓް ޕްރޮގްރާމްގައި ކޮވިޝީލްޑް ވެކްސިން ނުހިނަން ނިންމުމާ ގުޅިގެންނެވެ. މާނައަކީ ކޮވިޝީލްޑް ވެކްސިން ޖަހާފައިވާ މީހުންނަށް އީޔޫއަށް އެތެރެވުމުގެ ފުރުސަތު ނުލިބުމެވެ.\nއީޔޫގެ ވެކްސިން ޕާސްޕޯޓް ޕްރޮގްރާމްގައި ހިމެނޭ ހުޅަނގުގައި އުފައްދާފައިވާ4ވެކްސިނެއް ފުރިހަމަކޮށްފައިވާ ކޮންމެ މީހަކަށް ޔޫރަޕަށް ދަތުރުކުރަން މިއަދުން ފެށިގެންވަނީ ހުޅުވާލާފައެވެ. އެ ވެކްސިންތަކުގެ ތެރޭގައި ހިމެނެނީ، މޮޑަނާ، ފައިޒަރ/ބަޔޯއެންޓެކް، ޖޯންސަން އެންޑް ޖޯންސަން އަދި ޔޫރަޕްގައި އުފައްދާ އޮކްސްފޯޑް/އެސްޓްރަޒެނެކާ ވެކްސިނެވެ.\nއިންޑިއާގެ ސިރަމް އިންސްޓިޓިއުޓުން އުފައްދާ އޮކްސްފޯޑް/އެސްޓްރަޒެނެކާގެ ކޮވިޝީލްޑް ވެކްސް އީޔޫގެ ލިސްޓުގައި ނުހިމެނީ، ކޮވިޝީލްޑަކީ ޔޫރަޕުން އެޕްރޫވްކޮށްފައިވާ މެތޮޑާ ތަފާތު މެތޮޑަކަށް އުފައްދާ ވެކްސިނަކަށް ވުމުންނެވެ.\nއީޔޫގެ ލިސްޓުގައި ކޮވިޝީލްޑް ނުހިމެނި މައްސަލަ ވަރަށް ހޫނުވެ، ޔޫރަޕުން އިންޑިއާއަށް ދަތުރުކުރާ މީހުންނާ ދެކޮޅަށް ހަރުކަށި ފިޔަވަޅުތަކެއް އަޅާނެ ކަމަށްވެސް އިންޑިއާއިން އިންޒާރުކުރިއެވެ.\nއެހެން ނަމަވެސް، ކޮވިޝީލްޑް ޖަހާފައިވާ މީހުންނަށް ދަތުރުކުރުމުގެ ހުއްދަދިނުމަށް އީޔޫގެ މެމްބަރު9ގައުމަކުން މިހާރުވަނީ ނިންމާފައެވެ. މިލިސްޓަށް އެންމެފަހުން އިތުރުވެފައިވަނީ ޖަރުމަނުވިލާތާއި ސްޕެއިންނެވެ.\nއިންޑިއާގެ ޚާރިޖިއްޔާގެ މަސްދަރަކާ ހަވާލާދީ މީޑިއާއިން ބުނެފައިވަނީ، ދަތުރުފަތުރުގެ މަގްސަދަށްޓަކައި ކޮވިޝީލްޑް ގަބޫލުކުރަން ނިންމާފައިވާކަން ޖަރުމަނު، ސްޕެއިންގެ އިތުރުން، އޮސްޓްރިއާ، ސްލޮވީނިއާ، ގްރީސް، އައިސްލެންޑް، އަޔަރލޭންޑް، ސްވިޓްޒަރލޭންޑުން މިހާރުވަނީ އިންޑިއާ ސަރުކާރަށް އަންގާފައެވެ.\nއެސްޓޯނިއާއިންވަނީ، އިންޑިއާ ސަރުކާރުން އެޕްރޫވް ކޮށްފައިވާ ހުރިހާ ވެކްސިނެއް ގަބޫލުކުރާނެކަން އަންގާފައެވެ. އެއީ، ކޮވިޝީލްޑްގެ އިތުރުން، ބާރަތު ބަޔޯޓެކްގެ ކޮވެކްސިނެވެ.


SunOnline: ކޮސޯވޯގެ މައްސަލައިގައި ޑރ. ޝަހީދު ކުރައްވާ އަބުރުގެ ދައުވާ އަނބުރާ ގެންދަވަން ނިންމެވީ ސާބިތު ނުކުރެއްވޭނެކަން ޔަގީންވެވަޑައިގަތުމުން: އުމަރު\nހައްވާ ލުބްނާ 18 Feb 2010, 15:52\nޑީއާރްޕީގެ ޑިޕިއުޓީ ލީޑަރު އުމަރު ނަސީރުގެ މައްޗަށް ފޮރިން މިނިސްޓަރ ޑރ. އަހްމަދު ޝަހީދު ކުރައްވާ އަބުރުގެ ދައުވާ އަނބުރާ ގެންދެވުމަށް ނިންމަވާފައި ވަނީ އެ މައްސަލަ ސާބިތުނުކުރެއްވޭނެކަން ޑރ. ޝަހީދަށް ޔަގީންވުމުން ކަމަށް އުމަރު ވިދާޅުވެއްޖެ އެވެ.\nކޮސޯވޯގެ މިނިވަންކަން ގަބޫލުކުރުމުގައި ޑރ. އަހްމަދު ޝަހީދު ރިޝްވަތު ނެންގެވި ކަމަށް އުމަރު ވިދާޅުވެފައިވާތީ، އޭނާއާ ދެކޮޅަށް ޑރ. ޝަހީދު ކުރައްވާ އަބުރުގެ ދައުވާ އަނބުރާ ގެނައުމަށް ލޯޔަރު މިއަދު ކޯޓަށް ހުށަހަޅުއްވާނެ ކަމަށް ދުވަހު ނޫހަކަށް ދެއްވި އިންޓަރވިއުއެއްގައި ޑރ. ޝަހީދު މިއަދު ވަނީ ވިދާޅުވެފަ އެވެ. ދައުވާ އަނބުރާ ގެނައުމުގެ އެންމެ ބޮޑު ސަބަބަކީ ޑީއާރްޕީގެ ޑެޕިއުޓީ ލީޑަރުގެ މަގާމަށް އުމަރު އިންތިހާބުވެވަޑައިގެންފައިވާތީ ކަމަށް ޑރ. ޝަހީދާ ހަވާލާދެއްވާ އެ ނޫހުގައި އިތުރަށް ވަނީ ބުނެފަ އެވެ.\nނަމަވެސް، ޑރ. ޝަހީދާއި އޭނާގެ ވަކީލުގެ ފޯނަށް ޖަވާބުނުދެއްވާތީ މި މައްސަލާގައި އެބޭފުޅުންގެ ބަހެއް ލިބޭ ގޮތް ވަނީ ނުވެފަ އެވެ. އަދި އުމަރާ ދެކޮޅަށް ކުރައްވާ އަބުރުގެ ދައުވާ މިއަދު އަނބުރާ ގެންގޮސްފައިވާކަން ވަނީ ކަށަވަރު ނުކުރެވިފަ އެވެ.\nމި މައްސަލާގައި ކުރީގެ އައިޑީޕީގެ ރައީސް އަދި މިހާރު އެންމެ ބޮޑު އިދިކޮޅު ޕާޓީގެ ނައިބު ލީޑަރު އުމަރު ވިދާޅުވީ، އޭނާގެ މައްޗަށް ޑރ. ޝަހީދު ކުރެއްވި އަބުރުގެ ދައުވާ ގެންދެވުމަށް ޑރ. ޝަހީދު ނިންމަވާފައިވަނީ އެ މައްސަލަ ސާބިތުކުރެއްވޭނެ ކަމުގެ ޔަގީންކަން ނެތުމުން ކަމަށެވެ. އުމަރު ވިދާޅުވީ، ޑރ. ޝަހީދު މި މައްސަލަ އަނބުރާ ގެންދަވަނީ ކޮންމެހެން އޭނާ ސިޔާސީ ބޭފުޅަކަށްވުމުން ނޫން ކަމަށާއި އަދި ބޮޑު ސިޔާސީ ޕާޓީގެ އިސް މަގާމަކަށް އިންތިހާބުވެވަޑައިގެންނެވުމުގެ ސަބަބުން ވެސް ނޫން ކަމަށެވެ.\nއުމަރު ވިދާޅުވި ގޮތުގައި، ޑރ. ޝަހީދު އެގޮތަށް ނިންމެވީ، އެ ދައުވާ ކުރެއްވުމުގެ ސަބަބުން އުމަރު ނަސީރު ފަހަތަށް ވެސް ޖެހިވަޑައިނުގަންނަވާނެކަމާއި މައިދާން ދޫކުރައްވާ ވަޑައިނުގަންނަވާނެކަން މިހާރު ޑރ.ޝަހީދަށް ޔަގީންވުމުން ކަމަށެވެ.


Hovi Fulhiehge Therein Fenunee 132 Aharuvee Message Eh - Vaguthu\nހޮވި ފުޅިއެއްގެ ތެރެއިން ފެނުނީ 132 އަހަރުވީ މެސެޖެއް\n2 އަހަރު ކުރިން ( މާޗް 8, 2018 )\nއޮސްޓްރޭލިޔާގެ ޕާތުގެ އުތުރުން، އަންހެނަކު ހޮވި ބިއްލޫރި ފުޅިއެއްގެ ތެރެއިން 132 އަހަރުވީ މެސެޖެއް ފެނިއްޖެއެވެ.\nއިލްމަން ނަމަކަށް ކިޔާ މީހަކު މި ފުޅި ހޮވާފައިވާއިރު، އޭނާ ބުނެފައިވަނީ އެފުޅިއަކީ އޭނާގެ ފޮތް ހަރުގައި ރީއްޗަކަށް ބަހައްޓަންވެގެން ހޮވި ފުޅިއެއް ކަމަށެވެ. އަދި، ފުޅީގެ އެތެރޭގައި މެސެޖެއް އޮތްކަން އެނގުނީ، އެހެން ކުއްޖަކު ލައްވާ ފުޅިއަށް ވެލި އަޅަން އުޅެނިކޮށް ކަމަށްވެސް ބުނެފައިވެއެވެ.\nގަދަ ކުލައެއްގެ ބިއްލޫރިން މި ފުޅި ހަދާފައިވާއިރު ފުޅީގެ ދިގުމިނުގައި ނުވަ އިންޗިވެސް ނުހުރެއެވެ. އަދި ފުޅާމިނުގައި ގާތްގަނޑަކަށް ތިން އިންޗި ހުރެއެވެ.\nފުޅީގެ އެތެރޭގައި އޮތް މެސެޖުގައި ލިޔެފައި އޮތީ ޖަރަމަނު ބަހުން ކަމަށާއި އަކުރުތަކުންވެސް އެއީ ވަރަށް ދުވަސްވީ ފުޅިއެއްކަން އެނގޭކަމަށްވެއެވެ. މެސެޖުގައި ތާރީޚެއްގެ ގޮތުން 12 ޖޫން 1886 ޖަހާފައިވެއެވެ. މެސެޖުގައި ބުނެފައިވާ ގޮތުން ފުޅި އެއްލާލީ ޖަރުމަނުގެ ނަވަކުން، އޮސްޓްރޭލިޔާގެ ހުޅަނގު އައްސޭރީގެ 950 ކިލޯމީޓަރު ދުރުންނެވެ.\nތާރީޚު ދިރާސާކުރާ ފަރާތްތަކާ ހަވާލާދީ "ވޮޝިންޓަން ޕޯސްޓު" ގައި ބުނެފައިވާ ގޮތުން ފުޅި އެއްލާލިތާ އަހަރެއްހާ ދުވަހުގެ ތެރޭގައި އެފުޅިވަނީ ބިމަށް ލައްވެފައެވެ. އެހެންނަމަވެސް، ލެއްގުމަށްފަހު، އަޑީގައި ވަޅުލެވުނީކަމަށް ބުނެއެވެ.\nމާޗް 8, 2018 15:24\nތި ހަމަ ދާދި އިހަައްދުވަހު ލިޔެފާ އިން އެއްޗެއް....\nމާޗް 8, 2018 16:50\nއަދިވެސް އެމެސެޖް ކިޔޭ ގޮތެއް ނުވޭތަ އޮސްޓޭލިޔާގަ ޖަރުމަނުބަސް ދަންނަ އެކަކުވެސް ނެތީތަ އެފުޅީގެ މިންތަކެއް ބޭނުމެއް ނޫން


Neyngi Thibbaa Ethah Anhenunneh Barahana Kurumahfahu Photo Telegram Ah - Vaguthu\nޓެލެގްރާމް ބޮޓަކަށް އަންހެނުންގެ ފޮޓޯ ފޮނުވުމުން ލައިގެން ހުންނަ ހެދުން ރިމޫވް ކޮށްލުމަށްފަހު އެމީހުންގެ ފޭކް ބަރަހަނާ ފޮޓޯއެއް އުފައްދައިގެން އެފޮޓޯ އަނެއްކާވެސް ޓެލެގްރާމްގައި އާއްމު ކުރަމުން އަންނަ މައްސަލައެއް ފެންމަތިވެއްޖެއެވެ. މިކަން ކުރަމުން އަންނަނީ ކޮން ގައުމެއްގެ ބައެއް ކަމެއް ނޭނގެއެވެ. ނަމަވެސް "ސީއެންއެން" އިން ބުނާ ގޮތުގައި އެތައް ހާސް އަންހެނުންނެއްގެ ބަރަހަނާ ފޮޓޯ މިގޮތައް އުފައްދައިގެން އާއްމު ކުރަމުން އެބަގެންދެއެވެ.\nއަންހެނުންގެ ރީތި ފޮޓޯތައް އެޑިޓްކޮށް، އެމީހުންގެ ހެދުން "ފޮހެލުމަށް ފަހު" ފޭކް ފޮޓޯތައް އުފައްދަނީ އާޓިފިޝަލް އިންޓެލިޖެންސް (އޭއައި) އެޕްލިކޭޝަނެއް ބޭނުން ކޮށްގެން ކަމަށް ވެސް ސީއެންއެން އިން ބުނެއެވެ.\n"މީސް މީޑިއާގައި ހަރަކާތްތެރިވާ ކޮންމެ މީހަކު ވެސް މީގެ އަމާޒަކަށް ވެދާނެ. އެހެންކަމުން މިއީ ވަރަށް ބިރުވެރިކަމެއް." އިންޓެލިޖެންސް ފާމެއް ކަމަށްވާ ސެންސިޓީ އިން ބުންޏެވެ.\nސީއެންއެން އިން ބުނާ ގޮތުގައި މިއެޕްލިކޭޝަން މެދުވެރިކޮށް އަންހެނުންގެ ބަރަހަނާ ފޮޓޯ އުފައްދާކަން ކަށަވަރު ކުރުމަށް ސީއެންއެން އިން އެތައް ފޮޓޯއެއް ޓެލެގްރާމް ބޮޓަށް ފޮނުވިއެވެ. ފޮޓޯތައް ފޮނުވުމުން އެޑިޓްކޮށް ފޮޓޯތަކުގައި ތިބޭ މީހުން ބަރަހަނާ ކުރުމަށްފަހު އާއްމު ކޮށްފައިވާ ކަމަށް ސީއެންއެން އިން ބުނެއެވެ.\nމިފަދަ އެޕްލިކޭޝަނެއް މިދިޔަ އަހަރު ވެސް ބޭނުން ކުރަމުން އަންނަކަން ކަމާބެހޭ ފަރާތްތަކުގެ ސަމާލުކަމަށް އައެވެ.\nމިފަހަރު ދިމާވެގެން އުޅޭ މައްސަލަ އާއިއެކު ކުޑަކުދިންގެ ބަރަހަނާ ފޮޓޯތައް މި އެޕްލިކޭޝަނުން އުފައްދާ މައްސަލަ ވެސް ވަނީ ފެންމަތިވެފައެވެ.\nކަމާބެހޭ ފަރާތްތަކުން ބުނާ ގޮތުގައި "ޑީޕްފޭކް" އުފެއްދުންތަކާއި މެދު ސަމާލުވެ ކޮންމެ ގައުމަކުން ވެސް އެގައުމެއްގެ ޤާނޫނީ ނިޒާމް މިފަދަ ކުށްތައް ކުރާ މީހުންނަށް ދެމިނުގަނެވޭނެ ގޮތައް ފަރުމާ ކުރަން ޖެހެއެވެ. މިހާރު ގިނަ ގައުމުތަކުގެ ޤާނޫނުގައި މިފަދަ ކަންކަން ހިމަނާފައި ނުހުރުމުން ކުށްވެރިން ފަސޭހަކަމާއިއެކު ސަލާމަތް ވެއެވެ.\nއޮކްޓޯބަރ 22, 2020 11:10\nމިއި ފޭސް ބުކް ނުވަތަ އެހެން ވެސް މީސްމީދިޔާ އަށް ފޮޓޯތަށް މެދު ކެދުމެއް ނެތި ނުލަ ންވީ ބަސަބު. އެމީހައަށްނޭގި އެހެން މީހަކު ނުވަތަ ބަޔަކު ތިމާގެ މިފަދަ ފޭކު ފޮޓޯ ތަކެއް އަސްލު ކަމަށް ދެކިފާނެ. އެކަމުގެ ސަބަބުންތިމާއަށްނޭގި ތިމާގެ ވާހަކ ބަޔަކު ދައްކާ މަލާމަތް ވެސްކޮށްފާނެ.\nއޮކްޓޯބަރ 22, 2020 11:35\nއިސްލާމް ދީނުގައި ފޮޓޯ ނެގުމަކީ ހަރާމް ކުރައްވާފައިވާ ކަމަކަށް ވާތީ އަހަރެންގެ އެއްވެސް ފޮޓޯއެއް ނުހުންނާނެ އެވެ\nއޮކްޓޯބަރ 22, 2020 13:44\nއިސްލަމްދިނުގައި ފޮޓޯ ނެގުންހަރާމް ކަމެއްކަމަށް އިލްމުވެރިން ބުނާ އަޑެއް އަދި ނާހަން. މިޔުޒިކް ހަރާމްވާހަކަ ފިސާރި ގިނައިންއިވޭ.\nއޮކްޓޯބަރ 22, 2020 15:11\nއިސްލާން ދީނުގަ އިންޓަނެޓުވެސް ހަރާން. މަ އިންޓަނެޓެއް ބޭނުމެއް ނުކުރަން.. މަ އަބަދުވެސް ކޮންމެސް ސަހާބީއެއްގެ މަންތަރަކުން ހުރިހާކަމެއް ނިންމާލަނީ..\nއޮކްޓޯބަރ 22, 2020 12:46\nޝުރުޚީގައި އޮންނަންވީ އެގިހުރެ ބަރަހަނާވެފައި ޓެލެގްރާމަށް ލާފައި ނޭގޭކަމަށް ހަދަނީ! މިހެން ...........


ރާއްޖޭގައި އެންމެ ފުޅައު ދާއިރާއެއްގައި ފޯރުކޮށްދޭ އައިޕީޓީވީގެ ހިދުމަތްކަމަށްވާ، ދިރާގުޓިވީގެ ޚިދުމަތް ވ. ފުލިދޫގައި ރަސްމީކޮށް އިފްތިތާހްކޮށްފިއެވެ.\nމާލެއާއި އަތޮޅުތެރޭގައި ފޯރުކޮށްދޭ ދިރާގުގެ ޓީވީ ޚިދުމަތުމަތުގައި އެއްވެސް ތަފާތުކުރުމެއްނެތި ދިރާގު ޓީވީގައި ދިވެހި ހުރިހާ ޗެނަލްތަކެއްގެ އިތުރުން ބޭރުގެ މަޝްހޫރު ގިނަ ޗެނަލްތަކެއް ހިމެނެ އެވެ. ހަބަރާއި މުނިފޫހިފިލުވުމުގެ ޗެނަލްތަކުން ފެށިގެން އެންމެ ފަހުގެ ހިންދީ އަދި އިނގިރެސި ފިލްމާ މިއުޒިކް ޗެނެލްތައް އަދި ކުޑަކުދިންނަށް ޚާއްސަ ޗެނަލްތައް ދިރާގު ޓީވީގައި ހިމެނޭނެއެވެ. މި ޗެނަލްތަކުގެ ތެރޭގައި އޭއެކްސްއެން، ކަލަރސް، ސޮނީ، ޓެން ސްޕޯޓްސް އަދި ޑިޒްނީގެ ޗެނަލްތައް ހިމެނެ އެވެ. މީގެ އިތުރުން 4ކޭ ކޮލިޓީގެ ޗެނަލްތަށްވެސް ހިމެނެއެވެ.\nދިރާގު ޓީވީ އަކީ ފިކްސްޑް ބްރޯޑްބޭންޑް ކަނެކްޝަން ޒަރީއާއިން ޖޯއިބޮކްސް މެދުވެރިކޮށް ހޯދާ ހިދުމަތެކެވެ. އެހެން ނަމަވެސް، ދިރާގު ޓީވީ ބަލާކަށް އިންޓަނެޓްގެ އިތުރު ހަރަދެއް ނުހިނގުމުގެ އިތުރުން އިންޓަނެޓްގެ ޑައުންލޯޑް ލިމިޓް (ޔޫސޭޖް އެލަވަންސަކަށް) އަސަރެއްނުކުރާނެއެވެ. މީގެ އިތުރުން ދިރާގުޓީވީގެ އެކައުންޓް ބޭނުންކޮށްގެން ރާއްޖޭގެ ކޮންމެތަނެއްގައި ކޮންމެ ވަގުތެއްގައި ލެޕްޓޮޕް، ޓެބްލެޓް އަދި ސްމާޓްފޯން ބޭނުންކޮށްގެން ޓީވީ ބެލޭނެއެވެ.\nދިރާގު ޓީވީ ތަޢާރަފު ކުރިތާ މިވީ2އަހަރު ދުވަހުގެ ތެރޭގައި ނުހަނު ގިނަ ކުރިއެރުންތަކެއް ވަނީ ހޯދާފައިއެވެ. އެގޮތުން ދިރާގު ޓީވީ އަށް ޚާއްސަ އެޕް އަދި ވީޑިއޯ އޮން ޑިމާންޑް ފީޗަރ ތަޢާފަރުކުރުމުގެ އިތުރުން ރާއްޖޭގެ ގޭބިސީގެ 72 އިންސައްތައަށް މި ޚިދުމަތް ދިރާގުން ވަނީ ފޯރުކޮށްދީފައިއެވެ.\nދިރާގަކީ އިނޮވޭޝަނާއި ޓެކްނޮލޮޖީ ބޭނުންކޮށްގެން ކަސްޓަމަރުންގެ ތަޖްރިބާ ރަނގަޅުކުރުމަށް އަބަދުވެސް މަސައްކަތް ކުރަމުން އަންނަ ކުންފުންޏެކެވެ.\nމިއަހަރު ވެސް ދިރާގުން "ފޯން މީޓިން 130" ގެ ޚިދުމަތް ލޯފަން މީހުންގެ ޖަމިއްޔާއަށް ދޭން ނިންމައިފި\nދިރާގު ގޭމްހަބް ގެ ނަމުގައި މޮބައިލް ގޭމް ޕްލެޓްފޯމެއް ދިރާގުން ތަޢާރަފުކޮށްފި\nދިރާގުން ހޮސްޕިޓަލިޓީ ދާއިރާއަށް ޚާއްސަކޮށް ކޮންޓެކްޓްލެސް ވޮއިސް އެސިސްޓެންޓް "ވޫހޫ" ތައާރަފުކުރަނީ!\nދިރާގު ސްޓްރީމިންގ ބަންޑަލްތަކުގައި މިހާރު ޓިކްޓޮކް ހިމެނޭނެ!\nދިރާގު ބިޒް ފައިބަރ ބްރޯޑްބޭންޑް ޕެކޭޖްތަކަށް ބޮޑު ބަދަލެއް ގެނެސްފި\nކޮންމެހެން އެނގެންޖެހޭ މައުލޫމާތު: ﷲ އަހަރެމެންގެ މައްޗަށް ފުރަތަމަ ވާޖިބުކުރެއްވެވި ކަމަކީ ކޮބާ؟\n31 ޑިސެމްބަރ 2019


BREAKING: Anehkkaaves IGMH Ah Vihei2Kuhjjaku Niyaavehjje - Vaguthu\nއަނެއްކާވެސް އައިޖީއެމްއެޗަށް ވިހޭ ދެ ކުއްޖަކު ނިޔާވެއްޖެ\n4 މަސް ކުރިން ( ނޮވެމްބަރު 17, 2019 )\nއަނެއްކާވެސް އައިޖީއެމް ހޮސްޕިޓަލަށް ވިހޭ ދެ ކުއްޖަކު ނިޔާވެއްޖެއެވެ.\n"ވަގުތު"އަށް އެނގިފައިވާގޮތުން މި ދެ ކުދިންގެ ތެރެއިން އެއް ކުއްޖަކު މިރޭވެ ވަގުތެއްގައި ނިޔާވެފައިވާއިރު، އަނެއް ކުއްޖާ ނިޔާވީ މިރޭގެ މެންދަމުގެ ވަގުތެއްގައެވެ.\nމިޔާއެކު 48 ވަރަކަށް ގަޑިއިރު ތެރޭ އައިޖީއެމްއެޗަށް ނިޔާވި ކުދިންގެ އަދަދު ހަތަރަކަށް އެރީއެވެ.\nމިރޭ ނިޔާވެފައި ވަނީ ދެ ފިރިހެން ކުދިންނެވެ. އޭގެ ތެރެއިން އެއް ކުއްޖަކު މާލެއަށް ނިސްބަތްވާއިރު، އަނެއް ކުއްޖާ ނިސްބަތްވަނީ ހަނިމާދޫއަށެވެ.\nއައިޖީއެމްއެޗުގައި މިދިޔަ ބުރާސްފަތި ދުވަހު ވިހެއި ދެ ކުއްޖަކު ނިޔާވި މައްސަލައެއް ވަނީ ފެންމަތިވެފައެވެ. އައިޖީއެމްއެޗުން ބުނީ، ވިހެއުމުގެ ތެރޭގައި ނިޔާވި އެކުދިންގެ މަރުގެ ތަފްސީލު އާއިލާތަކުން ބޭނުންނަމަ ހިއްސާކުރާނެ ކަމަށެވެ.\nއެކަމާއި ގުޅޭގޮތުން އެ ހޮސްޕިޓަލުން ނެރުނު ނޫސްބަޔާނެއްގައި ބުނެފައިވަނީ، އެ ހޮސްޕިޓަލުން ވިހެއުމުގެ ތެރޭގައި ނިޔާވެފައި ދެކުދިން ކަމަށެވެ. އަދި އެ ދެކުދިންވެސް ނިޔާވެފައި ވިހެއުމުގެ ކުރިން ކަމަށްވެސް އައިޖިއެމްއެޗުން ނެރުނު ނޫސްބަޔާނުގައި ވަނީ ބުނެފައެވެ.\nއައިޖީއެމްއެޗުން ނެރުނު ނޫސްބަޔާނުގައި އިތުރަށް ބުނެފައިވަނީ މީގެ ކުރިންވެސް ވިހެއުމުގެ ތެރޭގައި ނިޔާވެފައިވާ ކުދިންގެ މަރުތައް އެ ހޮސްޕިޓަލުން ވާނީ ތަހުގީގުކޮށްފައި ކަމަށެވެ. އަދި ހެލްތް މިނިސްޓްރީގެ ކަމާބެހޭ އުސޫލުތަކުގެ ދަށުން ބަލާފައިވެސް ވާނެކަމަށެވެ.\nރައްޔިތުންނަށް ހިދުމަތް ދިނުމަށް ސިއްހީ ޕްރޮފެޝަނަލުން ނިކުތުމަށް ގޮވާލާ އެކަމަށް އެދުމުގެ ފުރުސަތު ހުޅުވާލައިފި\nކޮވިޑް-19: އައިޖީއެމްއެޗާއި، ދަރުމަވަންތައަށް އަންނަ މީހުން ސްކްރީން ކުރަނީ\nއައިޖީއެމްއެޗްގެ ވަދެ ނިކުމެ ހަދާ ދޮރުތަކަށް ބަދަލުތަކެއް\nނޮވެމްބަރު 17, 2019 05:35\nހެސްކިޔާފަ ކުދިން މަރުވަނީ އިހުމާލުން! ކޮބާ މިނިސްޓަރު! ކޮބާ ބޭސްތަކާ މެޝިނަރީތައް!! އަނެއްކާވެސް ސިއްޙީ ދާއިރާ ފުނޑާލާ ލިބޭހާ ފައިސާ އިންޑިޔާއަށް ދޭން މިހުން އިންޑިޔާއަށް ދުވަންވީތަ؟ މުޒާހަރާ ކުރަން ނިކުންނަންވީ! ކަންތައްތައް މިދަނީ ގޯހުން ގޯހަށް! އެއްބަޔަކު ބަދަލުގެ ގޮތުގައޭ ކިޔާފާ ރައްޔިތުން ދައްކާ ޓެކްސް ފައިސާ ބަހާ ހުސްކުރަނީ! އަނެއް ބަޔަކު ޖޭއެސްސީގައި ތިބެގެން މިރާއްޖޭގެ ފަނޑިޔާރުންނާ ފަނޑިޔާރުގެ ފުނޑާލަނީ! އިންޑިޔާއާއެކު އަޑި ނޭގޭ އެގްރިމަންޓްތައް ހަދައިގެން ބޮޑު އަދަދުން ފައިސާ ހޯދާ ރާއްޖެ ދަރުވާލާ ގައުމުގެ މިނިވަންކަން ނަގާލަނީ! މިރާއްޖޭގެ ސިއްޙީ ނިޒާމު ޚަރާބުވެ ނިމިއްޖެ! އެންމެން ނިކުންނަންވީ މިކަންކަމާ އިހުތިޖާޖުކޮށް ހައްގު ހޯދާ ގައުމު ހިމާޔަތްކުރަން! މިއީ ގައުމީ އަދި ދީނީ ވާޖިބެއް!\nނޮވެމްބަރު 17, 2019 05:43\n. ކޮބައިތަ ހެލްތު މިނިސްޓަރ. އޭނާ ބުނެގެން ކުރާ ކަމެއްތަ މީ. ހަމަ ފަރުވާ ކުޑައީ.\nނޮވެމްބަރު 17, 2019 05:47\nإنا لله. މިއީ އަނެއްކާ ކޮންފަދަ ކަމެއް ؟!\nނޮވެމްބަރު 17, 2019 06:03\nމިނިސްޓަރު އަގަތަޅުވަމުން ދުވަނީ ކުރެވޭ އެއްވެސްކަމެއް ނެތް އަޑުތައް އިވޭގޮތުން ފަރުވާދިނުމައް ބޭނުންކުރާ ގިނަ ސާމާނުވަނީ ހަލާކުވެފަ ފައިސާއެއްނެތް ގަނެވޭކައް ކިހާދެރަ ސަހާދެއްމިބުނީ ޔާމީންވަރެއްނެތް ހައްލަކީ ޔާމީންރައީސް\nނޮވެމްބަރު 17, 2019 10:19\nމިސަރުކާރުގަ ވާ މިކަހަލަ އެއްވެސް ކަމެއްގަ މިސަރުކާރު، ހެލްތުމިނިސްޓަރު އިސްތިއުފާ ދޭކަށް ނުޖެހޭނެ. އެހެން ސަރުކާރެއްނަމަ މިބައިގަނޑު މަޖީދީމަގު ކުޑަކުރާނެ. އެސަރުކާރެއް އިސްތިއުފާދޭންޖެހޭނެ. އެމްޑީޕީ ޓުވާޓަރ ބައިގަނޑު ކޮބާމިހާރު؟ ހުރިހާކަމެއް އަތަށް ގޮވަނީ. މިކޮމެންޓް ކިޔާފަ ރުޅިއަންނާނެ ކަމެއްނެތް!!!\nނޮވެމްބަރު 17, 2019 06:24\nސުބްޙާނަﷲ. މީ ކޮންފަދަ ހިތާމަވެރިކަމެއް. ހެލްތު ދާއިރާ ފަހަތަށް ޖެހެމުންގޮސް ފަސްދޮޅަހުގެ އަހަރުތަކާ ހަމަޔަށް ދިޔައީނޫން. ފޫޅުމައިން ނެރެގެން ގޭގޭގައި ވިއްސަން ވީނު!\nނޮވެމްބަރު 17, 2019 06:34\nޙެލްތް މިނސްޓަރަކީ ކޮރަޕްޓް މީހެއް. ޓަނަށް ގަންނަ ހުރިހާ އެއްޗެއް ގެންނަނީ ކޮށްކޮގެ ނަމުގަ އޮންނަ ކުންފުނިން. ޥައްކަން ކޮއްފަ އެހެންކަމެއް ކުރަން ވަްގުތެއް ނުލިބޭ..މުޅި ގައުމު ސުންނާފަތިކޮށްފި\nނޮވެމްބަރު 17, 2019 06:48\nކިހާ ބޮޑު ވެއްޖެ ކަމެއްމީ ކަލޭނޭ މި ވާގޮތެއް ނުބަލާނަންތަ ހަމަ ދެއަތް އުރާލައިގެން ތިބެން ވީތަ އެތަނުގެ ހާލަތަކީ ކޮބާކަން ބަލަން ވެއްޖެ މިހާރުން މިހާރަށް ހިނގާ އެތަނަށް ދަމާ ހީ ވާކަހަލަ މީ ކުޑަކުޑަ ކަމެކޭ މިވަރަށް ސީރިއަސްކޮށް ބަލަންޖެހޭ މައްސަލައެއް މިކަމުގައި އިހްމާލް ވި ހުރިހާ ފަރާތްތަށް ހޯދާ ބަލާ ފިޔަ ވަޅު އަޅަން ވީ އެމީހުންގެ ކަންކަން އެމީހުންނަކަށް ނުބެލޭނެ ފުލުހުން ތިކަން ރަނގަޅަށް ބަލަންޖެހޭ އެމީހުންނާ މެދު ރަނގަޅު ތަހްގީގެއް ކުރެ ވިގެންނޫނިއްޔާ މިކަންކަން ހައްލެއްނު ވާނެ އަ ވަސް ކުރަން ވި ދެން ނެއް ތިބެ ވޭކަށް\nނޮވެމްބަރު 17, 2019 07:14\nވޭތުވެދިޔަ48ގަޑިއިރުތެރޭގަ ސަރުކާރު ހޮސްޕިޓަލުގައި ހަތްމަރު މީރައްޔިތުންގެ ފައިސާއިން ބަލަހައްޓަމުންދާ ސިއްހީދާއިރާގެ ވަރައްބޮޑުވެއްޓުމެއް މިވެސްކުރީސަރުކާރުކަމެއްނަމަ މިހާރުއެމްޑީޕީ މީހުންގަޑު ތިބޭނީ ހޮސްޕިޓަލްވަށައިގެން މުޒާހިރާޖައްސައިގެން އެކަމަކު އިހްތިޖާޖައްނުނިކުމެ ވާކައްނެތް މިވަރުންދަންޏާ ހައެއްކަދުވަހުގެތެރޭގައި ގައުމުގެ މުސްތަޤްބަލް ގެއްލިދާނެ\nނޮވެމްބަރު 17, 2019 07:22\nޢިންޑިޔާ އަށް ވިހަގެންދޭތޯ ކުރާކަމެ ތީ\nނޮވެމްބަރު 17, 2019 07:52\nއަންހެނުން ވިއްސަން ތިބެން ވާނީ އަންހެން ޑޮކްޓަރުން ނެވެ. ފިރިހެނުން ނެއް ނޫނެވެ.\nނޮވެމްބަރު 17, 2019 08:01\nތިޔަ ހޮސްޕިޓަލް ބަންދު ކޮށްގެން ނަމަވެސް ތިޔަ މައްސަލަ ބަލަން ގޮވާލަން. ފަރުވާ އިންތިހާއަށް ކުޑަ އެތައް މައްސަލައެއް އެބަ ފާހަގަވޭ. އަހަރެންގެ ދަރިފުޅު ވިހޭވަގުތު އެކުއްޖާ އަށް ހޫނުކުރަން ބާއްވާފައި އޮތް އެތީގެ ޓެމްޕްރޭޗަރުގެ ގަދަކަމަށް މަށަށް ފާހަގަވީ އެކުއްޖާ އިންތިހާއަށް ރޯވަރުން. މަ އޭތީގެ ޓެމްޕްރޭޗަރު ބެލިއިރު އެއީ ކުއްޖާއަށް ގެއްލުންވާވަރުގެ ހޫނެއް. އެންމެފަހުން އޭގެ ހޫނު މަޑުކުރުމުން ކުއްޖާ ރުއިން ހުއްޓާލި. މިހިރީވެސް ތިޔަ ހޮސްޕިޓަލުން ގޯސްކޮށް ކުރިއެއްކަންތައް.\nނޮވެމްބަރު 17, 2019 08:10\nޢެއްވެސް ބޭފުޅަކު ވިހާތަނުން ތިޖަހާސިންގެ ޙަޤީގަތް ބައްލާލައްވާފިބައި..ތި މަރުތަކާ ގުޅުމެއްވާނެ..އެ ޖަހާ ވެކްސިންގެ ބޭރުގައި ވާ އެއްޗެއް ކިޔާލާނަމަ ތިހިނގާ ކަންތަކުގެ ހަޤީގަތް ހާމަވެގެދާނެ....ބައްލަވާ\nނޮވެމްބަރު 17, 2019 08:13\nހެލްތު މިނިސްޓަރު މިހާރުން މިހާރަށް އިސްތިއުފާދީ\nނޮވެމްބަރު 17, 2019 08:18\nއަދިވެސަ ވެކްސިން ޖެހުން އިތުރުކުރަންވީ!\nމޯމް އޮފް ވަން\nނޮވެމްބަރު 17, 2019 23:14\nކަލޭމެން ކަހަލަ އިގްނޮރެންޓް މީހުނާ ހެދި ގައުމު ހަލާކުގެތެރެއަށް ވެއްޓެނީ. ޕްލީޒް ސްޓޮޕް ސްޕްރެޑިންގް މިސްއިންފޮރމޭށަން އެންޑް ގޯ އެޑްޔުކޭޓް ޔުއާސެލްފް އެބައުޓް ހާޑް އިމިއުނިޓީ.\nނޮވެމްބަރު 17, 2019 08:30\nމަރުކޮމިޝަން އޮންނަނީ ހަމައެކަނި ސިޔާސީ މަރުތައް ބަލަން. އެއްހަފްތާ މިވީ އައިޖީއެމް ހޮސްޕިޓަލަށް ވިހަންދާހާ ބައެއްގެ ދަރިފުޅު މަރުވަމުންދާތާ. މިކަން ކަމާއިބެހޭ ފަރާތްތަކުގެ ސަމާލުކަމަށް އަންނާނީ ކޮން އިރަކުންބާ.\nނޮވެމްބަރު 17, 2019 08:34\n0 ޓޮލަރެންސްގައި ކުދިން މަރުވަނީ ދޭން ޖެހޭ ފަރުވާ ނުދެވުމާއި ފަރުވާ ކުޑަވީމަ. ކިނބޫ ބުންޏެއްނު މި އަހަރުގައި ހިތާމަވެރި އެއްވެސް ހާދިޘާއެއް ނުހިނގައޭ. ލޮލައް މިރުސް ފެން އެޅިފަތަ ހުރީ\nނޮވެމްބަރު 17, 2019 08:43\nމިއީހިތާހުރިކަމެއް މިުވަހަކުވެސް ރާއްޖޭގެ ތާރީޚް ގައި ހިނގަާފައިވާ ކަންކަމެއް ނޫން . މިންޓަރވެސް އަދި އެހެން ވެރިންވެސް އިސްތިއުފާ ވަގުތުން ދެއްވަން ޖެހޭ މައްސަލައެއް. ރައީސް ސޯލިޙްއަށް ގޮވާލަން ވަގުތުން މަނިކުފާނުވެސް ޖެހޭ އެހެންޤވަްތަކުގެވެރިންވެސް ދައްކާ މިސާލަްދައްކަވަން.\nއިންސަނުން ގަސްތުގައި މަރާ ހޮސްޕިޓަލް\nނޮވެމްބަރު 17, 2019 08:44\nރޭގައި ކުޑަވަގުތުކޮޅަކަށް އައިޖީއެމްއެޗް އަށް ޒިޔާރަތްކޮށްލީމެވެ. އެމެޖެންސީގައި އަވަސް ފަރިވާއަށް ބޭނުންވާމީހުން ވެސް ކިޔޫގައި މަޑުކޮށްގެން ތިބިކަމީ ބަލަން އުނދަގޫ މަންޒަރަކަށްވިއެވެ.\nނޮވެމްބަރު 17, 2019 08:46\nތިއީ ކޮންމެވެސް ނުބައެއް.\nނޮވެމްބަރު 17, 2019 08:52\nވިހާފަ މަރުވާ ކުދިންނާއި ބަނޑުބޮޑުއިރު މަރުވާ ކުދިންގެ އަދަދު އިތުރުކަން ފާހަގަކުރެވޭތާ ދުވަސްްކޮޅެއްވެއްޖެ، ބޮޑު މުސާރަދީފަ ޑޮކްޓަރުންތިބުމެކޭ ކުރީގެ ފޫޅުމައިން ތިބުމެކޭ މިހާރަކު ތަފާތެއްް ނެތް، ދެންބުނޭ މިވެސް މައިންބަފައިންގެ އިހްމާލުންވާ ކަމެކޭ....ރަގަޅު އެންޓަނޭޓަލް ކެއަރ ނުދެވޭކަން ތިއެނގެނީ\nނޮވެމްބަރު 17, 2019 08:55\nގައުމުގެ ހާލަތު ބަދަލު ނުކުރައްވައޭ ރައްޔިތުން އެހާލަތު ބަދަލުކުރަން ބޭނުން ނުވާނަމަ. މި ލާދީނީ ވެރިކަން އައިފަހުން ގައުމު މިހާލަތަށް ގޮސޮ ބަދު ނަސީބު އައިސް މުސީބާތް އާންމުވެއްޖެ.\nނޮވެމްބަރު 17, 2019 09:05\n0 ޓޮލަރެންސްގައި ހެލްތް ދާއިރާ ފެއިލްވެފައި.\nނޮވެމްބަރު 17, 2019 09:10\nނޮވެމްބަރު 17, 2019 09:16\nކޮބައިތިކަ މުގައިޒިން މާވާކަށްސަރުކާރުނުޖެހޭ ތީގަޒިން މާނަގަންޖެހޭނީ ކުރީގެސަރުކާރުން ވ ވެދުން ފަހުންރަގަޅުވާނެ ވަގުތުބޭނުން ކެއްތެރިވާންދަސްކުރޭ\nނޮވެމްބަރު 17, 2019 09:32\nކަނޑައެޅިގެން ވެކްސިނުގެ ސަބަބުން ވާކަމެއް. ލާޒިނު ކޮށްގެން އޭގެ ސޭފް ސްޓަޑީ ހެދިފަނެތް ޝޮޓްތައް އިންސާނާ މިދުނިޔެއަށް އަންނަ ތަނުން ދިނުން ލާޒިމު ކުރަން ހެޔޮނުވާނޭ! އުފަންވާތަނުން ކުދިންގެ ޤުދުރަތީ ދިފާއީ ނިޒާމް ހަލާކުކޮށް ނުލާ\nނޮވެމްބަރު 17, 2019 10:43\nޔަގީން މައްސަލައެއް އެބައުޅޭކަން. ތިތަނުގެ ނާގާބިލު މެނޭޖްމަންޓް ބަދަލު ކުރަން މާބޮޑަށްވެސް ލަސްވެއްޖެ.\nނޮވެމްބަރު 17, 2019 10:48\nހެލްތް މިނިސްޓަރ ފެއިލްވެއްޖެ. އަވަހަށް އިސްތިއުފާދީފަ ގެޔައްވަޑައިގަންނަވާ. ހޮސްޕިޓަލް ހިންތިބިފަރާތްތަށްވެސް އިސްތިއުފާދެއްވާވަންވީ ވީ އެންމެ އަވަހަކަށް. ކުރީސަރުކާރޭ ކިޔާނެޖާގައެއްނެއް. ވެރިކަމަށް 1 އަހަރުވީ. ވީކަމެއް ނެއް. އޯގާތެރިސަރުކާރު ތިޔަބޭފުޅުން ކަރުދާހުގަ ލިޔެފަ އޮންނަނީ. އޯގާތެރިކަމަކީ ނަމުން ލިބޭނެ އެއްޗޭއްނޫން. ބޮޑުބަޖެޓެއ ހުލިއަރުވާލީ. އެއްކަމެއްވެސް ކުރެވުނީކީ ނޫނެއްނު.\nނޮވެމްބަރު 17, 2019 13:11\nއުފަންވާކޮންމެކުއްޖަކަށް ދޭންބުނި ހަދިޔާފޮށި ސަންދޯކަކަށް ބަދަލުވީބާ\nނަން ހާމަކުރަން ނޭދެން\nނޮވެމްބަރު 17, 2019 13:19\nވިސްނާލަބަލަ. އެކުދީންގެ ބައްޕައިން އެޖެހުނީ ކުރި ހުރިހާ އުއްމީދެއްގެ މައްޗަށް ކަށުނަމާދު ކުރަން. އެކުދީންގެ މަންމައިން އެޖެހުނީ ދުށް ހުރިހާ ހުވަފެންތަކުގެ މައްޗަށް ކަރުނަ އަޅާ ރޮއެ ކަރުނައިގެ ކޯރެއްގައި ފަތަން. މީބާ ހައްޤުވާ މިންވަރަކީ. ކުދީން ވިހަން މި ހޮސްޕިޓަލަށް ދިޔުން ހުއްޓާލަންވީ. ހިލޭ ކޮށް މިކަހަލަ މުޞީބާތެއް ބެލުމަށް ވުރެ ހާހުން ރުފިޔާ ދައްކައިގެން ނަމަވެސް އުފާވެރި ދުވަހެއް ދެކިލަން ދިޔުން މާ ޢައުލާކަން ބޮޑު. ތި ހޮސްޕިޓަލުގެ އަގެއް ނެތް މިހާރު އަހަރެމެން ކުރިމަތީ. އިއްޔެ އޭ ފާސް ހޯދަމުން ދިޔަ ހޮސްޕިޓަލް މިއަދު ޔޫ އިން ފެއިލް ވެއްޖެ\nނޮވެމްބަރު 17, 2019 13:57\nނޮވެމްބަރު 17, 2019 17:13\nތީކީ އާންމުކޮށް ވާގޮތް ، މާބޮޑަށް އިނގެނީ.. ބޮޑު އި މާރާތެ އަޅުނީ އެވީޔޯ.. ކިޔެވި އެއްޗަކާއި ދި މާ ނުވާނެ..\nތި މާމ މެންގެ ފެންވަރު ދަށީޔޭ ކިޔާބަލަ. މިއައިޖީއެ މްއެޗް ޑޮކްޓަރުން ނާއި ނަރުހުން ބޮޑަކަށް ވެސް ފާހަގަކުރެވޭ.. ޖަވާބު ދާރީ ވަނީ ވެސް އަޅަކާ ދޭތެރޭ ކަންތައްތައް ކުރާ އުސޫލުން.. ހިތް ހެޔޮކޮށް މުހާތަބު ކުރައްވާ ވަނީ މަދު ބަޔަކު.. ތަޖްރިބާ ކޮށްފައި މިބުނަނީ.. ހާސަކޮއް ދިވެހިރާއްޖޭގެ ޑޮކްޓަރ ނަ މަ އަދި އެކަން މާބޮޑު.. މީހުންގެ ފައިސާ ކާލެވުނީ މަ ނި މުނީ ފުރާނަ ދުއްވާލެވުނީ މަ ނި މުނީތަ؟ އިނެއް ކޮޅުން ހަވާލު ނުވާނެ ފަރުވާ ކުޑަ ކަ މެއް، ދެން ކިޔާނީ މެސިނު މައްސަލަ ކިހާ ގޮތެއް ނެތް ބަޔެ! މެސަނަރީސްތައް އަބަދު ބަލަން ޖެހޭނީ ރަގަޅަށް މަސައްކަތް ކުރޭތޯ ނޫނީ ނޫންތޯ.. އެއީ ފަރުވާ ކުޑަ ކަ ނެއް ނޫންބާ؟؟؟ ????


Wedding photoshoot gai genbigen dhemafirin maru\nވެޑިން ފޮޓޯޝޫޓްގައި ގެނބިގެން ދެމަފިރިން މަރު\nޝަޝީކާލާ އާއި ޗަންދޫރު\nއިންޑިޔާގެ ކަރްނާޓަކާ ސްޓޭޓްގެ މައިސޫރުގައި ހިނގި ހާދިސާއެއްގައި އަލަތު ކައިވެންޏަށް ތައްޔާރުވަމުންދިޔަ ދެ ޒުވާނަކު މަރުވެއްޖެ އެވެ. މި ދެ ޒުވާނުން މަރުވީ ކައުވަރީ ކޯރުގައި އެމީހުން އިށީނދެތިބި ކޮރެކްލް (ވައްކޮށް އޮންނަ ޖަލިޔާގަނޑެއް ފާޑު އެއްޗެއް) ބަންޑުން ޖަހާލައިގެންނެވެ. މިއީ ކައިވެނީގެ ރަސްމިއްޔާތުތައް ފެށުމުގެގޮތުން ނަގަމުންދިޔަ ފޮޓޯޝޫޓެކެވެ.\nއިންޑިޔާގެ ނޫސްތަކުން ބުނެފައިވާ ގޮތުގައި 20 އަހަރުގެ ޝަޝީކާލާ އާއި 30 އަހަރުގެ ޗަންދުރޫ އެންގޭޖްވީ މިދިޔަ ހަފުތާގަ އެވެ. އަދި މިހިނގާ ނޮވެމްބަރުމަހުގެ 22 ވަނަ ދުވަހު މި ދެ މީހުންގެ ކައިވެނިކުރަން އޮތީ ހަމަޖެހިފަ އެވެ. ކޮރެކްލް ބަންޑުން ޖަހާލީ އެމީހުން ފޮޓޮއެއް ނަގަން ކައިރިވެލި ވަގުތު އެވެ.\nދަ ހިންދޫ ނޫހުން ބުނި ގޮތުގައި ފޮޓޯޝޫޓް ނަގަން ކޯރުގައި ދުއްވާލާނެ ބޯޓެއް ހޯދަން އެ ދެ މީހުން ފުރަތަމަ އެދުނީ އެތާ ކައިރީ އޮންނަ ޓަލްކަޅް ކިޔާ ރިސޯޓެއްގަ އެވެ. ނަމަވެސް ބޯޓުތަކަކީ ހަމައެކަނި ގެސްޓުން ބޭނުންކުރަން ހުންނަ އެއްޗަކަށް ބުނެ ރިސޯޓުގެ މެނޭޖަރުން ބޯޓެއް ނުދިނީ އެވެ. އެހެންވެ ކޯރުގައި އޮތް ކޮރަކްލް އަކަށް އަރައިގެން ކޯރުގެ އަނެއް ފަރާތަށް ދާން އެމީހުން އުޅުނީ އެވެ.\nއެންމެ ކުރިން ކޮރެކްލް އަށް އެރީ ޗަންދުރޫ އެވެ. ޝަޝީކާލާ ހުރީ ފުންނާބު އުސް ފައިވާނަކަށް އަރައިގެން ކަމުން ކޮރެކްލް އަށް އަރަނިކޮށް ކޮރެކްލް އަރިއަޅާލުމުން ބެލެންސް ގެއްލިގެން އޭނާ ވެއްޓެން ފެށީމަ ޗަންދުރޫ އޭނާގެ ގައިގައި ހިފެހެއްޓުމުން ދެ މީހުން ވެސް ކޯރަށް ވެއްޓި ގެނބުނީ އެވެ. ކޮރެކްލް ވެސް އޮތީ އަނެއް ފުށުން ޖެހިފަ އެވެ.\nވަގުތުން އެހިސާބުގަނޑު ފުލުހުންނަށް ގުޅައިގެން އައިސް ޕްރޮފެޝަނަލް ފެތުންތެރިންގެ އެހީގައި ކޯރުން އެ ދެ މީހުންގެ މަރުވެފައިވާ މަސްގަނޑު ނެގުނީ ހާދިސާ ހިނގިތާ ތިން ގަޑިއިރަށް ވުރެ ގިނަ އިރު ވީފަހުންނެވެ.\nކޮރެކްލްގައި އެ ވަގުތު އިން މަސްވެރިޔާ ވަނީ ފަތާފައި އެއްގަމަށް އަރާފަ އެވެ.\nކުއްތާއަކަށް ބިޒިނަސް ކްލާސް ކެބިން ބުކް ކޮށްފި\nކެކިކެކި ހުރި ފެނުތެރޭ ކުޑަ ކުއްޖެއް، އަސްލެއްތަ؟


ތިން އަހަރު ފަހުން ހިންދީ ސިނަމާ އަށް ޕްރިޔަންކާ ޗޯޕްރާ އެނބުރި އަންނަ ފިލްމު "ދަ ސްކައި އިޒް ޕިންކް" އަކީ ބެލުންތެރިން ރޮއްވައިލާނެ ވަރަށް ޖަޒުބާތީ ފިލްމެއްކަން އޭގެ ފުރަތަމަ...\nޕްރިޔަންކާ އާއި ޕަރިނީތީ އެއް ފިލްމަކުން ފެނިދާނެ\nދެބެއިންގެ ދެދަރިން ކަމަށްވާ ޕްރިޔަންކާ ޗޯޕްޅާ އާއި ޕަރިނީތީ ޗޯޕްޅާ އެއް ފިލްމަކުން ފެނިދާނެ ކަމުގެ އިޝާރާތެއް ޕަރިނީތީ ދީފި އެވެ.\nޑައިރެކްޓަރު އިމްތިއާޒް އަލީ އަންނަ އަހަރު ގެނެސްދޭން ނިންމާފައިވާ ފިލްމުގެ ޝޫޓިން ނިންމާލައިފި އެވެ.\nމި މަހުގެ5ގައި ރިލީޒް ކުރި ފިލްމު "ބާރަތު" ގެ ޕްރޮމޯޝަންތަކުގައި ސަލްމާން ހާން ވަނީ އެކި ގޮތްގޮތަށް ޕްރިޔަންކާ ޗޯޕްޅާ އަށް ނިސްބަތްކޮށް ވަރަށް ގިނަ ވާހަކަތައް ދައްކައިފަ އެވެ. އޭނާ ހިތްހަމަނުޖެހިގެން އުޅެނީ އެ ފިލްމަށް ސޮއިކޮށްފައި، ކުއްލި ގޮތަކަށް ޕްރިޔަންކާ ފިލްމު ދޫކޮށްލުމުންނެވެ.\nޕްރިޔަންކާއާ އެކު މަސައްކަތްކުރަން ސަލްމާންގެ ޝަރުތެއް\nޕްރިޔަންކާ ޗޯޕްޅާއާ އެކު ދެން މަސައްކަތްކުރާނީ ޝަރުތެއްގެ މަތިން ކަމަށް ބުނެ ސަލްމާން ހާން އަނެއްކާވެސް އޭނާގެ ހިތްހަމަނުޖެހުންތައް ހާމަކޮށްފި އެވެ.\nMay 06, 2019 5\nޕްރިޔަންކާއަށް ހުށަހެޅި ފިލްމެއް އަނެއްކާ ކެޓްރީނާއަށް


Red carpet hedhunthakah celebrity inn kiyaa agu engeytha?\nރެޑް ކާޕެޓްގެ ހެދުންތަކަށް ސެލެބްރިޓީން ކިޔާ އަގު އެނގޭތަ؟\nއަނެއްކާވެސް ހޮލީވުޑްގެ އެވޯޑް ސީޒަން ބޯމަތިވަނީ އެވެ. މި އެވޯޑް ސީޒަނަކީ އޭގެ ޒާތަށް ބަލާއިރު އެވޯޑް ދޭ ހަފުލާއަކަށް ވުރެ ބޮޑަށް ފެޝަން ޝޯއަކާ ވައްތަރު ހަފުލާއެކެވެ. މީގެ ކޮންމެ އެވޯޑް ހަފުލާއެއް ފެށުމުގެ ގަޑިއެއްހާއިރު ކުރިން އޮންނަ ރެޑް ކާޕެޓް ހަފުލާ އަކީ އެންމެ ފަހުގެ ފެޝަންތައް ދުނިޔޭގެ އެންމެ މަޝްހޫރު ސެލެބްރިޓީންނާ އެކު ދައްކާލުމަށް ލިބޭ ރަނުގެ ފުރުސަތެކެވެ.\nމިސާލަކަށް ފެޝަން ޑިޒައިނަރުންގެ ގިނަ މަސައްކަތްތަކެއް ފެނިގެންދާ ކުލަގަދަ އޮސްކާ އެވޯޑްސްގެ ހަފުލާއަކީ މިފޯރިއެއް އެންމެ ގަދަވެގެންދާ އެވޯޑް ހަފުލާ އެވެ. އެންމެފަހުން ބޭއްވި އޮސްކާ އެވޯޑްސް ހަފުލާ ވެސް 37 މިލިއަން މީހުން ޓީވީ މެދުވެރިކޮށް ލައިވްކޮށް ބެލި އެވެ.\nއެވޯޑް ހަފުލާގެ ދެ ތިން ގަޑިއިރުކުރިން ރެޑް ކާޕެޓް ހަފުލާ ފެށިގެން ކުރިއަށްދާއިރު ޓީވީ ޗެނަލްތަކުން ސެލެބްރިޓީންނާއި އެމީހުންގެ ހެދުންތަކާއި ފެޝަން އެކްސެސަރީސްތައް ދުރަށް ފޮނުވަމުން ގެންދެ އެވެ. މީގެ އިތުރުން ޓްވިޓާ އާއި ފޭސްބުކް ފަދަ ސޯޝަލް މީޑިއަމްތަކުގައި ވެސް އެންމެ ފޯރި ގަދަ ވާހަކައަކަށް ވެފައި އޮންނަނީ އޭރަކު ކުރިއަށްދާ މީގެ ހަފުލާއެއްގެ ވާހަކަ އެވެ.\nމިހުރިހާ ސަބަބުތަކަކާ ގުޅިގެން މި ހަފުލާތަކުގައި ބައިވެރިވާ ސެލެބްރިޓީންގެ ހެދުން ސްޕޮންސާކުރުމަކީ މަޝްހޫރު ފެޝަން ޑިޒައިނަރުންގެ އާދައެކެވެ. ފާހަގަކޮށްލަން ޖެހެނީ އޮސްކާ ފަދަ ހަފުލާތަކާ ދިމާކޮށް ޓޮޕް ޑިޒައިނަރުންގެ އަތުން ސެލެބްރިޓީން އަށް ފައިސާ އޮހޭއިރު ސްޓައިލިސްޓުން ނުވަތަ މޭކަޕް އާޓިސްޓުންނަށް ވެސް މިފަދަ އިވެންޓްތަކުގައި ވަރަށް ބޮޑު ފައިދާއެއް ޖެހޭ ކަމެވެ.\nއެގޮތުން މި ދާއިރާގެ ތަޖުރިބާކާރުންގެ ވާހަކަތަކަށް ބަލާއިރު ރެޑް ކާޕެޓްގައި ވަކި ހާއްސަ ފެޝަން ޑިޒައިނަރެއްގެ ހެދުމެއް ލުމަށް ސެލެބްރިޓީން އާންމުންކޮށް އެއްބަސްވަނީ 250،000 އެމެރިކާ ޑޮލަރަށެވެ.\nމަޝްހޫރު، ސެލެބްރިޓީ ސްޓައިލިސްޓެއް ކަމުގައިވާ ޖެސިކާ ޕާސްޓާ ބުނެފައި ވަނީ ރެޑް ކާޕެޓްގައި ވަކި ކަހަލަ ހެދުމެއް ލާން ޖެހިއްޖެ ނަމަ އޭގެ އަގެއްގެ ގޮތުގައި އެއްވެސް ސެލެބްރިޓީ އަކު އެއް ލައްކަ ޑޮލަރަށް ވުރެ މަދު އަގެއް ނުނަގާ ކަމަށެވެ.\nސެލެބްރިޓީން ހެދުން އަޅުވައި މޭކަޕްކޮށްދޭ ސްޓައިލިސްޓުންނަށް ވެސް އާންމުކޮށް ކޮންމެ ސެލެބްރިޓީއެއްގެ އަތުން 30،000 އާއި 50،000 އެމެރިކާ ޑޮލަރުގެ އަގެއް ލިބެ އެވެ.\nއެއަށް ފަހު ރެޑް ކާޕެޓްތަކުގައި ސެލެބްރީން ބަދަލުވެގެން މަޝްހޫރު ފެޝަން ބްރޭޑްތަކުގެ އިޝްތިހާރު ބޯޑްތަކަކަށެވެ. ފާހަގަކޮށްލަން ޖެހެނީ އޮސްކާ ފަދަ ހަފުލާތަކުގައި ސެލެބްރިޓީން އަޅާ ހެދުންތަކާއި ބޭނުންކުރާ އެހެނިހެން ފެޝަން އެކްސެސަރީސްތަކުގެ ޑިމާންޑް އާންމުންގެ މެދުގައި ބޮޑުވެ އޭގެ އަގު މި އެވޯޑް ސީޒަންތަކުގައި އަދި މިފަދަ ހަފުލާތަކަށް ފަހު ނިކަން މައްޗަށް އުފުލިގެންދާ ކަމެވެ.\nނަމަވެސް ފެޝަން ޕްރޮމޯޓްކުރުމަށް މަޝްހޫރު ޑިޒައިނަރުންނާއި ސެލެބްރިޓީންނާ ދެމެދު ވެފައިވާ މިފަދަ އެއްބަސްވުންތަކަކީ އެއްގޮތަކަށް އާންމުކުރާ ވާހަކަތަކެއް ނޫނެވެ. ފެޝަން ޑިޒައިނަރުންގެ ހެދުންތައް ލެއްވުމަށް ސެލެބްރިޓީންނަށް ފައިސާ އޮއްސާ ވާހަކަ ދާއިރާގެ ތަޖުރިބާކާރުން ދެއްކިޔަސް މި ވާހަކަ އަކީ ސެލެބްރިޓީން ވެސް އެމީހުންގެ އިންޓަވިއުތަކުގައި އެހާ ދައްކަން ބޭނުންވާ ވާހަކައެއް ނޫނެވެ.\nލަވަކިޔުންތެރިޔާ ޖެނިފާ ލޮޕޭޒް ރެޑް ކާޕެޓްގައި.


Unmmedhakee vaccine aaeku kureege ufaaveri dhiriulhumah dhevun: Raees\nއުންމީދަކީ ވެކްސިނާއެކު ކުރީގެ އުފާވެރި ދިރިއުޅުމަށް އަނބުރާ ދެވުން: ރައީސް\nރައީސް ސޯލިހު ކެބިނެޓް ބައްދަލުމެއްގެ ރިޔާސަތު އޮންލައިންކޮށް ބަލަހައްޓަވަނީ: މާދަމާ ރާއްޖޭގައި ކޮވިޑް ވެކްސިން ޕްރޮގްރާމް ފެށުމުގެ ކުރިން ރައްޔިތުންނަށް ހިތްވަރު ދެއްވާ އުންމީދު އާކޮށް ދެއްވެވި -- ފޮޓޯ: ރައީސް އޮފީސް\nކޮވިޑް ވެކްސިނާއެކު އެނބުރި ކުރީގެ އުފާވެރި ދިރިއުޅުމަށް ދެވޭނެ ކަމުގެ އުއްމީދު އާކޮށް ދެއްވައި ރައީސް އިބްރާހިމް މުހައްމަދު ސޯލިހު މިއަދު ރައްޔިތުންނަށް ހިތްވަރު ދެއްވައިފި އެވެ.\nމާދަމާ ރާއްޖޭގައި ކޮވިޑްގެ ވެކްސިން ޕްރޮގްރާމް ފެށުމާ ދިމާކޮށް ރައީސް މިއަދު ވަނީ ޓްވީޓެއް ކުރައްވާ ރައްޔިތުންނަށް އުންމީދު ދެއްވާފަ އެވެ. ވެކްސިން ޕްރޮގްރާމް ފަށަނީ މާލޭ ސިޓީ އާއި ދެކުނުން އައްޑު އަތޮޅާއި އުތުރުގެ ކުޅުދުއްފުށި ހިމެނޭ ގޮތަށް ތިން ސިޓީގަ އެވެ.\nރައީސް ވިދާޅުވީ މާދަމާއަކީ ރާއްޖޭގައި ކޮވިޑް-19 އަށް ވެކްސިން ދޭން ފަށާ ދުވަސް ކަމަށާއި "މާތް اللهُ ގެ ހަޒުރަތަށް ހަމްދާއި ޝުކުރު ކުރުމާއެކު އަޅުގަނޑުގެ ދުއުއަކީ މި ވެކްސިނާއެކު އުފާވެރި ދިރިއުޅުމަކަށް އެނބުރި ދިއުމުގެ ހެޔޮ ތައުފީގު އަޅުގަނޑުމެންނަށް މިންވަރު ކޮށްދެއްވުން" ކަމަށެވެ.\nރާއްޖޭގައި ޖަހަނީ އޮކްސްފޯޑް-އެސްޓްރެޒެނިކާގެ ވެކްސިނެވެ. ރާއްޖެއިން ފުރަތަމަ ބުރުގައި ޖަހަނީ އިންޑިއާއިން ރާއްޖެއަށް ހަދިޔާ ކުރި 100،000 ވެކްސިނެވެ. އެއީ ދުނިޔޭގައި ވެކްސިން އުފައްދާ އެންމެ ބޮޑު އެއް ކުންފުނި، އިންޑިއާގެ ސިރަމް އިންސްޓްޓިއުޓްގައި ތައްޔާރުކުރި ވެކްސިނެވެ. މި ވެކްސިނަށް ރާއްޖޭގެ އެމްއެފްޑީއޭ އިން ވަނީ ހުއްދަ ދީފަ އެވެ.\nރައީސް އިބްރާހިމް މުހައްމަދު ސޯލިހު މިއަދު ކުރެއްވި ޓްވީޓް\nހެލްތު މިނިސްޓްރީން މިއަދުނި ބުނި ގޮތުގައި މާދަމާ ވެކްސިން ޕްރޮގްރާމް ފަށާއިރު މާލޭ ސިޓީގައި ވެކްސިން ޖަހައި ދޭނީ އައިޖީއެމްއެޗާއި ހުޅުމާލޭ ހޮސްޕިޓަލާއި ވިލިމާލެ ހޮސްޕިޓަލާއި އޭޑީކޭ ހޮސްޕިޓަލްގެ އިތުރުން ހުޅުމާލޭގެ ޓްރީޓޮޕް ހޮސްޕިޓަލުގަ އެވެ. އައްޑު އަތޮޅުގައި ވެކްސިން ޖަހައި ދެނީ އެ އަތޮޅު ހިތަދޫގައި ހުންނަ އައްޑޫ އިކްއެޓޯރިއަލް ހޮސްޕިޓަލުގަ އެވެ. ކުޅުދުއްފުށީގައި ރީޖަނަލް ހޮސްޕިޓަލްގަ އެވެ.\nރާއްޖޭގައި ކޮވިޑް ވެކްސިން ދޭ އިރު އިސްކަން ދެނީ ފްރަންޓްލައިންގެ ހިދުމަތްތެރީންނަށެވެ. ނަމަވެސް ވަރަށް އަވަހަށް ރާއްޖޭގެ ހުރިހާ ހިސާބެއްގައި އެހެން އެންމެނަށް ވެސް ވެކްސިން ދޭން ފަށާނެ އެވެ.\nކޮވިޑް ވެކްސިން ޕްރޮގްރާމް ފެށުމުގެ ކުރިން ވެކްސިން ޖަން ނަން ނޯޓްކުރަން ސަރުކާރުން ވަނީ ހުޅުވާލާފަ އެވެ. އެ ގޮތުން މިހާތަނަށް 20،000 އެއްހާ މީހުން އެ ކިޔޫގައި ޖެހިފައި ވެއެވެ.\nމާދަމާ ވެކްސިން ޕްރޮގްރާމް ފަށާއިރު އެކަން ޝެޑިއުކޮށްފައިވާ ގޮތް ސަރުކާރުން އަދި ހާމައެއް ނުކުރެ އެވެ. އެހެން ގިނަ ގައުމުތަކުގައި ވެކްސިން ޕްރޮގްރާމް ފެށީ އެ ގައުމުތަކުގެ އިސްވެރިން ވެކްސިންގެ ފުރަތަމަ ޑޯޒް ފުރިހަމަ ކުރެއްވުމާއެކު އެވެ.\nރައީސް އިބްރާހިމް މުހައްމަދު ސޯލިހު ކޮވިޑް-19 ކޮވިޑް ވެކްސިން + ކޮރޯނާ ވައިރަސް ކޮވިޑް-19 އިގެ ބަލާއާފާތް\n"ފުރަތަމަ ވެކްސިން ޖެހީ މިސާލަކަށް ވާން"


އެއްވެސް ރަހުމެއްނެތި މައިމީހާ ގައިގައި ތެޅިއިރުވެސް މަގުމަތީގައި ބައެއް މީހުން ތިބީ ކުޅިބަލަން! – Dhen.mv\nއެއްވެސް ރަހުމެއްނެތި މައިމީހާ ގައިގައި ތެޅިއިރުވެސް މަގުމަތީގައި ބައެއް މީހުން ތިބީ ކުޅިބަލަން!\n"ސުވަރުގެ ވަނީ މައިމީހާގެ ފައިތިލަދަށުގައި" މިއީ އެންމެންވެސް ބުނާ ނަމަވެސް މަދު ބަޔަކު ޤަބޫލުކުރާ ބަސްކޮޅެކެވެ. ސުވަރުގޭގެ ލާބަޔާއި ދަރުމަ ލިބެން ބޭނުން ވެގެން ވެސް މައިމީހާއާއި ދޭތެރޭ ހެޔޮކޮށް ޢަމަލު ކުރަނީ ކިތައް މީހުން ކަމެއް ނޭނގެއެވެ.\nހަމަޔަގީނުންވެސް ވީޑިއޯއިން މިފެންނަ އަންހެން މީހާ، މައިމީހާގެ ފައިތިލަ ދަށުން ސުވަރުގެ ހޯދަން މަސައްކަތް ކުރާހެން ހިއެއް ނުވެއެވެ.\nމިއީ ސޯޝަލް މީޑިއާގައި އިއްޔެ ދައުރުވަމުންދިޔަ ދެ ވީޑިއޯއެކެވެ.\nއެނގިފައިވާ ގޮތުގައި މިހާދިސާ ހިނގާފައިވަނީ އިއްޔެ ހަވީރު 16:04 ހާއިރު ހެންވޭރު ކަށިމާ ހިނގުމުގައެވެ.\nމީގެތެރެއިން އެއް ވީޑިއޯއިން ފެންނަނީ ގެއަކުން ނިކުމެގެން އުމުރުން 50 ވަރަކަށް އަހަރުގެ އަންހެނަކު ދަނިކޮށް، އެގޭތެރެއިން އެހެން އަންހެނަކު ފިހިގަނޑެއް ހިފައިގެން ނިކުމެ އެއްވެސް ރަހުމެއްނެތި އެއަންހެން މީހާގެ ގައިގައި ތަޅަމުންދާ މަންޒަރެވެ.\nއެނގިފައިވާ ގޮތުގައި ފިހިގަނޑު ހިފައިގެން އެއަންހެންމީހާ ބުއްރާސްޖަހާފައި ގޮސް ތެޅީ އޭނާ ބަނޑުއަޅާ ވިހެއި މައިމީހާ ގައިގައެވެ. މިއީ ކޮންފަދަ ބޮޑު ހިތާމައެއް ތޯއެވެ.\nއެމަންޒަރު ބަލަން ހިތަށް ކިތަންމެ އުނދަގޫވިޔަސް، ހައިރާން ކުރުވި އަނެއް ކަމަކީ މިހާދިސާ ހިނގިއިރު އެތަނުގައި ތިބި ބައެއް މީހުން ކުޅިބަލަން ތިބިކަމެވެ. އެއްވެސް ހާލެއްގައި ގޮސް އެނުބައި އަންހެން މީހާގެ ކިބައިން އޭނާގެ މަންމަ ސަލާމަތް ކުރަން ދާނަމޭ އެކަކުގެ ވެސް ހިތަކަށް އެއިރު ނޭރިއެވެ.\nނަމަވެސް މިހާދިސާގެ އެހެން ވީޑިއޯއެއްގައި، މައިމީހާއަށް އެއަންހެންމީހާ ހަމަލާދެނިކޮށް އެތަނަށް ދެ ފިރިހެނަކު ގޮސް އަންހެން މީހާ ހުއްޓުވާ، މައިމީހާ ސަލާމަތް ކުރެއެވެ.\nމުޖުތަމައުގައި މިފަދަ ޢަމަލުތައް އިތުރުވިޔަ ނުދިނުމަށް ބޭނުންވަނީ މިކަހަލަ މީހުންނެވެ.\nއެނގިފައިވާ ގޮތުގައި މިއީ އެމަންމަގެ ގައިގާ އޭނާގެ ދަރިފުޅު ތަޅައިގަތް ފުރަތަމަ ފަހަރެއް ނޫނެވެ. ކުރިން ފަހަރަކު ވެސް އޭނާ އެގެއަށް ވަންނަން ދިޔުމުން އޭނާގެ ގައިގައި ތަޅައިގަތް ކަމަށާއި އެދުވަހު ފުލުހުން ވެސް އެތަނަށް ގޮސް މައްސަލަ ބެލި ކަމަށް މައުލޫމާތު ލިބެއެވެ.\nމިމައްސަލަ ބަލާ، އެމަންމައަށް އިންސާފު ހޯދައި ދިނުމަށް ގިނަ އަދަދެއްގެ ރައްޔިތުން ދަނީ ގޮވާލަމުންނެވެ.\nއަނގައިން ނުބައި ވަސް ދުވަނީތަ؟ މިއޮތީ ދާއިމީ ހައްލެއް!


އިޖުރާއަތު ގޯސްވުމުގެ ނަތީޖާއަކީ ކޮބާ؟ - Mahfooz's Blog\nadmin 17/06/2019\tޚިޔާލު اضف تعليق 722 ފަހަރު ކިޔާފައި\nޖިނާއީ އިޖުރާއަތަކީ މީހެއްގެ މައްޗަށް ޖިނާއީ ކުށެއްގެ ތުހުމަތުކުރެވޭ ހިސާބުން ފެށިގެން އެ މައްސަލައެއްގެ ޙުކުމް ތަންފީޛްކޮށް ނިމުމާ ދެމެދު ހިނގާ އެންމެހައި ކަންކަން ހިންގަންޖެހޭނޭކަމަށް ޤާނޫނުގައި ބަޔާންކުރާ އުސޫލެވެ. އެ ކަންކަމުގެ ތެރޭގައި ހިމެނެނީ މުއްތަހަމުގެ މަސްލަޙަތު ނެގެހެއްޓުމަށްޓަކައި އެކަށައެޅިފައިވާ އުސޫލުތަކާއި، ޖިނާއީ ޢަދުލުގެ ނިޒާމުގެ ތެރޭގައި ކަންކަން އިންތިޒާމުކުރެވިފައި އޮންނަންވާނޭ ގޮތުގެ އިރުޝާދުތަކެވެ. މިއިން އިޖުރާއަތަކާ ޚިލާފްވުމުގެ ނަތީޖާއަކީ މުޅި މައްސަލައަށް އެކަމުގެ ސަބަބުން އަސަރުކުރުންތޯ ނުވަތަ މައްސަލައިގެ މައުޟޫޢުއަށް އަސަރުކުރާނީ ޚިލާފްވި އިޖުރާއަތެއްގެ ބާވަތުންތޯ މިއީ ޤާނޫނީ ޢިލްމުގައި ފުޅާކޮށް ބަހުސްކުރެވޭ މައުޟޫޢުއެކެވެ.\nޖިނާއީ އިޖުރާއަތުގެ ޤާނޫނުގެ 84 ވަނަ މާއްދާގައި ބުނެފައި އޮންނަނީ، ޖިނާއީ ކުށެއްގެ ދަޢުވާކޮށް ކޯޓަށް މައްސަލައެއް ހުށަހެޅޭތާ ލަސްވެގެން5ދުވަހުގެ ތެރޭގައި މައްސަލައާ ގުޅޭ އެންމެހައި ލިޔުންތަކުގެ ކޮޕީ ދަޢުވާލިބޭ ފަރާތަށް ކޯޓުން ފޮނުވަންވާނޭކަމަށެވެ. ދަޢުވާލިބޭފަރާތަށް ލިޔުންތައް ފޮނުވީ މައްސަލަ ހުށަހެޅިތާ6ވަނަ ދުވަހު ކަމަށްވާނަމަ އެއޮތީ އެ މާއްދާއާ ޚިލާފްވެފައެވެ. އަދި ޖިނާއީ މައްސަލައެއް ތަޙުޤީޤުކުރުމަށް އެދި ތަޙުޤީޤީ އިދާރާއަށް މައްސަލައެއް ހުށަހަޅާ މީހަކަށް އެ މައްސަލައެއް ރަޖިސްޓްރީ ކުރެވުނުކަމުގެ ލިޔުމެއް ދޫކުރުމަށް ޖިނާއީ އިޖުރާއަތުގެ ޤާނޫނުގެ 25 ވަނަ މާއްދާ ލާޒިމުކުރެއެވެ. އެ މާއްދާގެ ދަށުން މައްސަލަ ހުށަހެޅިފަރާތަށް ދޫކުރަންޖެހޭ ލިޔުން ދޫކޮށްފައި ނެތްކަން ފަހުން ހާމަވެއްޖެނަމަ އެއީވެސް އިޖުރާއީ ގޯހެކެވެ. ޙުކުމް ކުރެވޭއިރު ދަޢުވާލިބޭ މީހާއާއި، ދަޢުވާލިބޭމީހާގެ ވަކީލު ހުންނަންޖެހެނީ ކޮޅަށެވެ. އެވަގުތު އިށީނދެގެން ތިބިނަމަ އެއީވެސް ގޯހެކެވެ. މިއިން އިޖުރާއަތަކާ ޚިލާފްވެއްޖެނަމަ އެކަމުގެ ޤާނޫނީ އަސަރެއް އަދި އެ ޚިލާފްގެ މައްޗަށް އަންނަ ނަތީޖާތަކެއްވެސް ހުންނާނެއެވެ.\nޤާނޫނުއަސާސީގެ 42 ވަނަ މާއްދާއިން ކޮންމެ މީހަކަށްމެ ކަށަވަރުކޮށްދީފައި އޮންނަ އެއް ޙައްޤަކީ އިންސާފުން ޝަރީޢަތްކުރެވުމުގެ ޙައްޤެވެ. އިޖުރާއީ އިންސާފުވެރިކަން ހިމެނެނީ އެ ޙައްޤު ލިބިދިނުމުގެ ތެރޭގައެވެ. ޖިނާއީ އިޖުރާއަތުގެ ޤާނޫނަކީ އިޖުރާއީ އިންސާފުވެރިކަން ޤާއިމުވާކަން ކަށަވަރުކޮށްދޭ ‘މަގުޗާޓެވެ.’ މި ވާހަކަތައް މި ދެއްކީ މައްސަލައިގެ މައުޟޫޢުއަށް ވަނުމުގެ ކުރިން އެނގެންޖެހޭނޭކަމަށް ފެންނަ ބައެއް ނުކުތާތައް ބަޔާންކޮށްދިނުމުގެ ގޮތުންނެވެ.\nޤާނޫނީ ވަކީލުންނާއި، ކޯޓުތަކުންވެސް އަޑަށް ބާރުލާފައި ބުނާ ވާހަކައެއް އޮވެއެވެ. އެއީ ބާތިލުކަމެއްގެ މައްޗަށް ތަރުތީބުވެގެން އަންނަ ކޮންމެ ކަމެއް ބާތިލުވާނޭކަމެވެ. އެ ވާހަކައަކީ އޭގެ ޒާތުގައި ރަނގަޅު ވާހަކައެކެވެ. އެހެންނަމަވެސް ކަމެއް ބާތިލުވާނީ އެ ޤާއިދާގައި އެ ބުނާ ފަދައިން އެކަމެއް ތަރުތީބުވެގެންއައީ ‘ބާތިލު’ އިޖުރާއަތެއްގެ މައްޗަށް ކަމުގައިވާނަމައެވެ. އިޖުރާއަތަށް ޢަމަލުކުރުމުގައި ބާތިލުވުމާއި، ފާސިދުވުން އެއީ ދެ ކަމެކެވެ. ބާތިލު އިޖުރާއަތެއްގެ ލިސާނަކީ އެ އިޖުރާއަތު ރަނގަޅުކުރެވޭނޭ މަގެއް ނެތުން ނުވަތަ އެ އިޖުރާއަތުގެ ސަބަބުން ޤާނޫނުން ކަށަވަރުކޮށްދީފައި އޮތް ޙައްޤެއް ގެއްލިގެން ދިއުމެވެ. އެ ތައާރުފަށް ނުފެތޭ އިޖުރާއަތުގެ ގޯހެއްނަމަ އެއީ ފާސިދު އިޖުރާއަތެކެވެ. އެކަން ރަނގަޅުކުރެވޭނެއެވެ. އަދި އެ ފާސިދު އިޖުރާއަތު ހިންގި ބަޔަކާމެދު އަޅަންޖެހޭ އިދާރީ ނުވަތަ އެނޫންވެސް ފިޔަވަޅުތައް އަޅާނީއެވެ. ފާސިދު އިޖުރާއަތެއްގެ ސަބަބުން މައްސަލައިގެ މައުޟޫޢުއަށް އަސަރެއް ނުކުރާނެއެވެ. މިތަފާތަކީ އަޅުގަނޑުމެން މިކިޔާ illegality އާއި irregularity ގެ ތަފާތެވެ.\nއިޖުރާއަތު ޤާނޫނުގައި ބަޔާންކޮށްފައި އޮންނަ ކޮންމެ އިޖުރާއަތެއް އޭގެ އަކުރުން އަކުރަށް ތަންފީޛުކުރެވިފައި ނުވާ ކޮންމެ ޙާލަތަކީ މައްސަލައިގެ މައުޟޫޢުއަށް އަސަރުކުރާނޭ ޙާލަތެއް ނޫންކަމަށް އެ ޤާނޫނު ޤަބޫލުކުރެއެވެ. އެކަން އެނގޭ ބައެއް ނުކުތާތައް ޤާނޫނުގައި ލިޔެވިފައިވެއެވެ. މީހެއްގެ މައްޗަށް ކުރާ ދަޢުވާއެއް އޮންނަންވާނޭ ގޮތް ޤާނޫނުގެ 82 ވަނަ މާއްދާގައި އޮންނަނީ ބަޔާންކޮށްފައެވެ. އެއާއެކު ޤާނޫނުގެ 85 ވަނަ މާއްދާގައި އޮންނަނީ ދަޢުވާ ފޯމުގައި ކުށް ބަޔާންކުރުމުގައި، ނުވަތަ އެނޫންވެސް ތަފްސީލެއް ބަޔާންކުރުމުގައި ކުށެއް އޮތުމަކީ، ނުވަތަ އެނޫންވެސް ތަފްސީލެއް ބަޔާންކުރުމުގައި ކުށެއް އޮތުމަކީ، ނުވަތަ ދަޢުވާގައި ހިމަނަންޖެހޭ އެއްޗެއް ނުހިމަނާ އޮތުމަކީ، ކުރެވިފައިވާ ދަޢުވާ، ދަޢުވާލިބޭފަރާތަށް އޮޅިދާނޭ ޙާލަތެއްގައި މެނުވީ، އެ ދަޢުވާއަށް އަސަރުކުރާނޭ ކަމެއް ކަމުގައި ނުބެލެވޭނޭ ކަމަށެވެ. ކުރެވިފައިވާ ދަޢުވާ ބާތިލުވެދާނޭ ޙާލަތުކަމަށް މި މާއްދާއިން ކޮށްފައި އޮންނަ އިސްތިސްނާއަކީ ދަޢުވާ ފޯމުގައި އޮތް ކުށެއްގެ ސަބަބުން ކުރެވިފައިވާ ދަޢުވާގައި އޮޅުންތަކެއް ހުރުމެވެ. އަދި އެ މާއްދާއިން އެކަށަވަރުކޮށްދެނީ ޤާނޫނުއަސާސީގެ 51 ވަނަ މާއްދާގެ (ހ) އިން ލިބިދޭ ޙައްޤެވެ. އެއީ އެމީހެއްގެ މައްޗަށް ކުރެވިފައިވާ ތުހުމަތަކީ ކޮބައިކަން އެމީހަކަށް ރަނގަޅަށް ދޭހަވާނޭ ބަހަކުން ސާފުކޮށް އެނގިގަތުމުގެ ޙައްޤެވެ. އެހެންކަމުން، ޖިނާއީ އިޖުރާއަތުގެ ޤާނޫނުގެ 85 ވަނަ މާއްދާގެ ޚުލާސާއަކީ، ޤާނޫނުއަސާސީގެ 51 ވަނަ މާއްދާގެ ދަށުން ލިބިދޭ ޙައްޤުތައް އެމީހަކަށް ލިބިގެންވާކަން ކަށަވަރުވާ ޙާލަތުގައި، ދަޢުވާ ފޯމުގައި ހުންނަ އެހެނިހެން ކުށްތަކަކީ އެކަމުގެ ސަބަބުން އެ ދަޢުވާގެ ސައްޙަކަމަށް އަސަރެއްކުރާނޭ ކަމެއް ނޫންކަމެވެ. އަދި ދަޢުވާގައި ހުންނަ ލިޔުމުގެ ކުށްތައް ފަދަ ކަންކަމަކީ ރަނގަޅުކުރެވޭނޭ irregularity ކަމާއި، އެއީ އެކަމުގެ ސަބަބުން ދަޢުވާ ބާތިލުވެދާނޭފަދަ illegality އެއް ނޫންކަމެވެ.\nއިންޑިއާ ސުޕްރީމް ކޯޓުގެ AIR 1962 Guj 231, (1962)3GLR 433 Mohanlal Nandlal Sharma And Anr. vs State, މައްސަލައިގައި އެކޯޓުން ކަނޑައަޅާފައިވަނީ، ޖިނާއީ އިޖުރާއަތަށް ޢަމަލުކުރުމުގައި، ދޫކޮށްނުލެވޭނޭ ލާޒިމު އިޖުރާއަތުތަކެއް ހުންނަކަމަށާއި، ޚިލާފްވި އިޖުރާއަތުގެ ސަބަބުން މައްސަލައިގެ މައުޟޫޢުއަށް އަސަރުކުރާކަން ކަނޑައަޅާނީ، ޚިލާފްވި އިޖުރާއަތުގެ ބާވަތަށް ބަލައިގެން، އަދި އެ ޚިލާފްވި އިޖުރާއަތުގެ ސަބަބުން އަދުލު އިންސާފު ޤާއިމުނުވިކަމުގެ ޙަޤީޤަތުގެ މައްޗަށް ބަލައިގެންކަމަށެވެ.\nފަނޑިޔާރަކު ޙުކުމަށް ވާސިލުވާގޮތް ބަޔާންކުރުމަކީ ހުރިހާ ޤާނޫނީ ނިޒާމުތަކުގައިވެސް އެކަށައެޅިފައި އޮންނަ އިޖުރާއަތެކެވެ. އޭގެ ބޭނުމަކީ އެމީހަކަށް ޙުކުމް ކުރެވުނީ ކީއްވެގެންކަން އެނގިގަތުމާއި، މަތީ މަރުހަލާގެ ކޯޓެއްގައި ކުރާ އިސްތިއުނާފް، އެ ސަބަބުތަކުގެ މައްޗަށް ބިނާކުރުމެވެ. Ratia Mohan vs The State Of Gujarat on6March, 1968, AIR 1969 Guj 320, 1969 CriLJ 1401, (1969) GLR 985 މައްސަލައިގައި ދަށު ކޯޓުގެ ފަނޑިޔާރު ޙުކުމް އިއްވިއިރު އެ ޙުކުމް ބިނާކުރި ސަބަބުތައް ލިޔުއްވާފައެއް ނުވެއެވެ. އަދި އެއީ ‘އަތް ދަށުން ގޮސްފައި އޮތްކަމެއްކަމަށް’ ބުނެ ޙުކުމް ކުރެވުނު ސަބަބުތައް ހިމެނޭ ލިޔުން ރާތިއާ މޯހަންއަށް ދޫކޮށްފައިވަނީ ޙުކުމް ކުރި ފަހުންނެވެ. އިންޑިއާގެ ސުޕްރީމް ކޯޓަށް އެ މައްސަލަ ހުށަހެޅުމުން އެ ކޯޓުން ކަނޑައެޅީ، ޙުކުމަށް ވާސިލުވި ސަބަބުތައް، އެ ޙުކުމް ކުރުމުގެ ކުރިން ލިޔުމަކީ އިންޑިއަން ކްރިމިނަލް ޕްރޮސީޖަރ ކޯޑްގެ 264 ވަނަ މާއްދާގެ ދަށުން ޢަމަލުކުރުން ލާޒިމު އިޖުރާއަތެއްކަމަށާއި، އެ އިޖުރާއަތާ ޚިލާފްވުމުގެ ނަތީޖާއަކަށް ވާންޖެހޭނީ އެ މައްސަލައިގައި ކޮށްފައިވާ ޙުކުމް ބާތިލުވުން ކަމަށެވެ. އެއީ ޙުކުމުގެ ކުރިއަށް ލިޔެވިފައި އޮންނަންޖެހޭ ސަބަބުތައް، ޙުކުމް ކުރުމުގެ ފަހުން ލިޔާނަމަ، އެލިޔުން ފުރިހަމަކުރުމާއި، ހަމަޖެއްސުމުގެ ފުރުސަތު ފަނޑިޔާރަށް އޮންނާނޭތީއާއި، އޭނާގެ މައްޗަށް ޙުކުމް ކުރެވުނު ސަބަބުތައް އެނގިގަތުމުގެ ޙައްޤުން އޭނާ މަހުރޫމްކުރެވުނުކަމުގެ ޙަޤީޤަތުގެ މައްޗަށް ބައްލަވައެވެ.\nޖިނާއީ އިޖުރާއަތުގެ ޤާނޫނުގައި ބަޔާންކޮށްފައި އެހުރީ ޖިނާއީ ޢަދުލުގެ ނިޒާމުގެ ތެރެއިން ނިންމުމެއް ނިންމުމުގައި ކަންކަން ހިންގަންޖެހޭނޭ ތަރުތީބުތަކެވެ. އޭގެ ތެރެއިން ބައެއް ކަންކަމަކީ އެއާ ޚިލާފްވުމުގެ ސަބަބުން، ތުހުމަތުކުރެވޭ މީހާގެ އަސާސީ ޙައްޤެއް ގެއްލިގެން ހިނގައިދާނޭ ކަންކަމެވެ. އަދި ބައެއް ކަންކަމަކީ، ތުހުމަތު ކުރެވޭ މީހާއަށް ލިބެންޖެހޭ އަސާސީ ޙައްޤަކާ ގުޅުމެއް ނެތް، އަދި ރަނގަޅު ކުރެވުމުގެ ފުރުސަތު އޮންނަ، އިދާރީ އިންތިޒާމުތަކެކެވެ. އެފަދަ ކަންކަމުގެ ސަބަބުން މައްސަލައެއްގެ މައުޟޫޢުއަށް ކުރާނޭ އަސަރެއް ނެތެވެ. އިޖުރާއަތު ތަންފީޛުކުރާ ފަރާތަކުން ހަދާ ގޯހެއްގެ ސަބަބުން، ޤާނޫނުއަސާސީގެ ދަށުން ލިބެންޖެހޭ އަސާސީ ޙައްޤެއް ގެއްލިގެން ނުދާނަމަ، އަދި، އެ ޚިލާފްވި އިޖުރާއަތަކީ ރަނގަޅުކުރެވުމުގެ ފުރުސަތު އޮތް irregularity އެއްނަމަ، އެކަމެއް ރަނގަޅުކުރުމާއެކު، އެ މައްސަލައެއްގެ މައުޟޫޢުއެއް ކުރިއަށް ގެންދަންވީއެވެ. އެއާއެކު، ފާސިދު އިޖުރާއަތެއް ހިންގައިފި، ނުވަތަ އެފަދަ އިޖުރާއަތެއް ހިނގުމުގެ ސަބަބަކަށްވެއްޖެ ތަންފީޛީ އިދާރާއެއްގެ މީހަކާމެދު އެ ކުޅަ ޢަމަލެއްގެ ޒާތަށް ބަލައި ފިޔަވަޅު އެޅުމަކީ ވެސް ލާޒިމުކަމެކެވެ. ކޮންމެ އިޖުރާއީ ގޯހެއްގެ ނަތީޖާއަކީ މައްސަލަ ބާތިލުވުންކަމުގައި ބެލުމަކީ ޖިނާއީ ޤާނޫނުގެ އެންމެ މައިގަނޑު އަސާސްކަމުގައިވާ މުޖުތަމަޢުގެ މަސްލަޙަތަށް އިސްކަން ދިނުމާ ނުބައްދަލު ތަރުޖަމާއަކަށް މެނުވީ ނުވާނެއެވެ.\nކުރިއަށް ވެރިކަމުގެ ނިޒާމާމެދު ސިޔާސީންގެ ވިސްނުމަށް އައި ބަދަލު\nފަހަތަށް ޖުޑީޝަލް ސަރވިސް ކޮމިޝަންގެ ނިންމުން ރަނގަޅު؟


Drug Viyafaarin Launder Kuri Kamah Bunaa 1.5 Million Rufiyaa Dhaulathah Nagan Edhijje - Vaguthu\nޑްރަގް ވިޔަފާރިން ލޯންޑަ ކުރި ކަމަށް ބުނާ 1.5 މިލިއަން ރުފިޔާ ދައުލަތަށް ނަގަން އެދިއްޖެ\nމަސްތުވާތަކެތި ވިޔަފާރިކޮށްގެން މަނީ ލޯންޑަ ކުރި ކަމުގެ ދައުވާ އުފުލި އިސްމާއީލް ޝަރީފް\nމަސްތުވާތަކެތީގެ ވިޔަފާރި ކޮށްގެން ގިނަ އަދަދެއްގެ ފައިސާ ހޯދައިގެން މަނީ ލޯންޑަރިންގެ ދައުވާ އުފުލި ފުރަތަމަ މައްސަލާގައި، ފުލުހުންގެ ތަހުގީގު ތެރެއިން ހޯދި 1.5 މިލިއަނަށް ވުރެ ގިނަ ރުފިޔާ ދައުލަތަށް ނަގަން އެދިއްޖެއެވެ.\nމިފަދަ ބާވަތެއްގެ މައްސަލައެއްގައި ފުރަތަމަ ފަހަރަށް މަނީ ލޯންޑަރިންގެ ދައުވާއެއް އުފުލީ ގދ. ތިނަދޫ ރަންގަލް ހަސަން ލޫތުއާއި، ހުޅުމާލެ ފްލެޓް ނަންބަރު 01-ޖީ-45 ހަސަން ރަޝީދުއާއި، ތ. ތިމަރަފުށި ވައިޓްރޯސް އިސްމާއީލް ޝަރީފް އަދި މއ. ހަސްލަތު ޝާނިޔާ އިބްރާހީމަށެވެ.\nމާލޭގެ ގެތަކެއް ފާސްކޮށް ފުލުހުން ހިންގި އޮޕަރޭޝަނެއްގައި ގިނަ އަދަދެއްގެ މަސްތުވާތަކެއްޗާއި ފައިސާއާއެކު އަތުލައިގަތް މި ހަތަރު މީހުންގެ މައްޗަށް ޑައިމޯފިން ޓްރެފިކް ކުރުމުގެ ދައުވާތަކަކާއި، ކެނަބިސް ޓްރެފިކް ކުރުމުގެ ދައުވާތަކެއް ވެސް އުފުލާފައިވެއެވެ.\nމިއަދު ކްރިމިނަލް ކޯޓުގައި ކުރިއަށް ދިޔަ އަޑުއެހުމުގައި ފުރަތަމަ އޮތީ ދައުވާ އުފުލު މީހުންގެ ތެރެއިން އިސްމާއީލް ޝަރީފްގެ މައްޗަށް ކުރާ ދައުވާތައް އިއްވުމެވެ.\nއިސްމާއީލް ޝަރީފްގެ ދައުވާ އިއްވަވަމުން ދައުލަތުން ވިދާޅުވި ގޮތުގައި، ޖުމުލަ 1،542،675 ރުފިޔާ ފުލުހުންގެ އޮޕަރޭޝަނުން ހޯދާފައިވެއެވެ.\nއޭނާގެ ގެ ބަލައި ފާސްކުރުމުގެ ތެރޭގައި ހޯދި މަސްތުވާތަކެތީގެ އަދަދާއި ފައިސާ ވެސް ދައުލަތުން ވިދާޅުވިއެވެ. އެ ވަގުތު އޭނާގެ އަތުގައި 1،775 ރުފިޔާ އޮތް އިރު، ލައިގެން ހުރި ޖިންސުގެ ޖީބެއްގައި އޮތް ވެލޮޓްގައި 1،000 ރުފިޔާ އޮތެވެ. ގެއިން ފެނުނު ހޭންޑް ބޭގެއްގައި 66،000 ރުފިޔާ އަދި އިތުރު 7،800 ރުފިޔާ ވެސް ގެއިން ފެނުނެވެ.\nދައުލަތުގެ ވަކީލު ވަނީ މި ފައިސާތައް ދައުލަތަށް ނަގައިދިނުމަށް އެދިވަޑައިގެންފައެވެ. އާންމު އުސޫލުން، މަނީ ލޯންޑަ ކުރެވޭ ފައިސާ އަދި އެއިން ހޯދާ މުދާ ދައުލަތަށް ނަގަން އެފަދަ މައްސަލަތަކުގައި ދައުލަތުން އެދިވަޑައިގަންނަވައެވެ.\nދައުވާއަށް ޖަވާބުދާރީވާން އިސްމާއީލް ޝަރީފަށް ދިން ފުރުސަތުގައި އޭނާ މަސްތުވާތަކެތި ގަނެގެން ބޭނުން ކުރާ ކަމަށް އެއްބަސްވިއެވެ. އެކަމަކު އެތެރެކޮށް ވިއްކާ ކަމަށް އިންކާރު ކުރިއެވެ. އެހެންވެ ޓްރެފިކިންގެ ދައުވާއަށް ފުރަތަމަ އިންކާރު ކުރިއެވެ.\nއެހެންވިޔަސް އޭނާގެ ގާނޫނީ ވަކީލު ވަނީ މަސްތުވާތަކެތީގެ ގާނޫނަށް ރިއާޔަތްކޮށް، ޑައިމޯފިންގެ ދެ ގްރާމް އަދި ކެނަބިސްގެ 10 ގްރާމް ބޭނުން ކުރާނަމަ ޓްރެފިކިންގެ ދައުވާ އުފުލެއެވެ. އިސްމާއީލް ޝަރީފް އެއްބަސްވީ އެ އަދަދަށް ބޭނުން ކުރި ކަމުގައެވެ.\nއެހެންވެ އިސްމާއީލް ޝަރީފްގެ ގާނޫނީ ވަކީލާއި އޭނާއާ އިތުރަށް މަޝްވަރާ ކުރުމަށް ފުރުސަތު ދިނުމުގެ ގޮތުން، އެ ބައި މިއަދުގެ އަޑުއެހުމުގައި ކުރިއަށް ނުގެންދަވަން މައްސަލަ ބައްލަވާ ގާޒީ އާދަމް އަލީ ނިންމެވިއެވެ.\nދެން ތިބި މީހުންގެ ސިއްޚީ ބައެއް މައްސަލަތައް ފާހަގަ ކުރިއިރު އަދި ދައުވާއާ ގުޅޭ ބައެއް ލިޔެކިއުންތައް ވެސް ލިބިފައި ނެތް ކަން ދިފާއުން ފާހަގަ ކުރުމުން ގާޒީ ނިންމެވީ މި މަހުގެ 26 ވަނަ ދުވަހު ދައުވާއަށް ޖަވާބުދާރީވާން އަޑުއެހުމެއް ބޭއްވުމަށެވެ.\nއެ ތާރީޚަކީ ކްރިމިނަލް ކޯޓު ރެސެސްގައި އޮންނަ މުއްދަތުގެ ތެރޭގައި ހިމެނޭ ތާރީޚެކެވެ. އެހެންވިޔަސް މައްސަލައިގެ ބާވަތުން، މައްސަލަ އަވަސް ކުރުމުގެ ގޮތުން ދައުވާއަށް ޖަވާބުދާރީވާން އެ ތާރީޚުގައި އަޑުއެހުމެއް ބާއްވަނީ ކަމުގައި ގާޒީ ވިދާޅުވިއެވެ.\nޑިސެމްބަރު 5, 2021 12:56\nތިޔަ މީހުން ސަލާމަތް ކުރަން އުޅޭ މީހުންގެ ފޯން ކޯލް ތައް ފުލުހުން އަޑު އަހަން ވީ އެވެ.\nޑިސެމްބަރު 5, 2021 13:43\nތިޔައީ އޭގެ ބޮޑެއް ދެން ދީނުކުރާތި..ސާބަސް\nޑިސެމްބަރު 15, 2021 11:28\nއެއޮތީ ބުނެފައެއްނު. އޭނަ ބޭނުން ކުރި ކަމަށް އެއްބަސް ވީމަ އެއަދަދުން ވިޔަފާރި ކުރިކަމަށް ގާނުނުން ދައުވާ ކުރެވޭނެ ކަމަށް ފެންނާތީ އިތުރަށް ވަކީލާއި ވާހަކަދައްކާ އޮޅުވާލަން ފުރުސަތު ދިން ވާހަކަ. ދެން އަންނަ އަޑު އެހުމެއްގައި އެސޮރު އެއްބަހެއް ނުވާނެ ގަނެގެން ބޭނުން ކުރި ކަމަކަށްވެސް. އެހިސާބުން ދޫވާނީ. ކޯޓުތަކުން އެހާ ބޮޑަށް ދޫ ދީގެން ނުވާނެ.


ދިއްދުއަށް މަސްތުވާތަކެތި އެތެރެކުރަން އުޅުނު މީހަކު ހައްޔަރުކޮށްފި\nހއ. ދިއްދޫ ޕޮލިސް ސްޓޭޝަނާއި ފުލުހުންގެ އިންޓެލިޖެންސް ގުޅިގެން ހިންގި އޮޕަރޭޝަނެއްގައި މަސްތުވާތަކެއްޗާއެކު މީހަކު ހައްޔަރުކޮށްފިއެވެ.\nމާލެއިން ފުރައިގެން ހއ. ދިއްދުއަށް ދަތުރުކުރަމުންދާ ދޯންޏަކުން މީހަކު ދިއްދުއަށް މަސްތުވާތަކެތި ގެންދާ ކަމަށް ފުލުހުންގެ އިންޓެލިޖެންސަށް ލިބުނު މަޢުލޫމާތަކާއި ގުޅިގެން ހިންގި މިއޮޕަރޭޝަންގައި ހައްޔަރުކޮށްފައިވަނީ 30 އަހަރުގެ ފިރިހެނެކެވެ.\nމެއި 12ވަނަ ދުވަހުގެ ރޭ 1:47 ހާއިރު ހިންގި މިއޮޕަރޭޝަންގައި، ދިއްދުއަށް ދަތުރުކުރަމުންދިޔަ އެދޯނި ވަށަފަރާއި ގާތްކުރުމުން ފުލުހުންގެ ބެލުމުގެ ދަށަށް އެމީހާ ގެންގޮސް ބަލައިފާސްކުރިއިރު މަސްތުވާތަކެތިކަމަށް ޝައްކުކުރެވޭ އެއްޗެއްހުރި ތިން ސެލޯފިންކޮޅު ފެނިފައިވެއެވެ.\nމިމައްސަލައިގައި ހައްޔަރުކޮށްފައިވާ މީހާގެ ބަންދާއިމެދު ގޮތެއް ނިންމުމަށް ހއ. އުތީމު މެޖިިސްޓްރޭޓް ކޯޓަށް ހާޒިރުކުރުމުން، މިނިސްޓްރީ އޮފް ހޯމް އެފެއާޒުން ކަނޑައަޅާ ތަނެއްގައި ބަންދުގައި ބެހެއްޓުމަށް 10 ދުވަހުގެ މުއްދަތު ދީފައިވެއެވެ.\nއަންހެނެއްގެ އަތުން ފައިސާތަކެއް ފޭރެން އުޅުނު މީހަކު ހައްޔަރުކޮށްފި\nކޯޓަށް ޙާޟިރުކުރުމަށް ޝަފާޒް ހޯދަނީ\nކުނބުރުދޫ އަށް މަސްތުވާތަކެތި އެތެރެ ކުރަން އުޅުނު މީހާ ހައްޔަރުކޮށްފި\nނައިފަރު ޕޮލިސް ވެޓަރަންސް ފުޓްސަލް 2019ގެ ޗެމްޕިއަންކަން ސޮކަރ ސްޓަރ ހޯދައިފި\nކޯޓަށް ޙާޟިރުކުރަން ތިން މީހަކު ހޯދަނީ\nހަ ކިލޯގެ މަސްތުވާތަކެއްޗާއެކީ ހައްޔަރުކުރި ފަސް މީހުންގެ ބަންދަށް އަނެއްކާވެސް ފަނަރަ ދުވަސް ޖަހައިފި!


Mohamed Shafiu: ސިވާކުކުރުމުގެ ފައިދާތައް\nމުސްލިމުންގެ ތެރެއިން ބައެއް މީހުން މި ސުންނަތް އަދާކުރުމުގައި ފަރުވާކުޑަކޮށްފައިވެއެވެ. މަހެއް ދެމަސްވެސް ބައެއް މީހުން ސިވާކުނުކޮށް ހިނގައިދާނެއެވެ. ކަންނެތްކަމުން ނުވަތަ އެކަމުގެ އަޖުރު ނޭނގުމުގެ ސަބަބުންނެވެ. އެފަދަ މީހުން އެ މަޙްރޫމުވީ ވަރަށް ގިނަ އަޖުރުންނެވެ. އަދި ވަރަށް ގިނަ ފައިދާތަކުންވެސް މެއެވެ. އެއީ ރަސޫލުﷲ ޞައްލަﷲ ޢަލައިހި ވަސައްލަމަ އެ ސުންނަތެއްގެ މަތީގައި ދެމިހުންނެވި މި ސުންނަތް ދޫކޮށްލުމުގެ ސަބަބުންނެވެ. އެއީ އެކަލޭގެފާނުގެ އުއްމަތުގެ މައްޗަށް ބުރަކަމަކަށް ނުވާނަމަ އުއްމަތަށް ވާޖިބުކަމުގެ އަމުރު އައުން ކައިރިވެފައިވީ ކަމެކެވެ.\nސިވާކުކުރުމުގެ އެހެނިހެން ފައިދާތަކުގެ ތެރޭގައި ދަތްތައް ވަރުގަދަވުމާއި، ހިރުގަނޑު ވަރުގަދަ ވުމާއި، އަޑު ރީތިވުމާއި، މީހާ އަށް ތާޒާކަން ގެނެސްދިނުން ހިމެނެއެވެ.


ކަރަންޓު ސަޕުލައި ވަޅުލައިދޭނެ ފަރާތެއް ހޯދުމަށް\nSECRETARIAT OF THE KOLHUFUSHI COUNCIL\nމ.ކޮޅުފުށީ މަގުބައްތި ޕްރޮޖެކްޓަށް ބޭނުންވާ ކަރަންޓު ސަޕުލައި ވަޅުލުމަށް ވަޅުކޮނެދޭނެ ފަރާތެއް ހޯދުމަށް މިކައުންސިލުން ބޭނުންވެއެވެ. ވީމާ މިކަމަށް ޝައުޤުވެރިވެލައްވާ ފަރާތްތަކުން ތިރީގައި ދެންނެވިފައިވާ ގަޑިތަކަށް މި އިދާރާއަށް ހާޒިރުވެ، މައުލޫމާތު ސާފުކުރެއްވުމަށްފަހު ބިޑު ހުށަހެޅުމަށް ދަންނަވަމެވެ.\nކޮންމެ ފަރާތަކަށްވެސް މައުލޫމާތު ސާފުކޮށް އަދި ބިޑުހުށަހެޅޭނީ ކޮންމެވެސް އެއްފަރާތެއްގެ ނަމުގައެވެ. މަޢުލޫމާތު ސާފުކުރުމަށާއި، އަންދާސީ ހިސާބު ހުށަހެޅުމަށް ގަޑިޖެހިގެން އަންނަ ފަރާތްތަކަށް ބައިވެރިއެއް ނުވެވޭނެއެވެ. އަދި އަންދާސީ ހިސާބު ހުށަހަޅުއްވާއިރު ކުންފުންޏެއްގެ ފަރާތުން ބައިވެރިވާނަމަ ކުންފުނި ތަމްޞީލް ކުރާކަމުގެ ލިޔުމެއް ހުށަހަޅަންވާނެއެވެ.\nއަދި މައުލޫމާތު ސާފުކުރެއްވުމަށް ވަޑައިނުގަންނަވާ ފަރާތްތަކަށް ބިޑްގައި ބައިވެރިއެއް ނުވެވޭނެ ވާހަކަ ދަންނަވައި މިކަން އާންމުކޮށް އަންގާ އިއުލާންކުރީމެވެ.


ހުކުރުވިލޭރޭއާއި ހުކުރު ދުވަހުގެ މާތްކަން\nFebruary 21, 2020 01:31:23\nހުކުރު ދުވަކީ މި ބިންމަތީގައި އަންނަ ދުވަސްތަކުގެ ތެެެއިން އެންމެ މާތް އެއް ދުވަހެވެ. އެ ދުވަހަކީ އާދަމް ގެފާނު ދުނިޔެއަށް ފޮނުއްވުނު ދުވަހެވެ. ހަމަ އެހެންމެ ދުނިޔެ ޤިޔާމަތް ވާނެ ކަމަށްވެސް އޮންނަނީ ހަމަ ހުކުރު ދުވަހެއްގައެވެ.\nޙަދީސުން ސާބިތުވާ ގޮތުގައި ހުކުރު ދުވަހަކީ، މުސްލިމުންގެ ޢީދު ދުވަހެކެވެ. އެހެން ކަމުން ޢާއިލާގެ އެންމެން އެއްތަންވެ، ބަރަކާތް އިތުރުވާނޭހެން ކެއުމެއް ރަަވާލުން މުހިންމު ދުވަހެކެވެ.\nހުކުރު ދުވަސް މުހިންމުވަނީ ހަމަ އެކަނި މި ސަބަބުތަކަށްޓަކައެއް ނޫނެވެ. ހުކުރު ދުވަހުގެ ވަގުތެއްގައި ދުޢާ އިޖާބަ ކުރައްވާ ވަޤުތެއްވެސް އޮތް ކަމަށް ވަނީ އަންގަވާފައެވެ. އަދި ހުކުރަށް ދިޔުމުގައިވެސް ނުހަނު ޘަވާބު ލިބޭ، ސުންނަތް ގޮތްތަކެއްވެސް ވަނީ އަހަރެމެންނަށް އަންގަވާފައެެވެ.\nމި ހުރިހާ ކަންތައްތަކުގެ ތެރެއިންވެސް އެންމެ މުހިންމު އެއް ކަމަކީ، ހުކުރު ވިލޭރޭ ނުވަތަ ހުކުރު ދުވަހު ކަހަފް ސޫރަތް ކިޔެވުމެވެ.\nހުކުރު ދުވަހު ނުވަތަ ހުކުރުވިލޭރޭ ކަހްފު ސޫރަތް ކިޔެވުމަކީ މަތިވެރި ސުންނަތެކެވެ. މާތް ނަބިއްޔާ صلى الله عليه وسلم ޙަދީޘްފުޅު ކުރައްވާފައިވެއެވެ. ((مَنْ قَرَأَ سُورَةَ الْكَهْفِ يَوْمِ الْجُمُعَةِ أَضَاءَ لَهُ مِنَ النُّورِ مَا بَيْنَ الْجُمُعَتَيْنِ))(1)\nމާނައީ: “ހުކުރު ދުވަހުގެ ކަހްފު ސޫރަތް ކިޔަވައިފި މީހާއަށް ދެން ޖެހިގެން އަންނަ ހުކުރާއި ހަމައަށް އަލިކޮށްދެނިވި ނޫރެއް ލެއްވިގެންވެއެވެ.”\nއަދިވެސް އެހެން ޙަދީޘްފުޅެއްގައި ވެއެވެ.\n((من قرأ سورة الكهف يوم الجمعة أضاء له من النور ما بينه وبين البيت العتيق)) (2)\nމާނައީ: “ހުކުރު ދުވަހު ކަހްފު ސޫރަތް ކިޔަވައިފި މީހަކަށް، ﷲ ތަޢާލާ އެމީހަކާއި ކަޢުބަތުﷲ ގެފުޅާ ދެމެދު ނޫރަކުން އަލިކޮށްދެއްވާނެއެވެ.”\nއެހެންކަމުން މި މަތިވެރިކަމާއި ހެޔޮކަން ޙާޞިލުކުރުމަށް، ހުކުރުވިލޭރޭ ނުވަތަ ހުކުރު ދުވަހުގައި، ކަހަފް ސޫރަތް ކިޔެވުމަށް އާދަކުރަމާތޯ؟ އަދި ހުކުރުދުވަހު ދުޢާކުރުން ގިނަކޮށް އެދުވަހުގެ ހެޔޮކަން ފުރިހަމަ ގޮތުގައި ލިބިގަންނަ ބައެއްކަމުގައި ވުމަށް ގަދައަޅާ އަޅުގަނޑުމެން މަސައްކަތް ކުރަމާ ހިނގާށެވެ.\n25.0 % މައުލޫމާތު މުއްސަނދިވި\nހުކުރު ދުވަސް ކަހަފް ސޫރަތް ކިޔެވުން ހުކުރު ދުވަހުގެ މާތްކަން


Highway gai hingi accident ehgai kudakujjehge boafalhaigen hingajje\nރާއްޖެ - މަގުމަތީ އެކްސިޑެންޓް\nހައިވޭގައި ހިނގި އެކްސިޑެންޓެއްގައި ކުޑަކުއްޖެއްގެ ބޯ ފަޅައިގެން ހިނގައްޖެ\nކުޑަކުއްޖާ އިނީ ހެލްމެޓް އަލައިގެން\nސީރިއަސް އަނިޔާތެއް ނުލިބޭ\nމި މަހުގެ އެކްސިޑެންޓުތަކުގެ އަދަދު 58އަށް\nކ. މާލެ 15 މެއި 2019 | ބުދަ 23:40 3,038\nބްރިޖުގައި ބަޔަކު ދުއްވާފައި ދަނީ: މާލެއިން ހުޅުމާލެއަށް ދިޔަ ސައިކަލެއް ވަނީ ފެންސުގައި ޖެހި އެކްސިޑެންޓްވެފައި - ޝުއައިބް މުހައްމަދު އިގްބާލް\nދެ އަހަރު ނުވާ ކުޑަކުއްޖަކު ގޮވައިގެން މާލެއިން ހުޅުމާލެއަށް ދިޔަ ސައިކަލެއް އެކްސިޑެޓުވެ، ކުޑަ ކުއްޖާއަށް އަނިޔާވެއްޖެއެވެ.\nފުލުހުން ބުނީ މާލެއިން ހުޅުމާލެއަށް ކުޑަކުއްޖަކު ގޮވައިގެން ދުއްވާފައި ދިޔަ ސައިކަލެއް އެކްސިޑެންޓުވީ ކޮންޓްރޯލު ނުވެގެން ގޮސް، ހައިވޭގައި ކައިރީގައި ހުރި ފެންސެއްގައި ޖެހިގެން ކަމަށެވެ. އެ އެކްސިޑެންޓް ހިނގާފައި ވަނީ ބުދަ ދުވަހު އިރުއޮއްސުނު ވަގުތު ކަމަށާއި އެ ހާދިސާގައި ސައިކަލް ދުއްވަން އިން 46 އަހަރު މީހާއަށް ވެސް އަނިޔާވެފައިވާ ކަމަށެވެ.\nފުލުހުން ބުނީ އެކްސިޑެންޓުގައި އަނިޔާވި ކުޑަކުއްޖާއަކީ އެއް އަހަރާއި ނުވަ މަހުގެ ކުއްޖެއް ކަމަށާއި އެ ކުއްޖާގެ ބޮލުން ތިން އިންޗި ހުންނަވަރުގެ ތަންކޮޅެއް ކަފައިގެން ގޮސްފައިވާ ކަމަށެވެ. އެ ކުއްޖާއަށް އޭޑީކޭގައި ފަރުވާ ދެމުންދާ ކަމަށް ފުލުހުން ބުންޏެވެ.\nފުލުހުން ބުނީ ސައިކަލު ދުއްވަން އިން މީހާ އާއި ކުޑަ ކުއްޖާ ވެސް އިނީ ހެލްމެޓް އަޅައިގެން ކަމަށާއި ދެ މީހުން ވެސް ތިބީ ބެލްޓު ވެސް އަޅައިގެން ކަމަށެވެ. ސައިކަލް ދުއްވަން އިން މީހާގެ އަތުގައި ލައިސަންސް އޮތް ކަމަށް ފުލުހުން ބުންޏެވެ.\nރަމަޟާންމަހު އެކްސިޑެންޓު ހިނގުން އާންމުވެފައިވާއިރު، މި މަހުގެ ތެރޭގައި އެކަނި ވެސް ހިނގި އެކްސިޑެންޓުތަކުގެ އަދަދު ވަނީ 58އަށް އަރާފައެވެ.\n- ކުޑަކުދިންގެ ހިޔާގެ ކުދިންނަށް ރައީސްގެ ދެކަނބަލުން ރޯދަ ވީއްލުމެއް ދެއްވައިފި\nފިސްތޯލު ގެންގުޅުނު މައްސަލާގައި އަދީބުގެ މައްޗަށް ކުރި ހުކުމް ސުޕްރީމް ކޯޓުން ބާތިލުކޮށްފި\nކުޑަކުދިންގެ ހިޔާގެ ކުދިންނަށް ރައީސްގެ ދެކަނބަލުން ރޯދަ ވީއްލުމެއް ދެއްވައިފި


Lafaa Kurevey Gothun Touristun Annaanee October Hisaabugai - Ameer - Vaguthu\nލަފާކުރެވޭ ގޮތުން، ޓޫރިސްޓުން އަންނާނީ އޮކްޓޯބަރު ހިސާބުގައި - އަމީރު\nކޮވިޑް-19 އާ ގުޅިގެން ފަތުރުވެރިކަމަށްވެސް ލޮޅުންތަކެއް އަރާފައިވާއިރު، ދިވެހި ރާއްޖެއަށް ދެން ޓޫރިސްޓުން އަންނަން ފަށާނީ އޮކްޓޫބަރު ހިސާބުގައި ކަމަށް ލަފާކުރެވޭ ކަމަށް ފިނޭންސް މިނިސްޓަރު އިބްރާހިމް އަމީރު ވިދާޅުވެއްޖެއެވެ.\nދުނިޔޭގެ މާކެޓަށް އަލުން ރާއްޖޭގެ ފަތުރުވެރިކަން ހުޅުވުމުން ފަތުރުވެރިކަމަށް އަންނާނެ ބަދަލުތަކަށް ލަފާކޮށް ސަރުކާރުން ކުރި ދިރާސާގެ މައްޗަސް އެކުލަވާލި ފަސް ސިނާރިއޯއާ ގުޅޭގޮތުން މައުލޫމާތު ދެއްވުމަށް، މިއަދު ދަރުބާރުގޭގައި ބޭއްވި ނޫސްވެރިންގެ ބައްދަލުވުމުގައި ވާހަކަފުޅު ދައްކަވަމުން، މިނިސްޓަރ އަމީރު ވިދާޅުވީ، އެ ސިނާރިރޯތަކުގެ ތެރެއިން މިހާރު ރާއްޖެ އޮތްކަމަށް ބެލެވެނީ ސިނާރިއޯ ތިނެއް ގައި ކަމަށެވެ.\nއަމީރު ވިދާޅުވީ، ޖުލައި، އޯގަސްޓް ސެޕްޓެމްބަރު މަހުގެ ތެރޭގައި، ބަލި ކޮންމެވެސް ވަރަކަށް ކޮންޓްރޯލުކުރެވި އޮކްޓޯބަރު ހަމައަށް ދާއިރު ކޮންމެވެސް ވަރަކަށް ހުޅުވާލެވިދާނެ ކަމަށެވެ.\nއަމީރު ވިދާޅުވިގޮތުގައި، ސިނާރިއޯތަކުގެ ތެރެއިން ރާއްޖެއާ އެންމެ އެކަށީގެންވާ ސިނާރިއޯ އަކީ ތިންވަނަ ސިނާރިއޯ އެވެ.\nއަމީރު ވިދާޅުވީ، ސިނާރިއޯ ތިނަކަށް ބަލާއިރު، ޖުމްލަ ފަތުރުވެރިންގެ އަދަދު މިއަހަރު 50 އިންސައްތަ ދަށަށް ދާނެ ކަމަށެވެ. އެހެންކަމުން ސިނާރިއޯ ތިނެއްގައި ލަފާ ކުރެވޭގޮތުގައި، ރާއްޖެއަށް ފަތުރުވެރިން އަންނާނެ ކަމަށް ބެލެވެނީ 845546 ފަތުރުވެރިންނެވެ. އަދި ބެޑްނައިޓްސް 39 އިންސައްތަ ދަށްވާނެ ކަމަށް ލަފާކޮށްފައިވާނެ ކަމަށް އަމީރު ވިދާޅުވިއެވެ.\n"މީގައި އަޅުގަނޑުމެން ބޮޑަށް ބަލާލާފައި ވާނީ އަލުން މާކެޓްތައް ހުޅުވައި، އޮންއެރައިވަލް ވިސާ ދޫކުރަން ފެށޭނީ ޖުލައި މަހުގައި ކަމަށް" އަމީރު ވިދާޅުވިއެވެ.\nސިނާރިއޯ އެކެއްގައި އަންދާޒާކޮށްފައިވާ ގޮތުގައި. އޭޕްރީލް ގެ ނިޔަލަށް އޮން އަރައިވަލް ވިސާ ދޫނުކުރާނެއެވެ. އަދި ފަތުރުވެރިން ޒިޔާރަތްކުރާ އަދަދަކީ0އެވެ.\nއަދި އޮންއަރައިވަލް ވިސާ އަލުން ދޫކުރަން ފަށާ ފަހުން3މަހުގެ ރިކަވަރީ މުއްދަތެއް ބޭނުންވާނެ ކަަމަށް ބުނެފައިވާއިރު، ރިކަވަރީ މުއްދަތަށް ފަހު ފަތުރުވެރިން ޒިޔާރަތް ކުރާ މިންވަރު މަހުން މަހަށް އިތުރުވަމުންދާނެ ކަމަށް ބުނެފައި ވެއެވެ.\nސިނާރިއޯ ދޭއްގައި އަންދާޒާކޮށްފައިވާގޮތުގައި، ފަތުރުވެރިން ޒިޔާރަތްކުރާ މިންވަރު 48 އިންސައްތައިން ދަށްވާނެ ކަމަށް ބުނެފައިވާއިރު، ބެޑްޒައިޓްސް 36 އިންސައްތައިން ދަށްވާނެ އެވެ.\nއެންމެ ގޯސް ސިނާރިއާ ގުޅޭގޮތުން މައުލޫމާތު ދެމުން އަމީރު ވިދާޅުވީ، އެ ސިނާރިއޯގައި ލަފާކޮށްފައިވާގޮތުން ދިވެހި ރާއްޖެއަށް މި އަހަރު ފަތުރުވެރިން ނާންނާނެ ކަަމަށެވެ. އެހެންކަމުން އަންނަ އަހަރު ރާއްޖެއަށް ފަތުރުވެރިން އައިސްފިނަމަ މިއަހަރުވެސް ރާއްޖެ އައިސްފައިވާ ފަތުރުވެރިންގެ އަދަދު ހުންނާނީ 382678 ގައި ކަމަށް އަމީރު ވިދާޅުވިއެވެ.\nއޭޕްރީލް 24, 2020 21:59\nސީދާ ކަނޑަ އެޅިގެން ދޮގެއް!\nއޭޕްރީލް 24, 2020 22:05\nޢަޅެ ކަލޭތީ ޓުއަރިޒަމް މިނިސްޓަރުތަ..ޕެންޝަން ލާރިގަނޑުވެސް ކަލޭގެ އަމިއްލަ މުދާ\nއިގްތިސާދީ ބޫންބޫން އަންނަނީ ދޯ؟ ހީވި ކަމެއްހެން.\nކަލޭމެން ދިވެހި ރައްޔިތުންނަށް ދޭން ބޭނުންވެގެން އުޅުނު ހުރިހާ ދެރައެއް މިހާލަތުގަ މިއޮތީ ދިމާވެފަ.\nހިތަށް އަރާތަ އެއްޗެކޭ؟\nވެކްސީން ނުލިބެނީސް ޓޫރިސުޓުން ރާއްޖެއައް ގެނެސްގެން ނުވާނެ..\nއޭޕްރީލް 25, 2020 05:37\nބޮޑައްލަފާ ކުރެވެނީ 2023ހެން ކުރީގެ ގޮތައް ޓުއަރިސްޓުން އަންނަންފަށާނީ..


SunOnline: ASEAN expo gai raajje ishthihaaru koffi\nއާސިއާން އެކްސްޕޯގައި ރާއްޖެ އިޝްތިހާރުކޮށްފި\n26 Oct 2018, 20:40\nޗައިނާގެ ގުއިލިންގައި ކުރިއަށްގެންދާ ޗައިނާ އާސިއާން އެކްސްޕޯ ޓުއަރިޒަމް އެގްޒިބިޝަން 2018 ގައި ރާއްޖެއިން ބައިވެރިވެއްޖެއެވެ.\nމިއަދުން ފެށިގެން މިމަހުގެ 28 އަށް ކުރިއަށްގެންދާ ފަތުރުވެރިކަމުގެ މި ފެއާގައި ރާއްޖެ ތަމްސީލުކުރަނީ އެމްއެމްޕީއާރްސީ އިންނެވެ. މި ފެއާގައި ރާއްޖެ ތަމްސީލުކޮށް އެމްއެމްޕީއާރްސީ އިން ޗައިނާގެ ގުއަންޖީ ސަރަހައްދުގެ އެންމެ އިސް އޮޕަރޭޓަރުންނާއި، މީޑިޔާތަކާ ބައްލުކުރާނެއެވެ.\nމި ފެއާއަށް ޒިޔާރަތްކުރާ މީހުންގެތެރެއިން ރާއްޖޭގެ ސްޓޭންޑަށް ޒިޔާރަތްކުރާ މީހުންނަށް ވާޗުއަލް ރިއަލިޓީ ބޭނުންކޮށްގެން ރާއްޖޭގެ ކަނޑުއަޑީގެ މަންޒަރުތައް ބަލާލުމުގެ ފުރުސަތު ދޭނެކަމަށާއި މީގެއިތުރުން ދިވެހި ކާނާގެ ރަހަތައް ބަލާލުމުގެ ފުރުސަތު ހޯދަދިނުމުގެ ގޮތުން ތެލުލި ބަނބުކެޔޮ، ތެލުލި އަލަ، ކުޅި ކާޖާ، އަދި އައްޑޫ ބޮނޑި ފަދަ ދިވެހި ލުއިކާނާ ރަހަބަލާލަން ލިބެން ހުންނާނެކަމަށް އެމްއެމްޕީއާރްސީ އިން ބުނެއެވެ. އަދި ރާއްޖޭގެ ސްޓޭންޑަށް ޒިޔާރަތްކޮށް ސެލްފީއެއް ނަގައި ޗައިނާގެ އެންމެ މަޝްހޫރު އެއް ސޯޝަލް މީޑިޔާ ޕްލެޓްފޯމް ވެއިބޯގައި ޕޯސްޓްކުރުމުން، ހާއްސަހަދިޔާއެއް ދޭނެކަމަށްވެސް އެމްއެމްޕީއާރްސީ އިން ބުނެއެވެ.\nމި ފެއާރގައި ކުރިއަށްދާ ބީޓުބީ ސެޝަންތަކުގައި ރާއްޖޭގެ ފަތުރުވެރިކަމުގެ ދާއިރާގައި އަދި ރާއްޖޭގެ ފަތުރުވެރިކަން ޕްރޮމޯޓްކުރުމުގެ ދާއިރާގައި އެންމެ އިސްކޮށް އުޅުއްވާ ބޭފުޅުންނާ ބައްދަލުކުރާނެއެވެ.\nޗައިނާ އަކީ ރާއްޖެއަށް އެންމެ ގިނަ އަދަދެއްގެ ފަތުރުވެރީން ޒިޔާރަތްކުރާ ގައުމެވެ. މި ފެއާއާއެކު އެގައުމުގައި ރާއްޖެ އިތުރަށް އިޝްތިހާރުވެ، ޗައިނާ އިން ރާއްޖެ ޒިޔާރަތްކުރާ ފަތުރުވެރިންގެ އަދަދު އިތުރުވާނެކަމަށް އެމްއެމްޕީއާރްސީ އިން ބުނެއެވެ.\nސެޕްޓެމްބަރ މަހުގެ ނިޔަލަށް ޗައިނާއިން 222108 ފަތުރުވެރިން ރާއްޖެ ޒިޔާރަތްކުރިއެވެ.\nޓްރެވަލް އެވޯޑުގެ7ކެޓަގަރީއަކަށް ރާއްޖެ ނޮމިނޭޓްވެއްޖެ\nއެމްއެމްޕީއާރުސީއިން އެކިފަރާތްތަކަށް ދޭންޖެހޭ ފައިސާ ދީފި\nޓޫރިޒަަމަށް އަމާޒުކޮށް ކައުންޓާ ޓެރެރިޒަމް ވޯކްޝޮޕެއް


Covid akee vaki meehakah jehey bayyeh noon, siyaasee kameh ves noon: HPA | Mihaaru\nހެލްތު އިމަޖެންސީ އޮޕަރޭޝަން ސެންޓަރުގައި މިރޭ ބޭއްވި މީޑިއާ ބްރީގިންގެ މަންޒަރު ސްކްރީނަ،ކުން ދައްކަނީ.\nކޮވިޑަކީ ވަކި މީހަކަށް ޖެހޭ ބައްޔެއް ނޫން، ސިޔާސީކަމެއް ވެސް ނޫން: އެޗްޕީއޭ\n29 އޯގަސްޓް 2020 - 23:50 34 comments\nހެލްތު އިމަޖެންސީ އޮޕަރޭޝަން ސެންޓަރު (އެޗްއީއޯސީ) އިން ބޭއްވި މީޑިއާ ބްރީފިންގައި އެ ސެންޓަރުގެ ތަރުޖަމާނު ޑރ. ނަޒްލާ ރަފީގު ވިދާޅުވީ އެޗްޕީއޭ އިން ކަނޑައަޅާފައިވާ ގައިޑްލައިންތަކަށް ތަބާނުވެ، ސިޔާސީ އެއްވުންތަކާއި ޕާޓީތައް ބޭއްވުން ފަދަ ކަންތައްތައް ކުރާތަން ފެނިވަޑައިގަންނަވާ ކަމަށެވެ. އެކަމަކު، މިއީ އެއްވެސް ތަނަަކަށް އެއްވާންވީ ވަގުތެއް ނޫން ކަމަށް އޭނާ ވިދާޅުވި އެވެ.\n"އަޅުގަނޑުމެން ފާހަގަކޮށްލަން ހަމަ ބޭނުން މިރޭ، މިއީ ވަކި މީހަކަށް ޖެހޭ އަދި ވަކި މީހަކަށް ނުޖެހޭނެ ބައްޔެއް ނޫން. މިއީ ސިޔާސީ ކަމެއް ވެސް ނޫން. ސިޔާސީ އެއްވުން ބޭއްވުމާއި ޕާޓީ ބޭއްވުމާއި ކަންތަތައް ކުރިއަށް ދާއިރުގައި ކުޅިބަލަން ތިބުމާއި މި ކަހަލަ ކަންކަން [ކުރާތަން އަދި] ކަނޑައަޅާފައިވާ ގައިޑްލައިންތަކަށް ތަބާނުވެ، އެއްވާ ތަން އަޅުގަނޑުމެންނަށް އެބަ ފެނޭ،" ޑރ. ނަޒްލާ ވިދާޅުވި އެވެ.\nއިދިކޮޅު ކޯލިޝަނުން އިއްޔެ ހަވީރު މާލޭގައި ބޭއްވި ސައިކަލްބުރާއި އެއްވުމުގައި ބައެއް މީހުން މާސްކު ނާޅައި ތިބިއިރު، ސޯޝަލް ޑިސްޓެންސިން އަށް ސަމާލުކަން ނުދިން މައްސަލަ ވަނީ ހޫނުވެފަ އެވެ. އަދި ރޭ މާލޭގައި ހިނގި އަލިފާނުގެ ބޮޑު ހާދިސާ ކޮންޓްރޯލް ކުރަން ސިފައިން މަސައްކަތް ކުރި ވަގުތު، އެ މަންޒަރު ބަލަން ވެސް އެތައް ބަޔަކު ކާފިއު ގަޑީގައި ޖަމާވުމުން ވެސް ފާޑުކިޔުން އަމާޒުވެފަ އެވެ.\nމިރޭގެ މީޑިއާ ބްރީފިންގައި، ކޮންމެން ދާން ޖެހޭ ތަނަކަށް ނޫނީ މި ދުވަސްވަރު ނުދާން އެޗްޕީއޭ އިން އާއްމުކޮށް ކުރަމުން އަންނަ އިލްތިމާސް ތަކުރާރު ކުރައްވަމުން ޑރ. ނަޒްލާ ވިދާޅުވީ މާސްކު އަޅައިގެން ވެސް ފަސް މީހުންނަށް ވުރެ ގިނައިން އެއްވުމަކީ ކޮށްގެން ވާނެ ކަމެއް ނޫން ކަމަށެވެ.\nއޭނާ ވިދާޅުވި ގޮތުގައި އާއްމު ސިއްހަތުގެ ކުއްލި ނުރައްކަލުގެ ހާލަތުގައި އެންމެ މުހިއްމީ ދުޅަހެޔޮ ސިއްހަތެއްގައި އުޅުމުގެ ހައްގެވެ. އެއީ ކޮންމެ މީހަކަށް ވެސް ލިބިގެންވާ ހައްގެއް ކަމަށް ވެސް ވިދާޅުވި އެވެ.\n"އެހެން އެއްވެސް ހައްގެއް މި ވަގުތު މި އަށް ވުރެ އިސްވެގެން ނުވާނެ،" ޑރ. ނަޒްލާ ވިދާޅުވި އެވެ.\nއަޅުގަނޑުމެން ފާހަގަކޮށްލަން ހަމަ ބޭނުން މިރޭ، މިއީ ވަކި މީހަކަށް ޖެހޭ އަދި ވަކި މީހަކަށް ނުޖެހޭނެ ބައްޔެއް ނޫން. މިއީ ސިޔާސީ ކަމެއް ވެސް ނޫން. ސިޔާސީ އެއްވުން ބޭއްވުމާއި ޕާޓީ ބޭއްވުމާއި ކަންތަތައް ކުރިއަށް ދާއިރުގައި ކުޅިބަލަން ތިބުމާއި މި ކަހަލަ ކަންކަން [ކުރާތަން އަދި] ކަނޑައަޅާފައިވާ ގައިޑްލައިންތަކަށް ތަބާނުވެ، އެއްވާތަން އަޅުގަނޑުމެންނަށް އެބަ ފެނޭ.---ޑރ. ނަޒްލާ\nކޮވިޑް ފެތުރޭވަރު އިތުރުވުމުން އެޗްޕީއޭ އިން ވަނީ އެ ބަލި ކޮންޓްރޯލްކުރަން އަޅާފައިވާ ފިޔަވަޅުތައް ކުރިއަށް ވުރެ ހަރުކަށިކޮށް، ބައެއް އާ ފިޔަވަޅުތައް ވެސް އަޅައިފަ އެވެ. އެ ފިޔަވަޅުތަކުގެ ނަތީޖާ މިހާރު ފެންނަން ފަށާފައިވޭތޯ ނޫސްވެރިއަކު ސުވާލުކުރުމުން އެޗްޕީއޭގެ އެޕިޑެމިއޮލޮޖިސްޓް ޑރ. އިބްރާހިމް އަފްޒަލް ވިދާޅުވީ ނަތީޖާ އަދި ނުފެންނަ ކަމަށެވެ. އެގޮތުން ކޮންމެ ދުވަަހަކު ވެސް ފެންނަ ކޮވިޑްގެ އާ ކޭސްތަކުގެ އަދަދު އަދިވެސް ހުރީ 100 އިން މަތީގައި ކަމަށް އޭނާ ވިދާޅުވި އެވެ.\nފިޔަވަޅުތައް ތަންފީޒު ކުރެވެނީ ކިހާވަރަކަށްތޯ "މިހާރު"ން ސުވާލު ކުރުމުން ޑރ. ނަޒްލާ ވިދާޅުވީ، ކަންކަން ތަންފީޒު ކުރަން ފުލުހުން ވެސް މަސައްކަތް ކުރާ ކަމަށާއި މީހުންނަށް ނަސޭހަތް ދިނުން ފަދަ ފިޔަވަޅުތައް އަޅާ ކަމަށެވެ.\nއެޗްޕީއޭގެ ގައިޑްލައިންތަކަށް އަމަލުކުރުމަކީ އޭނާ ވިދާޅުވި ގޮތުގައި އެންމެން ވެސް ކުރަން ޖެހޭނެ ކަމެކެވެ. އެއީ އެންމެންގެ ރައްކާތެރިކަމަށްޓަކައި ކުރަން ޖެހޭ ކަމެއް ކަމަށް ވެސް ވިދާޅުވިި އެވެ.\nރާއްޖޭން މިހާތަނަށް ވަނީ ކޮރޯނާވައިރަހަށް 7،578 މީހުން ޕޮޒިޓިވްވެފަ އެވެ. އަދި 4،925 މީހުން އެ ބަލިން ރަނގަޅުވި އިރު 28 މީހަކު ވަނީ އެބަލީގައި މަރުވެފަ އެވެ.\nއިތުރު ލިޔުންތައް ސިއްހަތު ސިއްހީ ކުއްލި ނުރައްކަލުގެ ހާލަތު ބަލިތައް ހެލްތު ޕްރޮޓެކްޝަން އެޖެންސީ ޑރ. ނަޒްލާ ރަފީގް (އެޗްޕީއޭ) ޑރ. އިބްރާހިމް އަފްޒަލް (އެޗްޕީއޭ) މުޒާހަރާ


Breaking News: Safari Rape: Party Kuri Meehun Masthuvi Kamakah Nubelevey: Fuluhun - Vaguthu\nރައްޔިތުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީގައި ފުލުހުން - ވަގުތު އިމޭޖްސް: މުހައްމަދު އަފްޒަލް\nމިދިޔަ ބުރާސްފަތި ދުވަހު ހުޅުމާލެ ފަޅުގައި އޮތް ސަފާރީއެއްގައި ޕާޓީ ކުރަމުން ދިޔަ ބަޔަކު ބިދޭސީ އަންހެނަކަށް ޖިންސީ ގޯނާކުރި ކަމަށް ބުނެ ފުލުހުންނަށް ހުށަހެޅުނު މައްސަލާގައި ހައްޔަރުކުރެވި ދޫކޮށްލި މީހުން މަސްތުވި ކަމަށް ނުބެލެވޭ ކަމަށް ފުލުހުން ބުނެފިއެވެ.\nރައްޔިތުން މަޖިލީހުގެ ހިއުމަން ރައިޓްސް އެންޑް ޖެންޑާ ކޮމެޓީގައި ދަނގެތި ދާއިރާގެ މެންބަރު ކާނަލް ރިޓަޔާޑު މުހައްމަދު ނާޒިމް ވަނީ ސަފާރީގައި ތިބި މީހުންގެ ތެރެއިން ފުލުހުން މައުލޫމާތު ސާފު ކުރުމުގެ ގޮތުން ނަމަވެސް އަދި ހައްޔަރުކޮށްގެން ނަމަވެސް ޕޮލިސް ސްޓޭޝަން އަށް ގެންދިޔަ މީހުންގެ ހާލަތު ހުރީ ކިހިނެއްތޯ ސުުވާލު ކުރައްވާފައެވެ. ތަކުރާރުކޮށް ނާޒިމް ސުވާލު ކުރެއްވުމުން އެ ސުވާލަކަށް ޑެޕިއުޓީ ކޮމިޝަނަރު އޮފް ޕޮލިސް އަބްދުލް މަންނާނު ޔޫސުފް ވަނީ އެ ސުވާލަށް ޖަވާބު ދެއްވާފައެވެ.\nމަންނާނު ވިދާޅުވީ އެ މައްސަލާގައި ޕޮލިސް ސްޓޭޝަން ގެންދިޔައީ ދެ މީހުން ކަމަށެވެ. އަދި އެ ދެ މީހުންވެސް މަސްތުގެ ހާލަތުގައި ތިބި ކަމަށް ނުބެލެވޭތީ އެކަން ރެކޯޑު ކުރެވިފައި ނުވާ ކަމަށެވެ. ދެވަނަ ފަހަރަށް އެ ސުވާލު ކޮމެޓީގައި ކުރެއްވީ މާފަންނު އުތުރު ދާއިރާގެ މެންބަރު އިމްތިޔާޒު ފަހުމީއެވެ.\n"އެވަގުތު ތިބި ފުލުހުންނަށް ހައްޔަރުކުރި މީހުންގެ ކުޑަކަމުދާ ތަކެތި ނަގައިގެން ޓެސްޓު ކުރަންޖެހޭ ވަރުގެ ކަމެއް ނުފެންނާތީ އެކަން ރެކޯޑު ކުރެވިފައި ނުވަނީ،" އިމްތިޔާޒުގެ ސުވާލަށް މަންނާނު ވިދާޅުވިއެވެ.\nފުލުހުން މިފަދައިން ބުނި ނަމަވެސް "ވަގުތު" އަށް އެނގިފައިވާ ގޮތުގައި އެމީހުން ތިބީ މަސްތުގެ ހާލަތުގައެވެ. އަދި އެއީ ފުލުހުންނަށް ހުށަހެޅު މައްސަލައެއް ނޫނެވެ. އެނގިފައިވާ ގޮތުގައި އެއީ ފުލުހުންގެ ޑްރަގް އެންފޯސްމަންޓު ޑިޕާޓުމަންޓު (ޑީއީޑީ) އަށް ލިބުނު މައުލޫމާތަކާއި ގުޅިގެން ހުޅުމާލޭގައި ފުލުހުން ހިންގި އޮޕަރޭޝަނެކެވެ.\nމި މައްސަލާގައި އަނިޔާ ލިބުނު ކަމަށްބުނާ އަންހެން މީހާ ރާއްޖޭގެ ބައެއް މީޑިއާތަކަށް ދިން އިންޓަވިއުއެއްގައި ވެސް ވަނީ އޭނާ އެ ސަފާރީއަށް ދިޔައީ ރައްޓެއްސަކު ދިން ދައުވަތަކަށް ކަމަށެވެ. އަދި އެ ތަނުގައި ބަނގުރާ ބޭނުން ކުރި ކަމަށްވެސް އޭނާ ބައެއް މީޑިއާތަކުގައި ބުނެފައި އެބަހުއްޓެވެ.\nޖުލައި 1, 2020 16:48\nލޮލް. އެއްވެސް ކަމެއް ވެގެން އެބަ އުޅޭތަ\nޖުލައި 1, 2020 16:51\nސާބަހޭ ޕޮލިސްކޮމިޝަނަ އަށް\nކިޔޭ ނުކިޔޭ ނޭގޭ ކޮމިޝަނަރ މިއޮތީވާ ކަމެއްދޯ ؟\nޖުލައި 1, 2020 16:52\nﷲއަކުބަރު ހައްޤު ހަމަކުރެއްވިޔަސް ގެންދަވާނީ ދައްކަވަން ހުރި ތަނެއް ދައްކަވާ އިވެންހުރި އަޑެއް އިވިފަ\nޖުލައި 1, 2020 16:54\nތިގޮތައް ބުނެގެން ނޫނީ ވަޒީފާގަ ނުހުރެވޭނެތީވެ އަވަހައް ބަދަލު ކޮއްލީ ރައްޔިތުން މިތިބީ ކަލޭމެން ތިކުޅޭ ކުޅިވަރު ނިކަން ރަގަޅައް ބަލަަން.\nޕުލީޒް.... ޕޮލިސް ދެން ތިރޭޕް މައްސަލައިގަަ ވާހަކަަ ނުދައްކާ ތިބޭ. މިހާރު ފުދިއްޖެ.\nޖުލައި 1, 2020 16:57\nޖުލައި 1, 2020 16:59\nޢަދުލު އިންސާފް މިއޮއް އޮލަވެގެން ފައިބަނީ ރައްޔިތުން އަތްދިއްކުރޭ އަވަހައް ގިނާންލިބެނީ ކާކައްތޯބަލަން ބޯހަލާކު މިވަރުން ދަންޏާ ޕާރޓީ ކުރިކަ މައްވެސް ތިޔަ އަންހެން މީހާ ތިޔައް އެރިކަ މައްވެސް ނުވާނެ މިވީގޮތުން ރައްޔިތުން ކުއްވެރިވެފަ އޮންނާނީ މީ އެ މްޑީޕީ އަދުލު އިންސާފުގެ ތަޅުދަނޑި ތަޅައްލައްވާފަ އަނބުރާގޮތް\nޖުލައި 1, 2020 17:01\nއަނެއްކާ ތިޔަ ސަފާރީއެއްގައި އެމީހުން ތިބިކަމަށް ވާނެބާ؟!\nޖުލައި 1, 2020 17:04\nޗެކް ކޮށްފަ ތަ ތިހެން ބުނީ. ތުހުމަތެއްވެސް ނުކުރެވޭ ދެއްތޯ\nޖުލައި 1, 2020 23:35\nޓެސްޓް ކުރާނީ ޝަ އްކެ އްވެސް ވެގެންނު އެއ އްވެސް ކަމެ އްނުވެ އޭ\nޖުލައި 1, 2020 17:11\nމަސްތުވި ކަމަށް ބެލެވެނީ ދިވެހި ރައްޔިތުން... އޯކޭ އެއްނު....😠\nޖުލައި 1, 2020 17:20\nދައްކާހުރިހާ ވާހަކައަކުން ހައްތާވެސް ޕޮލިހުގެ އަގުވެއްޓޭނީ. މިސްކިތްހުޅުޖެހި މީހާގެ ވާހަކަޔާ އެއްގޮތަށް ކުރިކަމެއް ފޮރުވަން ދެއްކޭވާހަކަ ހައްތާވެސްތީ. މިނޫން ދުވަހެއް އަދި އަންނާނެ. އެދުވަހުން ތިމާހެދިދޮގު ހެއްކާއެކު ދައްކަވާނެ.\nތިހާބޮޑުޖޯކެއް ދެން ނުވެސް ކިޔޭނެ މީހާކަށް... ރައްޔިތުން ތިބީ ކަނުވެފަ ހޭބުއްދި ފިލާފަ ކަ މަށްތަ ކަލޭ މެން ހީކުރަނީ.. އިސްތިއުފާ.... ސަރުކާރު ބޮޑުތަނުން ފޭލިވެއްޖެ..\nޖުލައި 1, 2020 17:26\nވަރަށް ތަފާތު ކޭސް އެއް ދޯ.. މީގަ ފުލުހުންނަށް ތަހުގީގު ނުކުރިއަސް އެބަ އިނގެ ހުރިހާ ކަމެއް.. ކުރަން ޖެހޭ ސަބަބެއް ނެތްކަންވެސް..\nޖުލައި 1, 2020 17:29\nތިޔަށްވުރެ މާ އާދައިގެ ކަންކަމުގަ ޒުވާނުން ހައްޔަރުކޮށްގެން ގެންގޮސް އެވަގުތަކު ބްލެޑާގަ ހުރިއްޔާ ހުރި ގޮރެއް ނަގައިގެން ޓެސްޓްކުރޭ. މިފަހަރު ކިހިނެއްބާ މިވީ ޔޫރިން ޓެސްޓް؟\nޖުލައި 1, 2020 18:38\nސަފާރީގަ އޮތް ޕާޓީއަކަށް އެ ދިޔައީ ގުރުއާން މުބާރާތެއްގަ ބައިވެރިވާން.\nޖުލައި 1, 2020 17:34\nމިއޮތީވާ ސަރުކާރެއް . ޕޮލިސްކޮމިޝަންގެ ޙާލަތު. މަޖިލީސް ވެސް ވަނީ ރައްޔިތުންގެ ކިބައިން ފޭރިގަނެ ކެނެރީގެ ނަޝީދު މުނިފޫހި ފިލުވާ މާލަމަކަށްވެފަ. ސަރުކާރު ހިންގަނީ ލިޔެކިޔަންވެސް ނުދަންނަ ޖާހިލެއްގެ ބެލުމުގެ ދަށުގަ މުޅިގައުމު ދޮވެނިމިއްޖެ ސަހަރޯ.\nއެހެންވީމާ ޕޮލިހައް ގެންދަންޖެހޭވަރު ކަމެއްވެސް ހިނގާފަކާއެއްނެތްތާ..\nޖުލައި 1, 2020 17:35\nއެމީހުން ޕާރޓީއެއްވެސް ނުކުރޭ.. ރޭޕްކުރިކަށް ބުނާމީހާ ސަފާރީއަށް ނުވެސްދޭ\nތީގަ ވާނެގޮތް މިއީ: އާން މު ސިފައެއްގަ ފުލުހުންގެ އިހު މާލުވާކަ މަށް މޑޕ އިން ކިޔަންފައްޓާ ފުލުހުން ބަދުނާ މުކުރާނެ. މި އިހު މާލުގައި އަޖައިބެއްހެން ކޮ މިޝަނާރ އޮފް ޕޮލިސް އެ މްސީ ހަ މީދު އިސްތިސްނާވާނެ. ކުއްވެރިވާނީ އި މުރާނު. މަޖްލިސް ވޯޓުން އެސޮރު ބޭރުކޮށްލާނީ.\nޝާހީ ރޭޕިސްޓު މިނިވަން. ޢަންހެނުންގެ ހައްގެ ، ނަސްލީ ހަ މަހަ މަކަ މުގެ ހައްގެ، ޖިންސީ ގޯނާގެ ޝިކާރައަށްވީ މީހާގެ އަނގަ ބަންދުވާނެ.\nމަކަރުހެދު މުގައި ޖީހާނެކޭ ފިޓް ފަޒީލެކޭ ތަފާތެއްނެތް. މޑޕ އެކޭ ކުރިން އައި އެހެން ވެރިކަންތަކެކޭ ތަފާތެއް ނެތް. ޢެން މެންވެސް އަ މިއްލަ މަސްލަހަތަށް އުޅެނީ. ގޯސްވަނީ ހަ މައެކަނި މަސްލަހަތު ފުށުއެރީ މަ.\nޖުލައި 1, 2020 17:42\nގެންދިޔަ2މީހުންގެ ޔޫރިން ޓެސްޓް ކުރާކަށް ނުޖެހޭ. ސަބަބަކީ އެއީ ރޯޔަލް ފެމިލީގެ ބާފުޅުންނަށްވުން. އާދައިގެ ރައްޔިތަކުނަަމަ ޓެސްޓް ކުރީސް. އެއީ ދިވެހި ގާނޫނަކީ ނުފޫޒެއްނެތް، އާދައިގެ ރައްޔިތުންނަށް ހަމައެކަނި ހަދާފައިވާ އެއްޗެއް.\nނުފޫޒުވެރިން އުޅުއްވާނީ ގާނޫނުން މަތީގަ.\nޖުލައި 1, 2020 17:46\nސާބަހޭ ގުނބޯ ނާލީސް ތަކެއް\nޖުލައި 1, 2020 17:50\nޖުލައި 1, 2020 17:51\nރޯޔަލް ފެމިލީވީމަ ޓެސްޓް ނުކުރާނެ ދައްކާވާހަކަ މިޙާރުމިވެރިކަން ގެނައިބަެިގަޑުއަގައިން ނުބުނެ ތިބޭނެ ބޮޑުބަލާވެރިކަމެއް މިގައުަމައް ޖެހިފައޮތް\nޖުލައި 1, 2020 17:55\nމަތް ﷲ ގަންދީ ހުވާކޮށްގެން ތިބޭމީހުން ހަދާތެދުމީ! ދެން ކިހިނެތް މިމީހުން ކުރާ ތަޙްޤީޤް ތަކުގައި މިމީހުން ކަންތައް ކުރާނީ!\nޖުލައި 1, 2020 17:57\nއެއީ ސަފާރީ އެއް ކަމަށް ބެލެވޭބާ .އަނެއްކާ ހީވާ ގޮތުން ސަފާރީ ކިޔާ އެއްޗެއް ނުވެސް އޮވޭ ވީމާ ދަޢުވާ ބާޠިލް އެހެން ނޫން ތޯ\nސުބުހާނަށްﷲ. މަހުޝަރަށް ޙާޒިރުކުރެވޭނެ ކަންވެސް ނޭނގެނީތަ؟ ޙަސްބިﷲ ވަނިޢުމަލްވަކީލް ޒައްރެއްގެ މިންވަރު ކުށެއް ކުރިމީހާވެސް އެކަން ދެކޭނެ ދުވަހެެއް އަންނާނެކަން ކަށަވަރު.\nފުލުހުންނާއި ދިމާވި2މީހުންނަކީ، ޖިންނީން ކަމަށް ދެންބުނޭ!\nޖުލައި 1, 2020 18:04\nޕާޓީ މީހުނަށްވީމަ މިދުނިޔެމަތީގަ އޮޅުވާލަން މަސައްކަތް ކުތެވިދާނެ. އަދި މިދުނިޔެ މަތީގަ ކުށްވެރިންނަށް އަދަބުވެސް ނުލިބިދާނެ. އެކަމަކު ތިހުރިހާ ކަމެއް ބޭޒާރުވެ ވޭންދެނިވި ބޮޑު އަޒާބެއް ލިބޭނެ ދުވަހެއް އޮތްކަން ުުުުުުުުުުުުުުުުުުުުުުުުުުުުުުުުުުުުުުު މިދުނިޔެ މަތީގަ ހިތުހުރިހާ ގޮތަކަށް އުޅޭ މީހުނަށް ނޭންގެނީބާ. އެދުވަހަކުން ތިޔަ ރީނދޫ ޕާޓީއެއްވެސް ސިޔާސީ މީހުނެއްވެސް ނުތިބޭނެ. އެދުވަހުން ﷲގެ ކުޅަދުންވަންތަ ކަމުން ކުށްވެރިން ބޭޒާރު ވެގެން ދާނީ ހުރިހާ މީސްތަކުންގެ ކުރިމަތީގަ. ފުލުހުންނާ ސިފައިންނަށް އެދުވަހަކުން މަތި އޮއްބާކަށް ހެދޭނެ ދޮގެއް ނޯންނާނެ.\nތިޔަބުނާ ބަޔަކު އެބުނާ ސަފާރީއަކަށް ދިޔަކަމަށް ބެލެވޭތަ އަނެއްކާ؟؟؟؟\nޖުލައި 1, 2020 18:28\nޢެތަނުގަެި ބަޔަކު ތިބިކަށް ނުބެލެވޭ. ޢަންހެންކަމަށް ނުބެލެވޭ. ސަފާރީއެއްކަމަށް ނުބެލެވޭ. ޕޮލިހުންކަ މަށް ނުބެލެވޭ.\nޖުލައި 1, 2020 18:37\nކޮންސަފާރީއެއް؟..ކޮން ރޭޕެއް؟.ކޮން މަސްތުގެ ހާލަތެއް؟..ކަ މެއް ވެއްޖެތަ؟...ހައްހައްހައް...\nޖުލައި 1, 2020 18:39\nމިވަރުން ދަންޔާ ރައީސުލްޖުމްހޫރިއްޔާއަށް ރައީސް އޮފީހަށް ދާން ނުކުމެފައި ރައްޔިތުންގެ މަޖުލީހަށް ވެސް ވަޑައިގެންފާނެ އެއީ 25 އަހަރު މެންބަރުކަން ކުރައްވާފައިވާތީ\nމަޖިލީހުން އަނެއްދުވަހު ބަޔާނެއް ނެރުއްވާނެ ރައީސް މަޖިލިހަށް ވަޑައިގަތީ އޮޅިގެންނޭ.....\nއެކަން އެހެން ދިމާވީ ސެކިއުރިޓީ މީހުންނަށް އެރި އޮޅުމަކުންނޭ\nޖުލައި 1, 2020 18:41\nއޮޅިގެން ވީ ކަމެއް'''' މަސްތުވިކަން މިހާރު ބަލަނީ ވަހުން ކުއްތާ ނެތުމުން އެކަން ނުވީ\nއޮޅޭ ވަރުން ހާދަ ކަމެކޭ މާދަމާ ރައީސުލްޖުމްހޫރިއްޔާ އޮޅިގެން އިސްތިއުފާ ވެސް ދެއްވަވާފާނެ އެނެއްދުވަހު ރައީސް އޮފީހުން ހޫދު ބުނާނެ އެއީ އިދާރީ އޮޅުމެކޭ ......\nވީހާލެއްގައިވާން ގެނައި އެޖެންޑާ 19 ތަފާތުވާނެ.\nއަނެއްކާ ޕޮލިހުން އެމީހުންގެންދިޔައީ ޔޮޓުގައި ދަމުނަމާދުގެ ގިޔާމުގައި ތިއްބައިތޯ؟\nމަންނާނަށް އޮޅިދާނެ...... ފުލުސް ކުދިން ނަށް މިވަރުން އިނގޭނެ\nމުޅި ފުލުހުންގެ މުއައްސަސާގެ ތާރީޚްގައި ވެސް މިއަދަކީ ލަދުވެތި ދުވަހެއް\nމިއޮތް ވާ ސަރުކާރެއް އޮޅިގެން އެނެއްމީހާ އިސްތިއުފާ ވެސް ދީފާނެ\nވިކިލީކްސް އިން ލީކް ކޮށްލި ރިޕޯޓް މިހާރު ތިދުކަން އިނގިއްޖި އެމެރިކާ މީހުން ތައްޔާރު ކުރި ރިޕޯޓް ގައި އޮތް 18 މަސް ދުވަސް ތެރޭ ރައީސް ސޯލިހު ބޭސް ކުރަމުންދާ ބަލީގެ އަލާތްމާތް ފެންނާނެއޭ އިއްޔެ އެފެނުނީ ބޮޑު އަލާމާތް ސަރުކާރު ހުޅުވޭނެކަމަށް ބުނެވުނީވެސް އޮޅިގެން ..... ވަޒީރުންގެ ހާލުވެސް މިވަރު... މިސްކިތް ހުޅުވާނެކަމަށް ބުނެވުނީ އޮޅިގެން ... ފްލެޓް ދޭނެ ކަމަށް ބުނެވުނީ އޮޅިގެން\nއޮޅިގެން ބުނެވުން އެއްޗެއް ކަމަށް ވާނީ\nސަދޫމް ގެ މައްޗައް ދިވެހިން ކުރިހޯދައިފި ....\nޖުލައި 1, 2020 19:05\nއެމީހުން ސަފާރީއަށް ދިޔަތަ... ޕާޓީކުރިތަ؟. މަންނާނު....\nކަލޭވެސް މަރުވާނޭޭ...... އެހެން ދުވަހެއް އޮތްކަ މެއް ހިތަށް އަރާތަ؟........\nދެންވަރަ އިތުބާރު ކުރާނެ ތިދެން ކުޑަކުއްޖަކަވެސް އެގޭކަމެއް..\nޖުލައި 1, 2020 19:17\nސަދޫ މްއަށް ބަދަލުވަނީތޯ..!؟ ބަކަށިގަނޑަށް ހުކުންކުރިގޮތައް..!؟ ދެންކުއްވެރިވާނީ މަންޖެބާ...\nޖުލައި 1, 2020 19:23\nމަންޖެ ކުއްވެރިވެ ނިމިއްޖެ މާދަމާ ޑީޕޯޓް ކޮއްލާނެ.\nޖުލައި 1, 2020 19:21\nޕޮލިހައް ގެންދިޔަމީހުންނަކީ ދިވެހިރައްޔިތުންނަށް ނުވާތީ ޓެސްޓްކުރުން އެހާމުހިއްމެއްނޫން. ކިާސަޅި.\nއޮޅިގެންނަމަވެސް މިގޮތައް މައްސަލަ ތަހުގީގު ކުރެވޭތީ ދަންޖެހިގެން މަރުވާންޖެހެނީ.\nޖުލައި 1, 2020 19:26\nމިއީ ސަރުކާރެއްގެ ސިފާގައި އައި މުސީބާތެއް.\nޖުލައި 1, 2020 19:28\nބަލަ ތިޔަމައްސަލަ ކީއްކުރަންތޯ ފުލުހުން ބަލަނީ ، ތިޔައީ ބާތްޑޭޕާޓީއެކޭ ފުލުހުން ތިކަހަލަ ކަންކަން ބަލާ ނޫޅެމޭ ބުނެލިނަމަ ސަޅިވީސް ،\nޖުލައި 1, 2020 19:30\nތިޔަބުނާ ސަފާރީ އަކީ ބޯޓެއްތަ؟\nޖުލައި 1, 2020 19:33\nމި ފެންނަނީ ރާއްޖޭގައި ސަރުކާރާއި ގުޅިފަ ހުންނަ މާފިޔާގެ ނުފޫޒު އޮތް މިންވަރު.. ބިރު ދައްކާލީމަ އެ ފަކީރު ދެން ވާހަކަވެސް ބަދަލު ކުރަންތާ ޖެހޭނީ.. އޭނާ އޭނާގެ އަމިއްލަ ވަޒަނުގައި މިނިވަންކަމާއި އެކު އުޅެމުން ތިޔަކަންތައް އަސްލު ހިނގާދިޔަގޮތް ކިޔައިދެވޭނީ.. އަދި އޭނާގެ އާއިލާ އަކީ ބާރާއި ނުފޫޒު އޮތް ބަޔެއްނަމަ މިތަނައް އެތަނުގެ މާފިޔާފޮނުވައި އޭނާގެ އަނިޔާވެރިންނައް ގޮތްގޮތް ހެދުންވެސް އެކަށީގެންވޭ. ކޮންމެއަކަސް މިއޮތީ ވަރައް ނުބައި ކަމެއް ހިނގާފަ. އެހެން ނޫންނަމަ ރައްޔިތުން މިކަމާއި މިހާވަރައް ބަސް ބުނެ ނޫޅޭނެކަންނޭނގެ. އަނެއްކާވެސް ބަދުނާމު މިވަނީ ފުލުހުންގެ މުއައްސަސާ..\nޖުލައި 1, 2020 19:37\nދީސް ރޯޔަލްސް. ކޭން ގެޓްއަވޭ ވިތް އެނީތިންގ. މިކަން އޮއްބާލަން ހިފާފަތިބި މީހުނަށް ސާބަސް. މިފަދަ ކަމެއް ދިމާވެދާނެ މާދަން ތިޔާގެ އާއިލާ މީހަކަށްވެސް. ދޫކޮށްލައިފިއްޔާ ދެން ކުރާނީ ހަމަ މިވަރުގެ ބޮޑެތި އެހެން ކަންތައްތައް.\nކޯޓުގަވެސް ވިމާ ފިސާރި ތެދުހެކި މިމީހުން ހުންނާނީ ދީފާ..އަދި ބޭއިންސާފުން އެތަކެއް ބަޔަކައް ހުކުމް ތަންފީޒު ކުރެވިފާ..\nޖުލައި 1, 2020 19:43\nމިދައްކަނީ ދޮގުވާހަކައެއް ކަމުގައި ވަންޏާ މިކަލޭގެ ދުލުގައި ގޮށެއްޖައްސަވާ ފާނދޭއެވެ! އާމީން!\nޖުލައި 1, 2020 19:45\nބާތަކަށް އަދި ވަނަސް ރަލެއް ނުބޯނެ..ރަގަޅަށް ފެންވަރާގެން ނިކުމެދާނެ\nޖުލައި 1, 2020 19:52\nއެ3މީހުން ނުވެސް ހައްދަވާ. އެއްވެސް ސަފާރީއަކު އެއްވެސް ކަމެއް ނުހިނގާ، ދެން ކުރިން ފުލުހުންގެ ނަމުގައި ތަފާތު ގޮތަކަށް ބަޔާން ނެރުނީ ކާކުތަ؟\nޖުލައި 1, 2020 19:55\nބޮއެގެން ބިއްޖެހިފަ ތިބޭއިރުވެސް ބުއިކަމަށް ނުބެލެވެންޏާ ދޯ؟\nޖުލައި 1, 2020 19:59\nޕޮލިހުން ހަދާނެތަ ދޮގެއް.\nޖުލައި 1, 2020 20:02\nޑިންގީ އަނބުރާ އަންނަންދެން މަޑުކޮށްގެން ހުއްޓައި، ދެ ފިރިހެނަކު ވަރަށް ބޮޑަށް މަސްތުވެގެން އައިސް ގައިގައި އަތްލައި ވިކްޓިމްއާއެކު ގަދަކަމުން ނެށުމުގެ މަސައްކަތް ކުރިއެވެ. އެމީހުންނާއެކު ނެށުމަށް ދެކޮޅު ހެދުމުން ”ވީ އަރ ދަ އޯރނާރސް އޮފް ދަ ބޯޓް، އެންޑް ވީއަރ ވެރީ ޕޮލިޓިކަލީ ޕަވަރފުލް ޕީޕަލް“ ކަމަށް ބުނެ އަނެއްކާވެސް ގައިގެ އެތަން މިތަނުގައި އަތްލައި ގައިގޯޅިވާން ފެށިއެވެ. އެހިސާބުން ވިކްޓިމް އެމީހުންނާ ދުރަށްގޮސް ސަފާރީގެ ޑެކް މައްޗަށް އަރައި ސަންބެޑް މަތީގައި އިށީންދެގެން އިންދައި އަނެއްކާވެސް އެދެމީހުން ވިކްޓިމް ކައިރިއަށް އައެވެ\nޖުލައި 1, 2020 20:12\nދިވެހި ސިފައިންނަކީ ވެރިން ކުޅެންގެންގުޅޭ ރޮބަޓް ތަކެށް.\nޖުލައި 1, 2020 20:25\nމިދުވަސްވެސް ފެނިއްޖެ މިފެންނަނީ ސަރުކާރު ވެއްޓުމުގެ އަލާމާތް މާލަސްވެސްވެއްޖެ މުޅިގައުމު ހަރާބް ހަލާކް އޮޅުންބޮޅުން މިހާ ބޮޅުގިނަސަރުކާރެއވެސް ޔަގީސް ނޯންނާނެކަން\nޖުލައި 1, 2020 20:58\nތިބީދައިން ފުލުހުން ކަންކުރަންޏާ މާލޭމުނިސިޕަލްޓީ ވޮޗަރުންނާ ތިޔަ ސީން ހޭންޑްލް ކުރި ފުލުހުންނާ ކޮބާ ތަފާތެއް. ދައުލަތުން ބޮޑު ހޭދައެއްކޮށްގެން ފުލުހުން ތަމްރީންކުރުމުގެ އެއްވެސް ބޭނުމެއް އެބައޮތްބާ. މަންނާނުމެން ތަންތަނަށް އަރާ ދެެއުޅިއެއްނުވާ ވާހަކަ ނުދައްކާ. އަދި ފުލުހުން ވަކިކަމެއް ސާބިތުކުރަން އުޅުމަކީވެސް ކޮށްގެންވާނެ ކަމެއްނޫން. ތަހުގީގުކުރުމުގެ މާނަޔަކީ ކަމުގެ ހަގީގަތް ހޯދުން. ވަރަށް ދޯހަޅި ވާހަކަތަކެއް އިންޗާޖޭ އެބުނާމީހަކު އެދެއްކީ\nޖުލައި 1, 2020 21:19\nއެ ކުއްޖާ ޑިންގީއަށް އަރަނިކޮށް ވެއްޓުނީ. އެ ދެެމީހުން އެ ކުއްޖާ ސަލާމަތް ކުރީ. ފާލަމަށް އަރުވާފަ ފަސްޓް އެއިޑް ދިނީ. ޖޫނިއަރ ޕޮލިހަށް ނުބައެއް ކަމަށް ހީވީ. އެ ދެބޭފުޅުން ބަދުނާމުވީ. ޙަގީގީ ވިކްޓިމުންނަކީ ނިކަމެތި އެ ދެ ފިރިހެން ބޭފުޅުން. ސިމްޕަތީ ސިމްޕަތީ ސިމްޕަތީ\nޖުލައި 1, 2020 21:27\nތިބީދައިން ފުލުހުން ކަންކުރަންޏާ މާލޭމުނިސިޕަލްޓީ ވޮޗަރުންނާ ތިޔަ ސީން ހޭންޑްލް ކުރި ފުލުހުންނާ ކޮބާ ތަފާތެއް. އެފަދަ ހާދިސާއެއް އެފަދަ ދަންވަގުތެއްގަ ސަފާރީއެއްގަ ހިގިކަމަށް ބުނާކަމުގަ ވަނީނަމަ ތުހުމަތު ކުރެވުނު މީހުންނާއި އަދި ވިކްޓިމްވެސް އެވަގުތު ތިބި ހާލަތް ކަށަވަރުކުރުން އެއީ ފުލުހުންގެ މައްޗަށް ކުރުން ލާޒިމުކަމެއް. ވަސީލަތް ހުންނާނެ ސްޓޭޝަނުގަ. ދައުލަތުން ބޮޑު ހޭދައެއްކޮށްގެން ފުލުހުން ތަމްރީންކުރުމުގެ އެއްވެސް ބޭނުމެއް އެބައޮތްބާ. މަންނާނުމެން ތަންތަނަށް އަރާ ދެެއުޅިއެއްނުވާ ވާހަކަދެއްކުމުން އެގިހާމަވަނީ ތިޔަފދަ ޒިންމާދާރު މަގާމެއް އަދާކުރުމުގެ ގާބިލުކަމެއް ނެތްކަން. އަދި ފުލުހުން ވަކިކަމެއް ސާބިތުކުރަން އުޅުމަކީވެސް ކޮށްގެންވާނެ ކަމެއްނޫން. ތަހުގީގުކުރުމުގެ މާނަޔަކީ ވަކިފަރާތަކަށް ބުރަނުވެ ކަމުގެ ހަގީގަތް ހޯދުން. ތަހުގީގުގެ ހޯދުންތަކުން ސާބިތުވާކަމެއް ސާބިތުވާން ޖެހޭނީ. ކުރީބައިގަ ވަކިކަމެއް ވަކިގޮތަކަށް ނިންމައިގެން އެކަމެއް ސާބިތުކުރުން އެއީ އޮންނަގޮތެއް ނޫން. ވަރަށް ދޯހަޅި ވާހަކަތަކެއް އިންޗާޖޭ އެބުނާމީހަކު އެދެއްކީވެސް.\nޖުލައި 1, 2020 21:31\nއެކުއްޖާ ސަންޑެކުމަތީން ފުންމާލީ މަޖާކޮއްލަން.. ދެން އެކަމަކު ފުރަބަންދުކޮއްފަ އޮއްވާ އެބޯޓައް އެ ދިވެހީންތަކާއި އެކުއްޖާއަށް އެރުނީމަ އެކަން ކުއްވެރިނުވީ ކީއްވެ..؟އެޗްޕީއޭ އަކުން ނުވަތަ ފުލުހަކުން ޕާޓީ ކުރަން ވަކި ފާހެއް ދޫކުރިކަމަކައް އަޑެއްނާހަން..\nޖުލައި 1, 2020 22:16\nބަލަ މީގެކުރީގަ އެފަދަ ކޭހެެއް ފެނިޖެެއްޔާ ވަގުތުން ސާންޕަލުނަގާ ޓެސްޓް ހަދާ މިފަހަރުމިމައްސަލާގައި ޕޮލިހުން މިތިބީއަދިރިވެފާތަ ނުވަތަ ރިސްވަތަށްހެެއްލުނީދޯޯ ؟ކުބައިތަކަލޭމެންކުރިހުވާ މިއޮތީވާސަތުކާރެއް ވައުދުނުފުއްދޭސަރުކާރު ، ކުބައިތަ ވިހާކޮންމެކުއްޖަކަށް ދޭންބުނި ހަދިޔާފޮށީގެވައުދު\nޖުލައި 1, 2020 22:47\nމޫދަށް ފުންމާލީ ރޭޕްން ހިނާގަތުމަށް. ޢެއަށްފަހު ވާނީ ރޭޕް ނުވާކަމަށް. ޕޮލިހަށް ގެންދިއުމުގެ ކުރިން އޭނާވަނީ ހިނަގެންފައި. ޢެހެންވީމަ ރޭޕް ނުވާކަމަށް ނިމުނީ.\nޖުލައި 1, 2020 22:55\nނާޒިމް ގެ ތިކަހަލަކިތަންމެ މައްސަލައެއް ފެނިފައިވޭ\nޖުލައި 1, 2020 23:50\nއަޅެ މި މީހުން ﷲ އަށް ނިރެއް ނުގަނޭބާ މިފަދަ ބޮޑެތި ދޮގުތަކެ އް ހަދާކަން މީ ﷲ ގަންދީ ހުވާކޮންގެން ތިބިބަ އެ އްތަ މަރުމަތީން ހަދާންވޭބާ\nޖުލައި 2, 2020 07:50\nކޮމިޝަނަރުގެ މައްސަލައެއް ނޫން. އަޅައިގެން ހުރި މާސްކު ގޯހީ. ދޮގުހަދަނީ އެ މާސްކު. މަސްތުވެފާ އޮތީ ސަފާރީ.\nޖުލައި 2, 2020 09:02\nވަޒީފާގެ ބިރު އިންތިހާޔަށް ކުރިމަތިވީމަ ވާނީ ތިހެން، އެހެން ނޫނީ މި ރިފޯމް އެޖެންޑާގަ ނަގާ ހޫރާލާނެ،، ތި ބައްޓޭ ތީ ވައިޖެހޭ އަތަކަށް އެންބުރޭ ސޮރެއް އެއްވެސް އެއްޗެއް އެނގިގެން އުޅޭ ސޮރެއްނޫން،،


މުޅި އުމުރަށްވެސް ލޯބި ވާނަމެވެ…… (6 ވަނަ ބައި) – Esfiya\nވަގުތުކައިރިވަރަކަށް ބޯޓަށް އަރަމުން ދިޔަ މީހުންވެސް އޭރު ގިނަވަމުން ދިޔައެވެ. ކޮންމެ މީހެއްގެ މޫނަށްވެސް އަހަރެން ވަކިވަކިން ބަލަން އިނީމެވެ. ތޫއާދޭތޯއެވެ. ނަމަވެސް ފުރަން ފަސްމިނިޓްވީ އިރުވެސް ތޫއެއްނާދެއެވެ. އަހަރެން މާޔޫސްވިއެވެ. ނިހާލުމެން ތޫއަންނާނެކަމަށް ބުނަމުން އަހަރެންގެ ހިތްހަމަޖައްސަން މަސައްކަތް ކުރަމުން ދިޔައެވެ. އެމީހުން އެދުނީ އެންމެފަހުން ތޫއަށް ގުޅުމަށެވެ. ފޯނުމަތިން ހަނދާންވީވެސް އެވަގުތުއެވެ. އަހަރެން އަވަސްއަވަހަށް ފޯނުނަގާ ތޫގެ ނަންބަރަށް ޑައިލް ކުރަން އުޅުނީމެވެ. ނަމަވެސް އޭގެ ކުރިން އަހަންނަށް ފޯނެއްއައެވެ. އަހަންނަށް ބަލާލެވުނީ ނިހާލުމެން މޫނަށެވެ. ހައިރާންވެ ހުރެއެވެ. ގުޅަނީ ތޫއެވެ. އަހަރެން އަވަސްއަވަހަށް ފޯނުނެގީމެވެ. ”ތޫ ކޮންތާކު؟” ތޫ އެއްޗެކޭ ބުނުމުގެ ކުރިން އަވަހަށް އަހަންނަށް އަހާލެވުނެވެ. ”އަހަރެން މިއިނީ ކާރު ތެރޭގައި. ވަރަށް ލަސްވެއްޖެ. މިހާރު ބޯޓު ނައްޓާ ނުލާކަމެއްވެސް ނޭނގޭ…. ކާރެއް ނުލިބިގެން ލަސްވީ…..” ތޫވެސް އަވަސްވެފައިވާ އަޑަކުން ބުނެލިއެވެ. ”ބޯޓު ނައްޓައެއް ނުލައޭ….” އަހަންނަށް ބުނެވުނުއެއްޗެއް ހަނދާންވީ މާފަހުންނެވެ. ނިހާލު އަހަރެން ގައިގައި ވިކައިގަތުމުންނެވެ. ތޫ ކީކޭހޭ ކިޔާފައި އެކަމާއި ސުވާލުކުރިއެވެ. އަދި އަހަންނަށް އެނގުނީ ކިހިނެއްހޭވެސް އަހާލިއެވެ. އަހަންނަށް ބުނާނެ އެއްޗެއް ނޭގުނެވެ. އަނގައޮޅުނެވެ. އަހަރެން އިތުރަށް ވާހކަނުދައްކާ އަވަހަށް ދިޔުމަށް ބުނެފައި ފޯނުކަނޑާލީމެވެ. ފޯނު ބާއްވަމުން އަހަރެން ހިންހަމަޖެހުމުގެ ނޭވާއެއް ލީމެވެ. ތޫ އަންނަކަން އެނގޭތީއެވެ. އަހަރެން ބަލާލީ ރައްޓެހިންގެ މޫނަށެވެ. އެމީހުން ހެވިލާފައި ބަލަންތިއްބެވެ.\nމާގިނައިރުތަކެއްނުވެ ތޫ ބޯޓަށްއެރިއެވެ. ތޫގެ ނަޒަރުގައި އެނަމެފުރަތަމަވެސް އަޅައިގަތީ އަހަރުމެންނެވެ. އޭނާ ހުރީ ލޮލުން ފެންނަ އެއްޗެއް ގަބޫލުކުރަން ދަތިވެފައި ކަހަލަގޮތަކަށެވެ. ކައިރިޔަށް އައިސް ތޫ އަހަރެންގެ މޭމަތީގައި އިނގިލިން ޖައްސާލިއެވެ. އެއިނގިލީގައި އަހަރެން ހިފުމުން ތޫއަށް ހައިރާންކަމާއެކު ބަލާލެވުނެވެ. އަދި ހަމަރަނގަޅަށްވެސް އަހަރެން އެތާގައި ހުރީތޯ އަހާލިއެވެ. އަހަރުމެން ހެމުން އާއެކޭ ބުނީމެވެ. ތޫގެ މޫނުމައްޗަށް ހިނިތުންވުން އައީ ދެނެވެ. އަހަރުމެން ދާތީ އޭނާ ވަރަށް އުފާވާ ވާހަކަ ބުންޏެވެ. އެވަގުތު ބޯޓުގެ އިންޖީނު ސްޓާޓް ކޮށްލިއެވެ. އަހަރެން ވަގުތުން ބޭރަށް ނުކުތީމެވެ. މަންމަމެން ތިބިތޯ ބެލުމަށްޓަކައެވެ. އެމީހުން އޭރުވެސް ތިއްބެވެ. އަހަރެން ހަނާއެޅީމެވެ. އެވަގުތު ފޯނަށް މެސެޖެއް އައެވެ. ކުޑާއްތަގެ މެސެޖެކެވެ. ”ދެންމެ ބޯޓަށްއެރީ ތޫދޯ…….. ފަހަރި ވަރަށް ކިއުޓް……” އަހަރެން ބަލާލި ކުޑާއްތަގެ މޫނަށެވެ. ހިނިތުންވުމާއިއެކުއެވެ. އަދި އާނއެކޭ ބުނެލުމުގެ ގޮތުން ބޯޖަހާލީމެވެ. ކުޑާއްތަވެސް ހީނލިއެވެ. ބޯޓް ޖެޓީން ނައްޓާލީ އަހަރެން އެމީހުންނަށް ހަނާއަޅަމުން ބަލަން ހުއްޓައެވެ. ބޯޓް ފަޅުން ނުކުތުމުން މަންމަމެން ކާރަށް އަރައިގެން ނައްޓާލިއެވެ. އެމީހުން ދިޔުމާއިއެކު އަހަރެން އެތެރެއަށް ވަނީމެވެ. އޭރު ތޫ ނިހާލުމެން ކައިރީގައި ޖައްސާލައިގެން އިނެވެ. އެމީހުން ތޫއަށް ދަތުރު ހަމަޖެހުނު ގޮތުގެ ހުރިހާ ވާހަކައެއް ކިޔައިދިނެވެ. އަދި އެރަށަށްގޮސް ތިބޭތަނުގެ ވާހަކަވެސް ބުންޏެވެ. ތޫއަށް އުބެއިދުބޭއަކީ ކާކުކަމާއި އަދި އެގޭ ހުންނަނީ ކިހާހިސާބެއްގައި ކަންވެސް އެނގުނެވެ.\nބޯޓް ނައްޓާލައިގެން މާގިނައިރު ނުވަނީސް ބޯޓުގައި ތިބި ގިނަމީހުން ޖައްސާލީ ނިދާށެވެ. އެކޮޅަށް ދެވޭނީ ހެނދުނުގައިކަމަށް ވާތީއެވެ. އަހަރުމެން ދިޔައީ ބޯޓުގެ މައްޗަށެވެ. އެތާގައި ފިރިހެން ވެރިންގެ ދެތިން ބަޔަކުއުޅުނެވެ. އަހަރުމެންވެސް ގޮސް އެއްފަރާތެއްގައި ޖައްސާލީމެވެ. ތޫއިނީ އަހަރެންގެ ކައިރީގައެވެ. ބޯޓުގެ މަތި ވަރަށް ފިނިއެވެ. އަހަރެން ވަށައިގެނ ބަލާލީމެވެ. އުޑާއި ކަނޑު ހާމަޔަށް ފެންނަން އޮތެވެ. އަރާމު ފިނި ވައިރޯޅިތައް ގައިގައި ބާރުބާރަކަށް ބީހެމުން ދިޔައެވެ. ފުރިހަމަވާން ކައިރިވެފައިވާ ހަނދު ދުނިޔޭގެ ރީތިކަމަށް ސަނާކިޔަމުންދިޔައެވެ. ހީވާގޮތުންނަމަ އެރެއަކީ ހަނދުމަހުން ތޭރަ ވިލޭރޭއެވެ. އުޑުމަތި ސާފު ރީތި ރެއެއްކަމުން ގިނައަދަދެއްގެ ތަރިތައް ވިދާ ބަބުޅަމުން ރޭގަނޑުގެ ރީތިކަމަށް އިތުރު ފުރިހަމަކަން ގެނެސްދެމުން ދިޔައެވެ. އަހަރެން ތޫއަށް ބަލާލިއިރު ތޫއިނީ މިރީތި މަންޒަރަށް ގެއްލިފައެވެ. އަހަރެންގެ ތުންފަތްމައްޗަށް ލުއިހިނިތުންވުމެއް ވެރިވިއެވެ. ހާމަޔަށް ފެންނަންހުރި ރީތި ހަނދަށްވުރެ އެމޫނުގެ އުޖާލާކަމާއި ރީތިކަން އެތައްގުނަޔަކަށް އިތުރުވުމުންނެވެ.\nދައްކާނެ މާގިނަ ވާހަކަތަކެއް ނެތުމާއިއެކު އެރޭ މަތީގައި ތިބެގެން އަހަރުމެން އެކިއެކި ކުޅިވަރުތައް ކުޅުނީމެވެ. ބަސްގޭމުތަކާއި ލަވަބާޒީއެވެ. އަދި އެމީހެއްގެ ހަޔާތުގައި ދިމާވެފައިވާ އެންމެ މަޖާކަމެއްގެ ވާހަތައްވެސް އެކަކުއަނެކަކާއި ހިއްސާ ކުރީމެވެ. ޖޯކުތައް ކިޔައިދީ ހުނުނީމެވެ. އެވަގުތުއެއީ ޙަޔާތުން ފިލުވާލަން ދަތި ވަގުތެކެވެ. ތޫގެ ހުނުމާއި ހިނިތުންވުން އަހަރެންގެ ހިތުގެ އެންމެ ފުނުގައި ބިންވަޅުނެގިގެން ދިޔައެވެ. އެހިނިތުންވުން އަބަދުގެ އަބަދަށް އެމޫނުމަތީގައި ވުމަށާއި އެއުފާވެރިކަން ތޫގެ ޙަޔާތުގައި އަބަދުގެ އަބަދަށް ވުމަށްއެދި އެވަގުތު އަހަންނަށް ދުޢާކުރެވުނު ވަރެއްވެސް ނޭގެއެވެ. އަހަންނަށް ވެގެންވާނަމަ ތޫގެ ޙަޔާތަށް ހިތާމައިގެ ހިޔަނިވެސް އެޅުނަކަނުދޭނަމެވެ. އަހަރެންގެ މީހަކަށް ތޫ ވެއްޖިއްޔާ ދުނިޔޭގެ ހުރިހާ އުފަލެއް ތޫއަށް ހޯދައިދޭނަމެވެ. އެލޮލުން ކަރުނައިގެ އެންމެތިކެއްވެސް ބޭކާރުކޮށް ނުލާނަމެވެ. ތޫގެ ހިނިތުންވުމަށް ގެއްލިފައި އިންވަރު އަހަންނަށް އިހުސާސްކުރެވުނީ ބޯޓް ތެޅިލުމުންނެވެ. އެވަގުތު ތޫ އައިސްޖެހުނީ އަހަރެންގެ ގައިގައެވެ. ވަގުތުން ތޫ ސޮރީއޭ ބުނެލިއެވެ. އަހަންނަށް ހުރެވުނީ ތޫއަށް ބަލާށެވެ. އަވާރާވެފައެވެ. އަދި އެއްފަހަރު ބޯޓް ތެޅިލާނެނަމައޭ އަހަރެންގެ ހިތަށް އެވަގުތުއެރިއެވެ.\nކުޑަހުވަދުއަށް ދެވެންދެން ބޯޓުމަތީގައި ނުނިދައި މަޖާކުރުމުގައި ތިބެން ނިންމައިގެން އަޔަސް މެންދަމަށް އެޅުނުފަހުން އެންމެންގެ ލޮލުން ނިދީގެ އަސަރު ފާޅުވާން ފެއްޓިއެވެ. އަހަރެން ފިޔަވައެވެ. ނިދި އަހަންނާއި އެތައް މޭލެއްގެ ދުރުގައިވާ ކަހަލައެވެ. ސަމާހުއޮތީވެސް ފާރިޝްގެ އުނގުގައި ބޯއަޅައިގެން ނިދާފައެވެ. ފިނިކަމުން އެފަކީރު އޮތީވެސް ކުރުގެޅިގެންނެވެ. ފާރިޝްމެން ބޭނުންވީ ތިރިއަށް ދިއުމަށެވެ. ތޫއަށް ނުފެންނަހެން އަތުގެ އިޝާރާތުން ބެސްޓް އޮފް ލަކްއޭ ބުނުމަށްފަހު އެމީހުން ތިރިޔަށް ދިޔައެވެ. އެމީހުންނާއެކުގައި ތޫވެސް ދާންބޭނުންނަމަ ދިޔުމަށް އަހަރެން ބުނީމެވެ. ނަމަވެސް ހިތާއިހިތުން ތޫ ނުދިއުމަށް އަހަރެން އެދުނީމެވެ. ވީވެސް އެހެންނެވެ. ތޫ އަދި ނިދި ނައަންނަ ކަމަށް ބުނެފައި އަހަރެން ކައިރީގައި މަޑުކުރިއެވެ. ނިހާލުމެން ދިޔުމަށްފަހު އެތާގައި ތިބީ އަހަންނާއި ތޫއެކަންޏެވެ. ތޫއަހަރެންގެ ކައިރިއަށް ޖެހިލިއެވެ. އަހަރެން ވަރަށް ހިންހަމަޖެހުނެވެ. އެހާ އެކަނިވެރިގޮތަކަށް ތޫގައިރީގައި އަހަންނަށް އިނދެވުނު އެއީ ފުރަތަމަ ފަހަރެވެ. ތޫއިނީ އަހަރެންގެ ކުރިމަތީގައި މާސިންގާ ބިޔަ ކަނޑަށް ބަލަހައްޓައިގެންނެވެ. ތޫގެ އިސްތަށިގަނޑުން ބޮޑުބައެއް ވަޔާއިއެކު އަހަރެންގެ މޫނުގައި ބީހެމުންދިޔައެވެ. އަހަރެންގެ އިހުސާސްތައް އަހަންނަށް ކޮންޓްރޯލް ކުރަން އުނދަގޫވިއެވެ. އެހެންވެ ހިތާއި އިދިކޮޅަށް އަހަރެން އަނެއްފަރާތަށް މޫނުއަބުރާލީމެވެ. އިރުކޮޅަކު އެހެން އިނދެފައި އަހަރެން ތެދުވެގެން ގޮސް ދަނގަޑުކައިރިއަށް ހުއްޓުނީމެވެ. އަދި ތޫއާއި ދިމާލަށް އެނބުރުނީމެވެ. އެރޭ އަހަރުމެން ޙަޔާތުގެ ބައެއްވާހަކަތައް ޝެއަރ ކުރީމެވެ. ދުނިޔޭގެ ވާހަތައް ދެއްކީމެވެ. އެކަނިވިޔަސް އަހަރުމެން ދެމީހުންގެ ދެމެދުގައި އެނޫންކަމެއް ނޯވެއެވެ. ތޫގެ ޙަޔާތުން އަހަންނަށް ނޭނގޭ ބައެއްކަންތައް އެރޭ އަހަންނަށް އެނގުނެވެ. އެއީ ތޫއަށް ފަތަން ނޭނގޭކަމާއި ކުރަފިދެކެ ތޫ އިންތިހާޔަށް ބިރުގަންނަކަމެވެ. އަދި ތޫ އެންމެ ހިންހަމަޖެހެނީ އިރުއޮއްސެމުން ދާގަޑީގައި ފިނިވަޔާއިއެކު ދޮންވެލިގަނޑުމަތީގައި ޖައްސާލައިގެން އިނުންކަމެވެ. ރަށުގައި އުޅޭއިރު ސިކުޑި ތާޒާކޮށްލުމަށް ތޫ ވަރަށްގިނައިން އެކަންކުރާވާހަކަވެސް ބުންޏެވެ.\nގަޑިން އެކެއްޖެހީވެސް އަހަރުމެން އެހެން ވާހަކަދައްކަން ތިއްބައެވެ. އަހަރެން ތޫކައިރީގައި ތިރިއަށް ދިޔުމަށް އެދުނީމެވެ. ތޫ ނިދަން ބޭނުންވެދާނެތީއެވެ. ނަމަވެސް ތޫބޭނުންވީ ސާފު ވައިގެ ތެރޭގައި އިނުމަށެވެ. އަހަރެންގެ ހިތުގެ އަޑު ތޫއަށް އެނގެނީބާއޭވެސް ބައެއްފަހަރު އަހަރެންގެ ހިތަށް އަރައެވެ. ތޫ މާބޮޑަށް ފިނިވެގެން އުޅޭކަން ތޫގެ ހަރަކާތްތަކުން އަހަންނަށް އެނގުނެވެ. ބޯޓުމަތީގައި ފިނިވެދާނެތީ މަންމަ އަހަރެން އަތަށްދިން ބޯފޮތިގަނޑުމަތިން ހަނދާންވީ އެވަގުތުއެވެ. އަހަރެން ފޮތިގަނޑު ނަގައިގެން އައިސް ތޫގެ ގައިގައި އޮޅާދިނީމެވެ. ތޫ އަހަންނަށް ބަލާލީ ޝުކުރުގެ ނަޒަރަކުންނެވެ. ތޫ އަހަންނާއި ދިމާލަށް ބަލާލާފައި އޭނާކައިރިގައި އިށީނުމަށް އެދުނެވެ. އެއެދުމާއި ދެކޮޅުހަދާކަށް އަހަންނަށް ނުކެރުނެވެ. އަހަރެން ތޫއާއި ވަރަށް ކައިރީގައި އިށީނީމެވެ. ދެމީހުންތިބީ ޖެހިގެން ކަހަލަގޮތަކަށެވެ. ދެމީހުންގެ ދެމެދަށް ދެންވެރިވީ ހިމޭންކަމެވެ. އެ ހިމޭކަމުން އަހަންނަށް އުނދަގޫ ވާންފެއްޓިއެވެ. އެހެންކަމުން އަހަރެން ފޯނުނަގައިގެން ފޮޓޯތައް ދައްކާފައި އަހަރެންގެ އާޢިލާގެ އެންމެން ތޫއަށް ތަޢާރަފްކޮށްދިނީމެވެ. އެންމެންގެ އެކިއެކި ވާހަކަތައް ކިޔައިދިނީމެވެ. އާޢިލާއިން އަހަންނާއި އެންމެކައިރީ އަހަރެންގެ ބެސްޓް ބަޑީއަކީ ކުޑާއްތަ ކަމުގައިވެސް ބުނީމެވެ. އަހަރެން ދައްކާ ވާހަކަތައް އަޑުއަހާށާއި ފޮޓޯތަކަށް ބަލަން ތޫއިނީ ހެވިފައެވެ. ތޫވެސް އޭނާގެ އާޢިލާގެ މީހުންގެ ފޮޓޯތައް ދެއްކިއެވެ. އެމީހުންގެ ވާހަކަތައް ކިޔައިދިނެވެ. އެވަގުތު އަހަރެން އިނީ ވަރަށް އުފަލުންނެވެ. އަހަރެންގެ ހިތުގައި އުތުރިއަރަމުން ދިޔަ ޝުޢޫރުތައް ބަޔާންކުރަން ދައްޗެވެ. އެހެންގޮތަކަށް ބުނާނަމަ އެދުވަހާއި ހަމަޔަށް އެވަގުތަކީ އަހަރެންގެ ހަޔާތުގައި ލިޔެވުނު އެންމެ އުފާވެރި ސޮފްޙާއެވެ. އެވަގުތު ނިމިގެން ނުދާނޭނަމައޭ އަހަރެންގެ ހިތަށް އެތައްފަހަރަކުއެރިއެވެ. ނަމަވެސް ވަގުތަކީ ހިފެހެއްޓޭނޭ އެއްޗެއް ނޫނެވެ. އެހެންނޫންނަމަ އެވަގުތު އަހަރެން އުމުރަށް ހިފެހެއްޓީމުސްއެވެ.\nއެރޭ އަހަންނަށް އިހުސާސްވީ ތޫގެ ހިތުގައިވެސް އަހަންނަށްޓަކައި ޚާއްސަކަމެއް ވާކަމެވެ. އޭނަވެސް އަހަރެންދެކެ ލޯބިވާކަމެވެ. އޭނަގެ ދުލުން ނުބުންޏަސް މިޒާޖުން އަހަންނަށް ނަގައިގަނެވުނީ އެހެންނެވެ. އަހަރެންގެ ކޮންމެ ވާހަކައެއް އޭނަ ކަނުލާ އަޑުއެހުމާއި އަހަންނަށް އޭނަރައްދުކޮށްދޭ ލޯބިވެތި ހިނތުންވުމުން ރަމްޒުކޮށްދެނީ ލޯބިކަމަށް އަހަރެންގެ ޅަސިކުޑި އަހަންނަށް ވިސްނުވައިދެމުން ދިޔައެވެ. އަދި އަހަރެން ކިތަންމެ އިންތިޒާރު ކުރިޔަސް އަންހެން ކުއްޖަކު އިސްވެ ލޯބި ހުށަނާޅާނެކަންވެސް ވިސްނުވައިދިނެވެ. އެހެންވެ އަހަރެން ބޭނުންވީ އެވަގުތުގެ ބޭނުން ފުރިހަމަ ގޮތުގައި ހިފުމަށެވެ. އަހަރެން އެކިއެކި ވާހަކަ ދައްކަމުންގޮސް ވަރަށް ހިތްވަރުކޮށްލާފައި ތޫކައިރީގައި އަހަރެން ވަރަށް ބޮޑުވާހަކައެއް ބުނަންބޭނުންވެފައި އޮތްކަމަށް ބުނީމެވެ. އޭރު ގަޑިން ތިނެއް ޖަހަން ކައިރިވަނީއެވެ. އަހަރެން އިނީވެސް ތޫއަށް ފުރަގަސްދީގެންނެވެ. އެވާހަކަބުނާއިރު ތޫއާއި ހަތަރުކަޅި ހަމަކުރަން ބޭނުންނުވާތީއެވެ. ތޫ ވަރަށް މަޑުން ކޮންވާހަކައެއްހޭ އަހާލިއެވެ. އެއްޗެކޭ ނުބުނެ އިރުކޮޅެއް ވަންދެން އަހަރެން އިނީމެވެ. ބާރުބާރަށް ތެޅެމުންދިޔަ އަހަރެންގެ ހިތް ކުޑަކޮށް މައިތިރި ކުރުމަށްޓަކައެވެ. އެއަށްފަހު ފުންނޭވާއެއްލާފައި ތޫކައިރީގައި އަހަރެން ލޯބިވާ ވާހަކަބުނީމެވެ. އަހަރެންގެ ދުލުން އެހެން ބުނެވިއްޖެކަން އަހަންނަށްވެސް ގަބޫލުކުރަން ދަތިވިއެވެ. އެހެންވެ ދެވަނަފަހަރަށްވެސް އަހަރެން ތޫދެކެ ލޯބިވާވާހަކަ ބުނީމެވެ. …………… (ނުނިމޭ)\nވާއު ހަބޭސް… ދެން ވާނީ ކިހިނެތްބާ؟؟؟ ވ.ވރީތި..\nކިހިނެއް ވާނެބާ ދޯ.ވ ރީތި\nހްމްމް. މިބައިވެސް އޯސަމް\nހހމމ….. ހީވަނީ ކިހިނެއްހެން ވާނީ؟؟؟؟؟؟؟؟؟؟؟؟؟؟\nމިދެލޯ ފުހެލަ ދޭށޭ ލޯބިން (އިއުލާން)\nއިއުލާން ލޯބި May 7, 2020\nބިރުވެރި ލޯބި November 27, 2015\nހިތާމަ ދީނީ ލޯބި August 17, 2017